
Are sots 


a ovaj kratki vjekopis upotriebio sam sve, što 
sam u naših javnih listovih našao; no uza 
sve to ne bi on bio ovakav izašao, kad mi 
ne bi bio vele štovani g. Petar Flego, bivši 
Dobrilin tajnik, dobrostivo poslao obširnih poda- 
taka iz pokojnikova života. Bez g. P. Flega ne 
bi bilo ovoga vjekopisa na svjetlo. Za tu lepu 
uslugu hvalim mu ovdje svesrdice, kao i preč. 
gosp. kanoniku tršćanskomu A. Šterku, koji je 
s g. Flegom sav rukopis pročitao. 
> Razumije se, da je ovo veoma slaba i tamna 
slika vele dičnoga vieka Dobrilina. No 1 ovaj još 
tako tamni vjekopis presjajnoga biskupa neka uz 
živa njegova i bezsmrtna djela, što ih je on tie- 
kom svoga vieka svomu narodu namro, sahrani 
nezatarivu uspomenu na nj u zahvalnu srdcu 
svakoga Hrvata, te neka mu rodi mnogo na- 
slleda Ovo je bila želja društva sv. Jeronima, 
kad je odlučilo izdati Dobrilin vjekopis. a ovo 
je i piščeva molitva Bogu. 


Zagreb 4. listopada 1882. 
Cvj. R. 

(Dara kob razciepka naš hrvatski narod na više 
grana, koje se posebice moraju boriti za svoj ob- 
: štanak. Ove grane venuše i ginuše; jer ih ne hra- 

njaše i ne grijaše majčina grud. Svaki onaj na- 
rod tudji, u koji zapade po koja ova grana naša, 
avojataše ju, svaki joj svoje ime i svoj jezik nametaše. 
No hvala dobromu Bogu začeše se opet ove grane hr- 
vatske zeleniti, uzeše tražiti svoju zajedničku majku 
domovinu Hrvatsku: hrvatski narod, gdje ga god ima, 
prenu se iz mrtvila i stade se osvješćivati.  Promisao 
Božji probudjuje u svoje vrieme u narodu muževe, koji 
mu upale luč, razgriju obamrla uda, zadahnu ga dahom 
svojim, ožive ga životom njegovim, osvieste ga i pokažu , 


mu staze i pute, koji vode k njegovu narodnomu biću 


i žiću, te ga uljude i oplemene, da može smjelo uz bok 
stati onim, koji mu radiše prekinuti nit narodnomu ži- 
votu. Ne će li ovakav narod svoga izbavitelja slaviti, 
ne će li mu hvalu pjevati u svojih pjesmah, ne će li 
ime njegovo viekom pamtiti, u harno srdce si upisati i 
pripoviedati svojoj djeci i unučadi u koljena? 

Evo ondje u bregovitoj Istri, koju oplakuje jadran- 
sko more sa tri strane, naših Hrvata, koji odsječeni od 
glavnoga duba hrvatskoga, stanuju već do trinaest sto- 
ljeća medju Talijani. Ova naša istarska braća, premda 
ih je više nego Talijana, bijahu do pred trideset po pri- 
lici godina u narodnom mrtvilu. No dobri Bog dade im 
muža, koji ih probudi iz toga mrtvila, koji ih zadahnu 

životom narodnim i koji im jasno i glasno povika: Hr- 
vati! dižte se i osviestite se. On im dozva u pamet i u 
dušu: tko su oni i što im valja biti. I danas već gori 
ondje jaki plam hrvatske sviesti i diže se jak i čil Hr- 
vat, koji upoznaje svoju braću i u zajedini š njom svoje 
spasenje vidi. 

Taj muž promisla Božjega jest pok. biskup tršćan- 
sko-koparski Dr. Juraj Dobrila. Ovoga velikoga 
rodoljuba hrvatskoga i biskupa dičnoga da vam ja vjerno 
naslikam!? Za ovo htjelo bi se vještijega pera od moga. 
No kad nije druge, kušat ću ja hrvatskomu puku gdje 
što iz veleslavnoga života ovoga našega velikana kazati. 
Nema naobražena Hrvata, koji ne bi znao: tko je bio 
Dobrila i što je on učinio za hrvatski narod, a napose 
za onaj u Istri. Ali ne će za nj znati hrvatski seljak 
(kmet), kojega je veliki biskup osobito u srcu nosio, ili 
ga ne će bar u toliko poznavati, koliko treba da ga 
svaki od njih pozna, štuje i da mu bude zahvalan. 

*& : * 

Istra je skoro sva bregovita zemlja; no prama za- 
padu pada polagano gorje, te je zapadna njena strana 
plodnija od jugo-iztočne. Na zapadu su bregovi niži i 
šumom obrasli. Ondje ima i obradjene zemlje i vino- 
grada, u kojih dobro vino rodi. Bregovi su obično raz- 
stavljeni dolinami, kojimi romone potočići bistre vode, 
ako i ne ciele godine. Takova je osobito srednja Istra. 
Skoro po sriedi njenoj diže se brežuljak, na kojem stoji 
gradić Tinjan, a prema njemu na drugom brežuljku diže 
se seoce Ježenj, koje spada pod župu i obćinu tinjan- 
sku, biskupiju tršćansku a kotar pazinski. U ovom seocu 
rodi se biskup Juraj Dobrila 16. travnja 1812. g. 
od siromašnih ali poštenih roditelja hrvatskih : Ivana 
Dobrile i Kate rodjene Živčić. Otac mu umre godine 
1847. u 19 godini, a majka 1855., dakle dvie godine 

prije nego je on biskup postao, u 81 godini dobi svoje. 
Dobrila imadjaše još tri brata, od kojih ga preživi naj- 
mladji brat Bartol, i četiri sestre, od kojih umre po- 
sljednja Ivana deset dana pred biskupom. Roditelji bi- 
skupovi bijahu čili i krepki Hrvati, kao što su onuda u 
obće zdravi i jaki ljudi srednjega stasa i širokih plećiju, 
odjeveni u domaće sukneno odielo, što bielo a što suro. 
Ovakih Hrvata vidilo se i na sprovodu pokojnikovu. 
Roditelji mu imadjahu nešto zemlje i malu kućicu potle- 
ušicu, ako se ona sirotna kolibica može nazvati kućicom. 
Prijatelj, koji je ne davno posjetio tu kućicu, ovako ju 
opisuje: ,Čini mi se, da je betlehemska štalica bila veća 
od ove kućice, u kojoj se je naš nezaboravni biskup 
rodio. Srdce mi se stislo, kad mi kazaše: U ovoj ku- 
čici rodi se naš mili biskup. Kućica je tako nizka, da 
sam joj se izvana mogao dohvatiti krova. Nekim straho- 
počitanjem poklonivši se unidjoh na nizka vrata u nutar. 
Tlo je neuredno popločeno. U njoj stanuju sada kokoši 
i ovce. Gole gredice i daske od krova sve su crne od 
dima, te kažu, da je u nutri i ognjište bilo. Vas prostor 
nutarnji može imati 11 četvornih hvati. Bože mili — 
. pomislim si — gdje je tudier mogla stajati majčina po- 
stelja, gdje posteljice Mnogobrojnoj djeci, gdje ognjište, 
gdje stol i druge stvari? Ova ti kućica zaisto odaje naj- 
skrajnje siromaštvo. Sada lasno razumijem, da je siro- 
mah otac i velikom žrtvom mogao potrošiti 21 tor. kroz 
sve vrieme biskupova školovanja“. »#Uz malen prirod, što 
su revni roditelji dobivali iz ono malo zemljice, privre- 
djivaše još radini otac gdje šta svojim ikalačkim zana- 
tom. No sve ovo premalo bijaše, a da se dosta velika 
obitelj Dobrilina posve svim obskrbi. Zato se naš Do- 
brila pored sve radinosti i štedljivosti čestitih roditelja 
dosta napati gladi u kući roditeljskoj, osobito godine 
1817. i 18., kad no je svuda nerodica bila a onuda go- 
tova glad. Ovih gladnih godina pomrie mnogo ljudi od 
* 

glada, kao što to svjedoče knjige župne ,matice“ u sva- 
koj župi, u kojih je zabilježen uzrok smrti ,g1ad“. 
Pok. biskup više puta pripoviedao bi užasnih prizora iz 
onih godina. Tako kaza, da su miševi i štakori s polja 
navaljivali na spavajuće ljude u kućah. Dobrilin otac 
priveza zvončić o gredu u sobi, te više puta noću po- 
zvoni, da razplaši te nepozvane goste, koji su na nj i 
na njegovu drobnu čeljad vrebali. - 

U Tinjanu držaše školu pučku ondješnji kapelan 
Radetić. Od Ježnja do Tinjana ima dobra ura hoda, a 
put vodi dubokom dragom, Malomu Dobrili bilo dnevice 
pješke ovaj put prevaliti do škole. On idjaše rado u 
školu, ali se s početka strašio u dragi što kakvih sa- 
blasti, o kojih je praznovjerna svjetina svašto izmišljena 
pričala. Više puta ne bi mu se dalo u školu iz straha 
pred sablastmi. Zato bi ga majka često karala i kaznila, 
i dobar komad puta sprovela, dok se ne osokoli i ne 
ojunači. Medju pred podnevnom i popodnevnom školom 
ne bi išao kući, nego bi ostao u Tinjanu o komadiću 
erna kruha, što mu ga majka u jutro dala. Često bi 
mu se smilovala koja tinjanska obitelj, te bi mu pru- 
žila što da založi. A najviše bi ga jelom nudila obi- 
telj Čiakotićeva. Kad je poslie u Tinjan dolazio kao 
svećenik, kanonik i kao biskup, vazda bi posjetio te 
obitelji, da im svoju zahvalnost izkaže. Jurić Dobrila 
bio veoma živahan, a gospodarica Marica Ciakotička 
znala bi mu se više puta podrugivati: Juriću! od tebe 
ne će biti ništa. — Hoće, hoće, šantola (kumo), ja ću 
biti pop, odvratio bi on. — Jure, ako ti postaneš pop, 
da sam ja druga, ako ne postanem koludrica (opatica). 
Jure održa rieč, ali ta dobra žena ne može je održati. 
Ona doživje Jurića i biskupa, pa kad bi on kao biskup 
došao njoj u pohode. od miline bi plakala, a on bi joj 
se našalio: Oj kumo! Jure je postao pop, pak i biskup, 
a vi još uviek — dobra žena i majka! Mali Dobrila bijaše 

prvi u školi. Siromašni roditelji ne bi bili nikada ni po- 
mislili svoga sina školati; ali na tu dobru misao dodje 
župnik i kapelan tinjanski, koji su u dječka zamietili 
prekrasne duševne darove. Zato izhodiše oni vriednomu 
Juriću kod čč. oo. franjevaca pazinskih stan, hranu i 
svu obskrbu, dok je svršio ondješnju normalnu školu. 
Častni ovi otci običavahu svake godine po jednoga uče- 
nika, koji je u njih normalku izvrstno svršio, preporu- 
čiti svojoj braći u Karlovcu, da ondje uči gimnasiju. 
Premda je mali Dobrila bio najbolji u naucih medju 
svimi svojimi suučenici, ipak izabraše franjevci u Kar- 
lovac poslati nekoga Rovisa, a tužni Dobrila morade se 
na svoju veliku žalost kući svojoj povratiti, gdje bi bio 
sigurno i ostao, kad ne bi bio _promisao Božji inako 
odredio. Izabrani naime Roviso do mala kupajuć se 
utone u nekoj lokvi nedaleko od Pazina, a tada: poslaše 
Franjevci našega Dobrilu u Karlovac. 
ti 
Dobivši mali Dobrila radostnu viest iz pazinskoga 
samostana, da će ići u Karlovac u gimnasiju, nitko ne 
bio od njega sretniji ni veseliji. 
. Oprostiv se s plačućom dobrom majkom, podje 
s otcem pješice preko Učke planine na Rieku. Osim 
nešto malo kruha, što ga je nosio u torbici, nemaše ni- 
čega drugoga. On mogaše doista za sebe reči: što je 
ruha na meni je, što je kruha u meni je. Došavši 
s otcem na Rieku, podade mu sirotni otac svoja zadnja 
tri forinta, blagoslovi ga i rekne mu: Idi, sinko, sada! 
Bog bio s tobom! Na ove rieči poliju vrele suze mališa, 
.i on ranom zorom zaputi sim pješke iz Rieke u Kar- 
lovac, u nepoznan kraj. Cieli dan idjaše spokojno tvrdom 
cestom o.malo kruha, što mu ga otac dade, dok nije 
sunce palo za gore. A tada stade zabrinuto misliti, gdje 
da prenoći. U ovoj brizi dostigne ga neki dobroćudni 


o 


6 


vozar, te ga uze k sebi na kola i za srebrnu cvanciku 
doveze u Karlovac. 

U samostanu karlovačkom učaše marljivo i oba- 
vljaše što kakve poslove. Svojih dobročinaca franjevaca 
i učitelja sjećao se vazda i još kao biskup zahvalnim i 
ljubaznim srdcem, a osobito hvalio je tadašnjega gla- 
vara samostanskoga, koji ga je kao otac njegovao, kad 
je jednom bio na smrt obolio. O ovom svom putovanju 
u Karlovac i o živovanju u samostanu znao bi češće 
ganutljivo pripoviedati svećenikom, koji su uza nj bili. 

Kada je svršio 2. gimnasijski razred, uze kuga (ko- 
lera) silno harati u Hrvatskoj pak i u Karlovcu. Oblasti 
odrediše, da svi tudjinci moraju izseliti iz Karlovca. 
Kuda će, kamo li će sada mali Dobrila? On u jednu 
ruku već žudjaše, da si iza dvie godine zagrli mile ro- 
ditelje i pozdravi dragi rod i dom, ali u drugu tužan 
ne znadijaše, hoće li se moći ikada više vratiti na nauke. 
U ovoj neodlučnosti kolebaše se neprestano; ali zapo- 
vied i sila prisila ga, i ne bi druge, van ostavi Karlo- 
vac i vrati se u svoj zavičaj. On sveže svoje pokrpano 
rublje u svežanj, prebaci ga preko ramena, štap u ruke, 
put pod noge pa ajd pješke kući. Preko Rieke dodje 
do granice svoje mile Istre, i već mu radostno srdce 
tuklo od milja: sad će na pasti svojoj majci na grudi, 
kad ga ustaviše straže, koje su kadile i pretraživale 
one, koji su se vraćali iz Rieke. Stražari uzeše i Do- 
brilinu prtljažicu dugima kliešćama, okadiše nju i njega; 
ali na žalost ne pustiše ga preko. Videći onu rubeninu, 
koje da se kuga jače drži, a i čuvši, da on dolazi iz 
Karlovca, ne htjedoše da ga puste preko granice. A što 
će sada siromah Dobrila? Novaca nema. Milostinjom 
dodje dovle. Upre suzne oči k Bogu, uzdahne iz nevina 
srdca i munu mu u glavu sretna misao: vrati se u Kar- 
lovac, pa da ondje poslie jenjale kuge nastaviš nauke. 
Što: smisli to i učini. Okrene putem, kojim je bio došao, 

pa natrag u Karlovac. Došavši onamo toplo se moljaše 
oblastnikom, da ga puste u grad, što oni i učiniše, kad 
im je sve izkazao, kako ga niesu htjeli da puste preko 
istarske granice. Nastani se opet u samostanu i svrši 
ondje s odličnim uspjehom četiri latinske škole i dvie 
godine više gimnasije t. j. 5. i 6. ili tako zvana huma- 
niora. Ovo što ga ne htješe pustiti preko u Istru, pri- 
pisivaše on i poslie kao biskup promislu Božjemu, koji 
ge za nj staraše; jer da su mu bili dozvolili preći u 
Istru, težko da bi se bio ikada više vratio u školu. 
Svih ovih 6 godina, što je bio u Karlovcu, poslaše mu 
roditelji samo 10 forinti, pa i ti su se negdje na pošti 
izgubili. Možemo si dakle misliti, kako mu je bilo, kad 
nije imao niti novčića svoga, van što su mu tudja milo- 
stiva srdca podala. Poslie svršenih šest škola vrati se i 
opet pješke kući. 

Sada ga opet mučila briga: kako bi dalje nastavio 
nauke. Ondješnja mladež, koja se kanila posvetiti sve- 
ćeničkomu stališu, polazila bi obično u Gorici na Soči 
filosofiju i bogosloviju. Onamo namisli poći i Dobrila. 
Ali kako će onamo poći i kako se ondje školati, kad 
mu niesu roditelji mogli ništa pomoči a nije imao imu- 
čnih štititelja i dobrih prijatelja, koji bi ga bili podu- 
pirali novcem. No on se uzda u Boga, koji gaje i do 
sada očevidno pomagao, pak i u dobre ljude, kojih još 
ima u svietu. On skucka cigla 4 forinta, pa sveže 
svoju slabu rubeninu u svežanj i zaputi se pješke preko 
Trsta u Goricu. Sutra dan vidje prvi: put Trst. Do- 
lazeć cestom iz Istre, ne vidiš Trsta, dok upravo u nj 
ne padneš; jer je zaklonjen brežuljkom. Čim si u nj 
ušao istarskom cestom, otvaraju ti se tri ulice, koje 
vode u dva kraja grada. Dobrila dodje prvi put u tako 
velik grad; u njemu nema nikakova znanca ni prijatelja 
do prvoga svoga učitelja, bivšega kapelana tinjanskoga 
Ivana Radetića, koji je tada bio duhovnik u gradskoj 

bolnici. On ne zna, kuda će do njega. Koje pita, kuda 
bi pošao, kažu mu: drži se desne. No on si sam reče: 
a što bi bilo, da se ja ipak držim lieve? te se uputi 
li&evom ulicom, koja ga dovede u stolnu crkvu sv. Justa. 
Udje u crkvu, pomoli se toplo Bogu, izadje van i koga 
vidi na veliko svoje veselje? — Ivana Radetića, koji je 
bio mrtvika iz bolnice dopratio do mrtvačke kapele, 
koja je uz stolnu crkvu. Ovaj čestiti svećenik uze ga 
k sebi u stan, dok su mu na nogama žuljevi zacislili, 
koje si je bio nabio na tvrdoj cesti, te mu pomože, da 
je laglje nastavio svoj put u Goricu i ondje mogao 
ostati. Tko bi bio tada rekao, da će ovaj siromašni 
učenik jednoć biti župnik, kanonik u stolnoj crkvi ili 
ćak biskup. S4m je poslie toliko puta pripoviedao, kako 
je bio loše odjeven, najpače kapa crna bila mu već sva 
pozelenila, te ga bilo stid š njom poći u filosofiju. U 
Trstu udje u jedan dućan, udje u drugi i treći, da si 
kupi šešir; ali ne dobi dobra šešira izpod 3 forinta, te 
tako morade u svojoj zelenoj kapi poći u Goricu. 
Došav u Goricu prijavi se ravnatelju sa još nekimi 
istarskimi drugovi, da ga upiše u filosofiju. Ali ravnatelj 
ih neprijazno primi veleć, da iz Karlovca ne dolaze 
dosta pripravni za filosofiju, nego neka radje idu u 
Ljubljanu. Nekoji učenici istarski i zbilja odoše onamo, 
a siromah Dobrila stade ga moliti i zaklinjati, neka ga 
primi, jer da je veliki siromah; ali sve bijaše uzalud. 
Istom profesoru vjere, komu je Dobrilu bio pismeno 
preporučio Radetić, pošto je ravnatelju njegove odlične 
svjedočbe predočio pak i njegovo veliko siromaštvo, 
podje nekako za rukom skloniti ravnatelja, da ga je 
primio samo na nekoliko dana za pokus. Za osam dana 
izpitaše redomice mladoga Dobrilu svi profesori, te se 
uvjeriše o njegovu liepu znanju i bistrom umu, pa ga 
zato preporučiše ravnatelju, da ga upiše za redovitoga 
učenika, što on napokon i učini. Dobrila bijaše pored 

sve svoje golotinje i _biede najbolji učenik, pravi ures 
goričke filosofije. A kako je živio? Gdje stanovao? 
Kroz 24 dana dolažaše medju druge ubogare na jedan 
i to sirotni obrok k Franjevcem na Kostanjevici, a no- 
čivaše na klupah u onom allć-u (drvoredu), koji se 
pruža onkraj grada (kastela) pod Kostanjevicom. Te 
klupe bijahu mu i pisaći stol, na kom je on izradjivao 
svoje zadaće. Profesor vjere pozvao bi ga svake ne- 
djelje k sebi na objed, a kašnje i nekoji drugi profe- 
gori, pak i sam ravnatelj. Jamačno morade on biti od- 
ličan i uzoran učenik, kada ga je ovako zavolio i ra- 
vnatelj, koji mu je bio iz početka onako nesklon. Već 
drugi mjesec njegova boravka u Gorici preporučiše ga 
profesori nekoj bogatoj obitelji Pajerovoj za instruk- 
tora njenoj djeci. Tko sada sretniji od siromaha Do- 
brile, koji se već od djetinjstva bori s nevoljom — 
gladom i golotinjom, kad no ga ova bogata obitelj kod 
sebe nastani i sa svim obskrbi? On se veoma čedno 
ponašaše u kući i sinove Pajerove brižno i revno na- 
stojaše, pa tako ostade u toj kući obie godine, što je 
učio filosofiju, pače i kašnje, kad no je bio bogoslov, 
dozvoliše mu poglavari kroz sve četiri godine, da je i iz 
sjemeništa išao podučavat u kuću Pajerovu. 

Godine 1837. sretno svrši Dobrila svoje mučno 
školovanje, za koje je kroz sve vrieme od svojih siro- 
mašnih roditelja dobio samo jedanaest forinti, dočim 


.se je, kako jur rekoh, 10 forinti izgubilo bilo na pošti. 


* 
* * 

Godine 1837. mjeseca rujna zaredi Dobrilu za mi- 
snika pok. Matej Ravnikar, prvi biskup sdruženih bi- 
aa tršćanske i koparske. Na blagdan majke Božje 

isla (sv. Rosarija) prikaza on prvu sv. misu u 
svojoj rodnoj župnoj crkvi u Tinjanu. Sva obližnja 
sela sjatiše se taj dan u Tinjan, a Tinjanci se upravo 

dičiše, što se iz sirotne kuće svojom vrednoćom iz: 
škola i zapopi mladi Dobrila. Po sv. misi vraćaše se 
veseo narod svojim kućam. I neka mati idjaše sa svo- 
jim sinčićem, komu je bilo trinaest godina. Videć majka, 
kako joj je sinak nekako nujan, zamišljen i zaplakan, 
zapita ga po više puta: Ča ti je, sine moj? Ali mali 
šuti, dok napokon na mnoge upite majčine ne rekne: 
Majko! dajte me u školu, ja bih se rad zapopiti. Lahko 
tebi, sinko, to želiti, odvrati majka, ali odakle nam no- 
vaca za školovanje? — Ta dobri Bog je skrbio za 
mladomisnika Jurja, pa će skrbiti i za mene, zapovrne 
mali. Pa i zbilja zače taj dječak u 13. godini učiti slova, 
a petnaest godina kašnje odsluži i on prvu svoju sv. 
misu. To je bio uzor-svećenik Matija Ujčić, koga je 
pok. Dobrila u velike cienio i volio, te si ga i izabrao 
kao tršćanski biskup za svoga izpovjednika. On umre 
14. travnja godine 1881. 

Kao mladomisnik poslan bijaše Dobrila za duho- 
vnoga pomočnika u Mune, kamo se je iz Ježnja 
pješke odputio. Ondješnji župnik i sim težko živio 
primi ga dosta neprijazno. On mu obeća dati stan i 
hranu, kakvu će moći, i jednu plaćenu misu na ćedan. 
Biskup bješe inače odredio glede dohodka kapelanskoga, 
te zato se odputi Dobrila umah k biskupu u Trst i to 
pješke do 7 sati hoda. Biskup ga toga radi ukori, no 
poznavajuć njegove liepe duševne sposobnosti, u brzo 
ga umiri, obećav mu, da će ga poslati u Beč na više 
bogoslovske nauke. Neko vrieme podje još Dobrila za 
kapelana u Hrušicu, a onda u Beč u augustinski zavod. 
Položivši ondje sve stroge izpite iz sv. bogoslovlja s vrlo 
dobrim uspjehom, ovjenča se doktorskom lovorikom i 
vrati u Trst. Kao mladoga doktora postavi ga biskup 
za kapelana i njemačkoga propovjednika u Trstu kod 
sv. Antonija novoga, a poslie za katehetu i ravnatelja 
ženske škole u novom gradu. Ove službe obavljaše Do- 

brila veoma pohvalno. On se sav posvetio svojoj školi. 
Prvi bi došao u zavod a zadnji otišao iz njega. Oso- 
bito je pazio na ćudorednost mladeži i na školski red ; 
bez ovoga bo nema prave odgoje. Godine 1849. pozva 
ga biskup bogoslovom četvrte godine za profesora i 
ravnatelja u sjemeništu. Bogoslovi tršćansko-koparske, 
porečko-puljske, krčke i goričke biskupije odgajaju i 
odgojivahu se zajednički u centralnom sjemeništu u 
Gorici. No pok. biskup tršćanski Legat izhodi u vlade, 
da bogoslovi 4. godine budu pod njegovim okom u 
Trstu, da ih on bolje upozna, da se priuče običajem i 
obredom itd. biskupije, kojoj će služiti. Za njih nije 
bilo posebnih profesora, već bi im dotične nauke pre- 
davali sposobniji svećenici, koji su u Trstu koju drugu 
stalnu službu imali. Samo jedan je bio upravo profesor 
njihov i ravnatelj, koji je Š njimi stanovao u sjeme- 
ništu. A to je bio Dobrila. On je dakle bio prvi ra- 
vnatelj u tršćanskom sjemeništu. Ovo je sjemenište ovako 
postojalo sve do godine 1876., kadno je u njemu bio 
samo jedan bogoslov 4. godine. God. 1877. presta pod 
Dobrilom kao biskupom, jer ne bijaše nijednoga bogo- 
slova 4. godine. Kakav je Dobrila bio profesor i ra- 
vnatelj bogoslovom, to nam kaže njegov vriedni učenik 
sadanji preč. g. kanonik tršćanski Andrija Šterk u slovu, 
što ga je rekao u crkvi sv. Justa nad njegovimi smrt- 
nimi ostatci: Mi svećenici — kaza on — koji smo 
imali li&pu sreću pod njegovim vodstvom  svršiti sv. 
bogoslovske nauke, ne znamo, čemu da se više divimo, 
da li pažnji i oprezu mudra ravnatelja ili revnosti i 
brižljivosti učena profesora ; što da više, cienimo, da li 
skrb i brigu dobra i ljubežljiva otca ili frazgovornost da 
ne reknem prijateljstvo rodjena brata. Takov bijaše on 
napram nama: dostojanstven naime i oblastan bez pre- 
uzetnosti te pristupan i ljubežljiv bez sniženosti. Ried- . 
kom ljubavi presadjivaše u naša srdca ona sveta načela, 

koja treba da nas vode po svetom i težkom putu na- 
šega stališa. Evo ovako mudro, ovako očinski rukovo- 
djaše Dobrila mlade bogoslove i pripravljaše ih za vriedne 
svećenike. On je u njihove duše pretakao svoje bogo- 
duhe želje i težnje, zadahnjivao ih svojim apostolskim 
i rodoljubnim duhom. Uz duševnu naobrazbu pažaše 
veoma i na njihovo zdravlje. Više puta je kazivao, da 
u 5 godina, što je bio u sjemeništu ravnatelj, nije po- 
trošio na ljekarije više nego 10 novčića. Motus est vita 
(kretanje je život) rekao bi on, te je sa svojimi klerici 
po dva puta na ćedan išao podalje šetat. Putem bi se 
sad s jednim sad s drugim ljubežljivo o svem razgo- 
varao. Mnogo ima danas u Istri prevriednih svećenika, 
koji su vele zahvalni svomu sada već pokojnomu vodju 
za njegove svete, očinske upute i savjete. Oni danas 
idu stopami njegovimi, idu njegovim utrenikom sv. crkvi 
i domovini na korist. 

Godine 1852. i 1853. zavlada u Istri glad. A kako 
i ne će ondje, gdje ima malo zemlje rodilice, i gdje jače 
prli i izgara biljke sunčana žega? Jadni narod nemaše, 
čime da pokriepi svoje tielo, sa sviju strana jedan bi- 
jaše vapaj za kruhom. Užasni glasovi dolažahu s nekih 
krajeva, da narod upravo skapava od gladi. Kakv da 
ovakovi glasi ne potresu dušom onako blagom i svoj 
narod ljubećom, kako je to bila duša-Dobrilina. U njoj 
dirnu oni u prenježne žice, te on sastavi odbor za sa- 
biranje milodara za stradaoce istarske. On i s&m zala- 
žaše u kuće tršćanskoj gospodi molit za njih milostinju, | 
i premda nije bio svagdje liepo primljen, ne presta on 
ipak imučnikom kucati na vrata, te ih sklanjati, da 
pruže dar stradaocem. Njegovim dakle po najviše na- 
stojanjem sabra se preko 50 tisuća forinti, za koje se 
kupi na tisuće vreća kuruza, raznovrstna žita i sočiva, 
te se razdieli stradaocem istarskim. Zahvalni narod bla- 
goslivljaše svoga dobročinca. 

Godine 1854. bude Dobrila imenovan kanonikom i 
župnikom stolne crkve sv. Justa u Trstu. Kao župnik 
bijaše pravi pastir svomu stadu, pravi otac duhovnoj 
si djeci i oposljedovatelj Hristove revnosti za kuću Božju. 
Tu činjaše ono, što je kao profesor učio svoje bogo- 
slove u sjemeništu, držeć se one: dobri bo pastir što 
kaže inom, i sam svojim potvrdjuje činom. Zora ga 
malo ne dnevice zabieli u izpoviedaonici, gdje željno 
dočekuje pokornike, pokajne zabludjenike otcu k nebe- 
skomu privodi i š njim ih miri. 

Preko dana zalazio bi medju dječicu, te joj lomio 
kruh nauka Hristova i napajao ju mliekom rieči Božje. 
Kad no je godine 1855. u Trstu strašna kuga (kolera) 
nemilice obarala na stotine ljudi svake dobi i svakoga 
stališa, ne drhtaše ni ne staraše se _revnik Dobrila za 
svoj život, već on neprestano oblietavaše kuće kužnih 
bolestnika, te ih pravom kršćanskom ljubavlju i po- 
žrtvovnošću  pripravljaše na put vječnosti, a sirote, 
udove i ožalošćene badrijaše, tješijaše i darežljivom 
rukom  podupiraše. Ako je dobrila vazda bio sveće- 
nik po duhu i srdcu Isusovu, posried tolikih žrtava 
neumoljne kuge stojeći na strašnom mjestu zievajuće 
na nj sa svih strana smrti, bijaše on pravi apostol i 
sluga njegov, koji svojih trpećih ovaca nije ostavio, već 
je bio pripravan za njih i svoj život žrtvovati. — Ima- 
jući vazda na umu Isusovu revnost za kuću Božju, te 
ljubeć s prorokom sjaj kuće Božje, neumorno radijaše 
o ukrašivanju i poljepšavanju crkve sv. Justa. Može se 
reći, da je sve, što god je u stolnoj crkvi nakita i novih 
namještaja, briga i privreda pok. Dobrile. Njegovim na- 
stojanjem podigao se krasni žvtvenik na čast bl. dj. 
Mariji od milosrdja, njegovom brigom nabavi se Božji 
grob, riečju sve, za čim se otimlju zablieštene oči bo- 
goljubnih Tršćana za velikih svečanostih u crkvi sv. 
Justa. Crkva sv. Justa imala neku pravdu radi neke 
svote novaca, a zastupao ju odvjetnik: dr. Kandler, onaj 

isti, koji se mnogo trudio, da povjestnicom u ruci do- 
kaže: da je Istra talijanska. Brižnomu Dobrili činjaše 
se, da on pravde ne vodi, kako treba, te proučivši sav 
tok pravde uvjeri se i zbilja, da ju Kandler dobro ne 
vodi. Po tom ode biskupu Legatu, razloži mu, što je i 
kako s pravdom, te doda, neka bi se pravda predala 
drugomu odvjetniku. Biskup se ne dade umah na to 
skloniti, već rekne Dobrili: Neka samo Kandler i na 
dalje zastupa crkvu; jer je on dobar katolik. — Svaki 
dobar katolik vrši svoju dužnost, Kandler je ne vrši, 
primjeti Dobrila odrešito i udalji se. Za nekoliko dana 
učini biskup Legat, kako mu je svjetovao Dobrila. Do- 
brila je bio samo tri godine župnik sv. Justa; ali je za 
crkvu toliko učinio, kao da joj je župnikovao 50 go- 
dina. Švakoga velikoga blagdana vidješe Tršćani u njoj 
nešta nova. Magistrat tršćanski, koji je patron crkvi sv. 
Justa, čudeć se tomu, zapita Dobrilu, iz koje blagajne 
uzimlje on novce, čim podmiruje trošak, tko ga na to 
ovlasti i koji mu vještaci djelo zasnovaše i izvedoše, te 
tko mu djelo odobri (collaudira). Na ova pitanja odgo- 
vori im Dobrila posve mirno ovako: Blagajna je, iz 
koje sam crpao novac, fundus religionis (blagajna 
vjere) t. j. blagodarno i bogoduho srdce dobrih tršćan- 
skih katolika; ovlasti me i naputi na to potreba, da se 
poljepša kuća Božja; osnovaše i izradiše djelo pošteni 
radnici i majstori tršćanski, a djelo odobri i pohvali 
zadovoljstvo pače veselje pobožnoga puka tršćan- 
skoga. — Vriedna pastira rado slušahu vjerne ovce. Kad 
je Dobrila namislio što nabaviti za crkvu, pokucao bi 
kod imućnijih a boljih katolika, te bi takovimi milodari, 
kojim je i od svoga rado prilagao, opremao svoju mi- 
ljenicu u sve to ljepše ruho i kitio ju sve to krasnijim 
uresom. Slava Božja i čast sv. crkve bijaše Dobrili 
prva briga. Kako je on bio imenovan za biskupa: po- 
rečkoga, grad Trst odašalje k njemu trojicu svojih 

viećnika, da mu u ime grada čestitaju na tom zaslu- 
ženom povišenju, te ujedno izjave, da će grad njemu 
na čast dati štampati neku spomen-knjigu. Saslušav Do- 
brila njihove izjave, zahvali im se liepo za čestitku, pa 
ih tada priupita: koliko su nakanili potrošiti za tu spo- 
menicu. Ako uztreba — odgovoriše oni — pa i tisuće 
forinti. On uze na to svoj šešir, te im kaza: Izvolite, 
gospodo, sa mnom. Oni idu, ali ne znadu kamo. Kad 
tamo, a on ih vodi u stolnu crkvu. Ušavši u crkvu, 
kaza im on ovako liepo: Vidite li, gospodo viećnici 
grada Trsta, ove stare, male orgulje na pjevalištu, što 
mislite, da li su one na čast stolnoj crkvi i bogatomu 
gradu Trstu, koji je ovoj crkvi patron ? Molim vas, go- 
spodo, šta ste naumili potrošiti meni na čast, potrošite 
to Bogu na slavu a gradu Trstu na čast, te nabavite 
za tu svotu nove orgulje za stolnu crkvu. Viećnici za- 
panjeni diviše se u jednu ruku njegovoj poniznosti i 
revnosti za crkvu Božju, a u drugu uvjeravaše, da će 
grad Trst jur u svoje vrieme nabaviti nove orgulje. No 
kad je on upravo čvrsto stojao na tom, da dar, što ga 
njemu namjenjuje grad, zamieni darom za crkvu t. j. 
orguljami, odluči magistrat zadovoljiti njegovoj želji, te 
nabavi nove orgulje za stolnu crkvu. Znajući što je si- 
rotinja i njena bieda, rado je i milo prigledao i_poma- 
gao sirotinju. A kako je Dobrila u pastvi bio dosjetljiv, 
kaže nam ova zgodica. Dvoje supruga tako se zamrzi 
i zagrize, da su zatražili razstavu kod duhovnoga stola. 
Dobrila nagovaraše ih i sklanjaše svom pastoralnom 
svojom vještinom na pomirbu; ali uzalud. Kad ih je 
ovako i treći put upućivao liepo i molio, a oni ne htje- 
doše, da se izmire, mune mu u glavu sretna misao. On 
uzme u ruke ogledalo (zrcalo). Na, reče mužu, gledaj 
se u zrcalo, pak onda ženi, te im tada oštro kaže: 
Sram vas bilo, ako nieste do sada na to mislili; zrcalo 
vam kaže, da ste već stari i da će vas _ na skoro Bog 

pozvati s ovoga svieta. Kad ste toliko mladih godina 
zajedno sproveli, a sad stari da se razkrstite? Sram vas 
bilo. Dajte si ruke i izmirite se. Oni se zapanje — iz- 
mire i življahu mirna do smrti. 

| x * o. 

Blagoslovno djelovanje na slavu Božju i spasenje 
ljudi, svetost življenja i učenost Dobrilina nalazila što- 
valaca mnogo, pak i u njegovih političkih protivnika. 
Sav Trst glasaše: Dobrila je svećenik na svom mjestu. 
Prem da je Dobrila bio veoma skromna, čedna i po- 
nizna života, premda nije svojih veliki sluga iznosio 
trubljom u sviet, niti se igdje javno izticao navlaš, da 
£e proslavi, osim u svojih javnih zvaničnih poslovih: 
ipak ne mogahu njegove vrline i zasluge ostati tajne i 
sakrite višim krugovom, kao što ne može čedna ljubica 
pod grmečkom utajati svoga miomirisa prolazećoj dje- 
vojci. Zato kada se smrću biskupa , Antonija Peteani-a 
starodrevna porečko-puljska biskupija upraznila, baciše 
sretno viši odlučujući kruzi svoje oči na skromnoga ali 
vriednoga Dobrilu, te ga u dobri čas označiše za bi- 
skupa upražnjenoj stolici. Dobrili bijaše tada 45 godina 
vieka a 20 godina misnikovanja njegova, dakle upravo 
dobi i izkustvom valjan za upravljanje biskupije. 

Svietli car popunjujuć upražnjenu koju biskupiju 
u.Istri, Trstu, Gorici ili Ljubljani, pita uviek prije za 
savjet ondješnje biskupe. Tako je bilo i ovaj put. Pi- 
tajuć car pok. biskupa ljubljanskoga Wolfa: što misli, 
tko bi bio najvredniji i najsposobniji za biskupa u Po- 
reču, odvrati Wolf, poznavajući u jednu ruku narod 
hrvatski u onoj biskupiji i njegove duševne potrebe a 
u drugu vrline Dobriline, kakvimi se ne mogaše istaći 
nijedan drugi kandidat, iskreno i otvoreno kaže caru: 
»Veličanstvo! Dobrila je za tu biskupiju najvredniji i 
najsposobniji. Vriedno bo je, da onaj vjerni puk poslie 

stotinA godina jednoć dobije biskupa, koji će sv. evan- 
gjelje propoviedati u njegovu materinskom jeziku.“ 
Mudri i za dobro svoga naroda zauzeti vladar uvaži 
ovaj liepi i biskupa dostojni savjet, te odluči sv. otcu 
papi predložiti Dobrilu za biskupa porečko-puljskoga. 
Saznavši naš dobri Dobrila, da je imenovan porečko- 
puljskim biskupom, napisa pismo na svietloga cara, u 
kojem se presmierno zahvaljuje za veliku milost a ujedno 
iztiče svoju nevrednoču za tako uzvišenu čast i nespo- 
sobnost za toli težku službu, kao što je to biskupska 
čast i služba, te moli ponizno cara, da ga blagoizvoli 
ostaviti na njegovu mjestu i drugoga odabrati. Napisav . 
pismo, spravi se na put u Beč, da caru lično kaže ono, 
što u pismu napisa. Davši mu car audienciju, veoma ga 
ljubazno primi. Dobrila predade pismo i poprati riečmi, 
neka bi ga milostivo riešio toga tereta. 
— Car će mu na to: Vjerujete li u Boga? 
— Veličanstvo! Kako ne? Odvrati Dobrila. 
— U promisao Božji? nastavi car. 
— Tu njega. 
— Dobro, Bog i promisao njegov pomoć će vama. 
= Oni, koji ne žele biskupije, niesu najlošiji biskupi. 

Car izgovori i poda ruku Dobrili, koji zapanjen, 
gotovo zastidjen, nije odgovorio ni rieči. Ovih vlada- 
revih liepih rieči sjećao se Dobrila kroz cieli svoj po- 
tlašnji život. A kako i ne bi? Ta njega je Bog i pro- 
misao Božji od kolievke vazda pratio bi reći vidivim 
načinom. Siromašac bez ikakvih mogućih štititelja gla- 
dom i stradanjem probi se do misnika, a evo sada Bog 
sAm podiže ga na svoju ponajveću čast. Pak tako ga 
promisao Božji pratio i kao biskupa do groba u svem 
njegovu djelovanju. Dobrila bijaše bistra uma, temeljita 
znanja bogoslovskoga, srdca plemenita i puna ljubavi 
prama svomu narodu, uz to duše bogoljubne, te marljiv 
i radin poput mrava, a poznavao siromašni onaj narod 

u dušu, znao sve njegove jade i vaje. Uz ovakva svojstva 
tko ne će reći, da je Dobrila zbilja biskup za onaj narod. 
Morajući popustiti Božjoj volji i vladarevoj odlučnoj 
rieči, imenovan bude Dobrila za biskupa porečko-pulj- 
skoga 12. listopada godine 1857.; 21. prosinca bje pre- 
konizovan u Rimu, a 2. svibnja 1858. godine posvećen 
u Gorici od nadbiskupa goričkoga Andrije Gollmajera 
uz asistenciju biskupa tršćansko-koparskoga Bartolomeja 
Legata i krčkoga biskupa Ivana Vitezića. Dobrili na 
čast dade nadbiskup svečani objed, kod kojega je okružni 
“kapetan Pino, otac sadašnjega ministra trgovine i obrta 
a prije namjestnika tršćanskoga liepo nazdravio Dobrili, 
iztaknuvši njegove vrline i uztrajnost u radu, kojimi će 
povjerenu si stadu vele koristiti. 

Mjeseca svibnja trebalo je, da se Dobrila razstane 
8 milim si sv. Justom i da se oprosti s gradom Trstom, 
uz koji je bio privezan tolikimi proživjelimi u njemu 
godinami, uspomenami i blagotvornim djelovanjem. Dne 
17. svibnja 1858. godine dodje u Poreč i ustoli se u 
svojoj biskupiji običnim načinom. Porečko-puljska bi- 
škupija ima svoje sielo u gradiću Poreču, i sastoji se 
od porečke i puljske biskupije. Jedna i druga ova bi- 
škupija polazi iz 6. stoljeća. Puljska biskupija imadjaše 
svoje posebne biskupe sve do godine 1803., kad no joj 
je umro posljednji biskup. Iza toga bijaše ona kroz 
28 godina bez biskupa, a tada se godine 1830. sjedini 
8 porečkom. Sve do godine 1786. spadale su puljskoj 
biskupiji sve plovanije s jedne i s druge strane Učke 
5 gradom Riekom, gdje je bio biskupski namjestnik 
(vicarius generalis episcopi in partibus imperii). — Bi- 
skupovanje svoje zače Dobrila s liepom poslanicom na 
puk porečko-puljsške biskupije. Stotine godina ne ču 
većina naroda (t.j. Hrvati) onih biskupija iz usta svoga | 
nadpastira rieči materinskoga svoga jezika. Sada mu 

njime progovara Dobrila, sin iz trošne kućice ježenjske ; 
progovara mu čistom hrvaštinom. Vriedno je, da bar 
neke crte iz te liepe apostolske poslanice priobćimo. 
On ovako milo i ljubazno sbori svome puku: ,Blago- 
slovljen Bog i otac Gospodina našega Isusa Krsta, 
Otac od milosčrdja i Bog svake utihe, koji njegovim 
nedohitnim odlučenjem potle trideset i dva lita zove 
me k vam u [stru, moju milu domovinu, da Duhom 
sv. utišen, i za svako dobro dilo moga uzvišenoga sta- 
= liša pokripljen, milostju božjom mnoge utišim i pokripim 
u svakom dobru. Zaisto: , Tko je, kako Gospodin Bog 
naš, koji na visini pribiva, i na ponižno gleda na nebu 
i na zemlji, koji diže sa zemlje potribnika i iz praha 
uzvišuje siromaha, da ga postavi medju poglavice puka 
svoga! (Pism. 112, 5—7).“ Kad mislim na pošteni ali 
= siromašni kmetski stališ, od kojega potičem, včrlo se 
veselim, da su sveti Otac Papa i naš Presvitli cesar 
po mojem uzvišenju Vas, predraga bratjo, vele poča- 
stili! — Ali kad pomislim veliku uzvišenost i pogibel- 
nost biskupskoga dostojanstva, popade me strah i trepet; 
jere kako sv. Paval piše: ,Biskup triba da je bez- 
opačan, blag, pošten, pravedan, svet, čist“ (Tit. 1, 7), 
a ja znam, da sam slab, nevoljan i nedostojan tako vi- 
soka i težka dostojanstva“ .... Zatim nagovara narod, 
neka rado sluša nauk Božji, neka ide u svoju župnu 
crkvu i da budu ,virni svomu pastiru; jer nije dobra 
ona ovca, koja biži od svoga pastira a i lahko dojde u 
svakovšarstne pogibeli i najzad se izgubi.“ Iza toga po- 
laže na dušu roditeljem i skrbnikom siročadi, da svoju 
odjecu i podložnike pomnjivo šilju na službu Božju i 
kršćanski nauk, pa kada se oni doma vrate, neka ih 
pitaju, što su se u crkvi naučili itd., a njim opet samim 
privezuje, da često polaze na sv. izpovied i sv. pričest ; 
»gdi su bo — veli on — spovidalnica i oltar presv. 


sakramenta zapušteni i samotni, onde je malo ili ni 
bd * 

malo želje za kraljevstvom nebeskim i pravdom božjom, 
onde je malo ili ništa ploda dobrih dila.“ Umah u prvoj 
ovoj svojoj poslanici kaže ono, čega se je poslie po 
sve vrieme svoga biskupovanja točno držao, naime, da 
će svoj puk češće polaziti. ,Ufam se — veli on — da 
ću do malo vrimena k-vam doči; blago vam i meni, 
ako najdem, da vaša sčrca gore od želje i ljubavi za 
rič božju i da su dica vaša dobro naučena u nauku 
kčrstjanskom za vridno primiti sakramenat svetoga po- 
tvardjenja ili krizme.“ Nadalje prosi puk, neka se voljno 
dade voditi svojim duhovnim pastirom; oni bo su nje- 
govi istiniti prijatelji. Liepo se tu sjeća i bied& siro- 
mašnoga svoga puka, veleć: ,Poznate su mi, draga 
bratjo, vaše tuge, žalosti i tčrplenja, koja vam je od 
nikoliko litah Gospodin Bog poslao. Nu nezaboravite 
riči sv. Petra: ,Ako dobro čineći muke tčrpite, ovo je 
ugodno prid Bogom. Jer ste na to pozvani, buduć da 
je i Isukčrst za nas tčrpio i nam izgled ostavio, da 
idemo njegovim tragom (1, Pet. 2, 20—21)“... Spo- 
minjite se vazda, da su tčrplenja na ovom svitu pe- 
depse za naše grihe; tčrpimo dakle dragovoljno, jer 
smo grišnici . . Siromahi_.i nevoljni, koji se u tugi i 
tčrplenju Bogu protive, jesu dva put nesrićni; oni tčrpe 
na ovom svitu i ne imaju se ufati nikakova dobra na 
drugom svitu. Virujmo pako, yda onim sve služi na 
dobro, koji Boga ljube. (Rim. 8, 28).“ Opominje ih, 
da s Božjom pomoćju marljivo rade, posluju i svaki 
svoje dužnosti vrši ,ne poradi vrimenite platje i kao 
sužanj ovoga svita ili ljudih, nego poradi Boga i dike 
nebeske“. Jošte izbraja bogatim, muževom, ženam, ro- 
diteljem, djeci, gospodarom i družini svakomu njihove 
dužnosti, i to ponajviše riečmi sv. pisma, a pod konac 
preporučuje im moliti za pok. svoga biskupa pak i za 
sebe, ,neka nikda od pravoga puta neodstupim, pak 
da najzad mirno pastirski šćab položim i u Gospodina 


m. 

milostiva sudca najdem.“ Završuje pako ovu liepu po- 
slanicu divnom molitvom, koja je pravi izljev njegove 
bogomile duše, u kojoj preporučuje sebe i sve svoje 
Bogu, pak i moli narodu blagoslov Božji njegovim po- 
ljima, vinogradom, stadu i brodovom. Ova prva posla- 
nica Dobrilina vriedi, da ju svaki Hrvat češće čita. Do- 
brila govori iz srdca, govori kao biskup, komu je narod 
njegov na srdcu. Bez ikakova naučnoga nakita i bez 
ikakova težkoga umovanja govori on pravu rieč apo- 
stolsku svomu narodu tako jasno, da ga može razumjeti 
svaki istarski kmet; govori ono, što je svakomu kršća- 
ninu najpotrebitije, govori kao čovjek iz puka, čije po- 
trebe i jade on skrozim poznaje, te mu prema tomu i 
duševna pomagala na ruku daje. Ova poslanica izdana 
16. maja god. 1858. bijaše pravi program Dobrilinu 
svemu djelovanju biskupskomu. 

Trebalo bi dobro znati: kako je bilo u porečko- 
puljskoj biskupiji prije nego je došao onamo biskupovat 
Dobrila, pa bi se tek onda dobro vidilo i znalo, što je 
sve Dobrila u njoj učinio i kakovu je biskupiju ostavio 
poslie 17 godina. Poznavaoci ondješnjih okolnosti u bi- 
skupiji tvrde, da je biskupija porečka u svakom po- 
gledu bila: dosta zapušćena. Biskupska plaća u Poreču 
proračunana je na 8000 fr., a kada je Dobrila onamo 
došao, bile su biskupske zemlje, livade, šume itd. tako 
glo upravljane i zapuštene, da su cjelokupni dohodci 
godišnji jedva iznosili 6000 forinti, te je morala vlada 
iz vjerozakonske zaklade biskupu dodavati godimice 
2000 forinti, da se dosegla redovita plaća od 8000 fo- 
rinti. Predšastnici Dobrilini davahu većinom svoje zemlje, 
livade, šume, ribarnice itd, u najam, budi [za što. Na- 
jamnici, razumije se, gledahu samo, kako će što veću 
korist izvući za sebe, a ne starahu se o poboljšanju 
zemalja i u obće imanja. Mnogi se upravo obogatiše 
biskupskimi dohodci, a biskupi nemadjahu ni dosta. 

Prva dakle briga bijaše Dobrili, da uredi biskupska 
dobra, te tako uveća biskupske dohodke. On gledaše 
sve zemlje i sve imanje u svoje ruke dobiti, te sim 
gospodariti. Tudier mu dobro dodju neki najamnici, koji 
mu rekoše: Ova sjenokoša, ovo polje,.ovaj ribolov više 
mi je na kvar nego na korist, no znajući, kako su bi- 
skupski dohodci slabi, držat ću to i u napried za onu 
istu cienu, kako sam i do sada. Alaj se presenetiše pak 
i gdjekoji i razjediše, kad im je Dobrila posve mirno 
i kratko odgovorio: Ne ću da kvarujete radi biskupa: 
ja ću sim upravljati tim; ne dam više u najam. Dobiv 
ovako sve u svoje ruke, razgleda sm sve svoje imanje: 
polja, šume, sjenokoše, ribolove, itd., te svojim proni- 
cavim okom umah opazi, gdje i kako treba što popra- 
viti i urediti, da što veću dobit odbaci. On prouči stare 
spise i račune o svojem imanju i uvidi, da je biskupiji 
velika šteta i nepravda učinjena sa strane vlade i ne- 
kojih vlastelina, pa zato se baci na to, kako bi bisku- 
piji sva ova dobra dobavio, koja je bila izgubila, što je 
njegovu umu i postojanoj volji napokon i za rukom 
pošlo. Tako dobi on glavnicu od 45 tisuća forinti, što 
ju je bila vlada zadržala od desetine u Rovinju i Balah. 
Osim toga velikom mukom dobi natrag posjed u sv. 
Vincenciju i još nekoja manja dobra. Njemu uza sve 
silne duhovno poslove i uza sve veliko revnovanje o 
boljku duhovnom u biskupiji ne izmače nijedna stvarca 
u gospodarstvu, koje on ne bi bio opazio. A kako je 
bio vele praktičan i svagdje znao pravu odrediti, u brzo 
preuredi i poboljša svoje gospodarstvo. Za čudo, kako 
je on imao na pameti i najmanje stvari bilo to nje- 
gove duhovne biskupske službe bilo gospodarstva nje- 
gova. U svojih bilježkah, što ib je dnevice bilježio, 
ima zabilježeno: kada se što radilo u polju, na sjeno- 
koši, u šumi itd., koliko je težaka radilo, koliko im 
se platilo i koliko i kakav je prirod odatle dobio. 

On gledaše da se svaki komadić zemlje uredi i obradi, 
kako će neku korist nositi. Blizu Poreča bila neka ve- 
lika ali jako zapušćena livada, Koja je davala jedva pet 
šest vozića i to slaba siena. On ju za malo godina tako 
popravi, da mu je davala petdeset do šestdeset vozova 
liopa siena. On je u obće mnogo sijao djeteline, pa je 
od nje imao najviše koristi. Sjeme od djeteline dao bi 
sabirati, te bi ga ubogim istarskim kmetom dielio, na- 
govarajuć ih da što više djeteline siju. Biskupske šume 
bijahu jur prezrele te se počele sušiti; on ih dao sjeći 
i onda gajiti. U nevelikom vrtu u Poreču nasadi toliko 
raznovrstna voća, osobito krušaka, da ga je imao cielo 
Božje ljeto, a i za zimu ga mnogo naspravio. Ne obavi 
se nikoje djelo, a da on ne bi znao za to, i da ne_ bi 
sAm došao prigledati i poučiti, kako valja raditi. Pače 
on se nije ni sam kao biskup stidio u vrtu svom voćke 
obrezivati i čistiti ih od škodljivih gusjenica pak i pred 
samom gospodom. On rado čitaše gospodarstvene spise 
i rado sim u gospodarstvu što šta kušaše, te osvjedočiv 
ge o valjanosti pokusa, rado kazivaše puku svakom. 
zgodom osobito na čestih svojih visitah, kad je išao po- 
tvrdjivat, i nutkaše ga, neka se lati takova umnoga go- 
spodarenja. Kad se dokazalo, da sumporni prašak lieči 
groždje od kritogame (pliesni), kupi on za stotine fo- 
rinti toga praška i razdieli medju uboge seljake, da si 
njime lieče trsje. Kad se je biskup Dobrila ovako bri- 
nuo za svoje gospodarstvo, kad je njegovo oko samo 
sve nadziralo i prigledalo, koje čudo, ako su mu uz 
Božji blagoslov dohodci od godine do godine znatno 
rasli? Od 6000 forinti, što ih je u početku imao, do- 
tjera on do 12 pače i do 15 tisuća forinti. Evo vam 
liepa primjera, kako čovjek može liepu dobit crpsti iz 
svojih dobara, kad umije i kada hoće valjano gospoda- 
riti. Ugledali se i drugi naši gospodari na dobroga go- 
spodara Dobrilu! Niti seljak, niti vlastelin a niti biskup, 

koji od gospodarstva živi, ne može danas ne samo na- 
predovati nego niti svakdašnjih redovitih potreba pod- 
miriti, ako ne nastoji umno gospodariti i ako nema 
svuda sam svojih očiju. Ruku uz posao a srdce k Bogu, 
bijaše geslo Dobnilino. No Dobrila nije samo znao dobro 
gospodariti, nije on znao samo sticati i namicati, već 
je on znao i razborito štediti. Štednja prva dobit. 
Posao, štednja i blagoslov Božji, brzo svako imanje 
umnoži. Ovoga se držaše Dobrila. Kad su mu dohodci 
dosegli svotu od 8000 forinti, pisa vladi, da ne treba 
više podpore od 2000 forinti iz vjerozakonske zaklade. 
Kad je postao biskup, zaduži se on kojih 19 tisuća fo- 
rinti, kojimi je platio pristojbe (taxe) za svoje imeno- 
vanje i nabavio ši potrebite stvari, sve to izplati do 12. 
listopada 1863, godine, kako je s&4m zabilježio u svojih 
bilježkah pod gornjim danom ovako: Od danas ne- 
mam više duga nikakova van prama Bogu. 
Ovo je doista liep dokaz, kako je Dobrila gospodario i 
štedio, kad je mogao u pet godina ovoliki dug odplatiti 
i jošte sve svoje potrebe namiriti. Kad su mu se do- 
hodci u dvostruko povećali, prištedio bi on svake go- 
dine polovicu svojih dohodaka t. j. na stran ih metnuo. 
Kad god je prištedjeni novac na stran metnuo, zabi- 
lježio bi to u svojih bilježkah, pa bi uz to dodao: In 
nomine Domini (u imenu Gospodnjem). Tim htjede da 
rekne: prištedih ovo u ime Božje pa ću i dati na slavu 
imena Božjega. Da je tako mislio, pokazuje nam nje- 
gova pokusna oporuka, u kojoj kaže, zašto je štedio i 
spravljao. On ovako reče u uvodu: ,Od bogabojećih 
nu siromašnih roditelja rodjen imao sam se za vrieme 
nauka s velikom nevoljom boriti. Došav do položaja, 
kad sam mogao razpolagati novcem od mojih biskupskih 
dohodaka, sjećah se velike nevolje pretrpljene u mojoj 
mladosti, te mi postade zazoran svaki poveći i nepo- 
trebni trošak, čim je možda trpio i ugled moga viso- 

koga položaja. S druge strane imao sam u dvadeset i 
tri godine moje djelatnosti kao biskup odviše prigode 
viditi, kako je seljački puk u Istri skoro svuda strašno 
zanemaren, bez škole, bez svojih dušobrižnika itd., zato 
sam scienio kurentne (tekuće, pomanje ili svakdanje) 
milostinje po mogućnosti ograničiti, da sakupim poveću 
svotu, kojom bi nečim trajnim pomogao pomilovanja 
vri&ednomu puku. Ovo sam predpostavio kao izpričanje 
na česte proti meni podignute obtužbe“. Ove njegove 
rieči jasno pokazuju, zašto je on štedio i na sebe toli 
malo trošio: iz ljubavi prama potištenomu i siromaš- 
nomu narodu istarskomu, komu htjede da izškola vried- 
nih svećenika.! 

S početka. bijaše Dobrila zbilja siromašan, te mu 
je dosta težko išlo; nije bo mira imao, dok ne izplati 
dug od 19 tisuća for. Primjerice ću samo jedan slučaj 
spomenuti. Jednoć imao on kao biskup samo četiri 
torinta, a došla mu sestra i prosila ga novca. On joj 
reče: Za sada se strpi; dva forinta dat ću nekoj bolest- 
noj siroti a dva sebi pridržajem za svaku moguću po- 
trebu. No već godine 1865., dakle poslie 7 godina svoga 
biskupovanja izplati, kako već rekosmo sve dugove i 
utemelji sa 12 tisuća forinti štipendija (novčanih pod- 
pora za učeću se mladež). Ovako uredi vriedni Dobrila 
biskupsko gospodarstvo i znatno poboljša biskupske do- 
hodke. Ajde da vidimo, kako je u duhovnom pogledu 
radio u svojih biskupijah. 

U porečko-puljskoj biskupiji za Dobrile (g. 1861.) 
bijaše 60 tisuća katolika, od kojih je bilo 28 tisuća Ta- 
lijana, stanujućih po najviše u gradovih i uz obalu mor- 
sku, a 32 tisuća Hrvata*, stanujućih po selima. U ovakoj 
biskupiji zahtieva pravo i pravda a i duševna potreba 





* U Istri (osim Trsta) ima Hrvata 50%, Slovenaca 
15% i Talijana 35%. 

puka, da bude biskup vješt obojemu jeziku ovijuh dvaju 
plemena. Prema toj razlici narodnoj morao bi biti i do- 
voljan broj svećenika, koji bi posve dobro znali jezik 
onoga kraja, u kojem bi službovali i koji bi nikli iz 
naroda, komu hoće da s uspjehom pastiruju. Ovako bi 
morali biti i pučki učitelji, ovako bi po pravu i pravici 
u Istri morao biti i službeni jezik u uredih i jedan i 
drugi, koji bi morao znati svaki dotični činovnik. Ovo 
bi zahtievala i valjana uprava, a ovo bi tražio i pri- 
rodni duševni razvitak naroda. Žalibože nijedan od ovih 
najpravednijih zahtjeva ne postoji ni danas u Istri niti 
ne postojaše kroz stoljeća. Ondje je vazda gospodovalo 
pleme talijansko, koje je u manjini, ondje je vladao u 
uredih jezik talijanski, a hrvatsko (dodajmo i slovensko) 
pleme, koga ima 65%, bijaše potišteno i jezik mu sti- 
snut i sputan u njegove kućice. Ako se već vlade niesu 
obazirale pravedno na narod hrvatski, koji je u Istri u 
većini, u to bi se bili morali duhovni glavari — biskupi 
obazirati, oni bo su službenici one majke crkve, koja 
svu svoju djecu bila ma koga naroda i jezika jednakom 
svetom ljubavi ljubi i njihovim jezikom nauk Božji pro- 
poviedati nalaže.“ U šematismu biskupije porečke bilježi 
se od godine 1257. biskupom i porieklo, odakle potiču, 
pa su po tom do 1858. godine ubilježena samo četiri 
biskupa Istranina, za koje se može misliti, da su znali 
hrvatski, dočim su svi ostali bili porieklom pravi _Tali- 

jani. A u puljskoj biskupiji bilježi se od godine 1302. 
= biskupom porieklo, pa ih je do godine 1803. samo pet 
bilo rodjenih Istrana, za koje se dade nagadjati, da su 
hrvatski razumjeli, dočim su svi ostali bili rodom iz 
Talijanske.s Po tom nije velika većina naroda u ovijuh 
biskupijah kroz viekove razumjela svojih nadpastira a 
niti oni naroda. Kakav je uspjeh moglo imati djelovanje 
ovakih biskupa u većine povjerena im naroda, svakomu 
je jasno. Dodamo li još tomu, da je i mnogo njih bilo, 

koji niesu ni jednako ljubili i pazili većine te hrvatske, 
onda je po gotovo i s kršćanskom vjerom a i duševnom 
naobrazbom te večine doista zlo bilo. Budući da ova- 
kovi biskupi niesu ni mogli narodu hrvatskomu ni rieči 
na pouku reći, nije ni čudo, što je ondješnji narod hr- 
vatski bio duševno zamro, pače tako daleko dotjerao, 
te je mislio, da onaj ne može biti biskup, koji zna 
hrvatski. Da je ovako sudio prosti narod hrvatski u 
Istri, evo tomu dokaz. “Prolazeć Dobrila biskupijom prvi 
put, čudjahu se ljudi prosti, što je on biskup propovie- 
dao hrvatski t. j. onako, kako oni govore. U sv. Vin- 
cenciju čuvši neki starac Dobrilinu propovied, mišljaše, 
da mu ju je koji župnik napisao, a on ju samo na pa- 
met naučio, a da on ne zna hrvatski. Dobri starac htjede, 
da se sim na svoje uši uvjeri: zna li biskup i zbilja 
hrvatski, te dodje poslie službe Božje k biskupu. Biskup 
ga liepo nagovori i zapita: Što bi rad. A starac mjesto 
odgovora zaklikta: Sinko! ti govoriš, kak i mi. — Nu 
da, odvrati biskup, ali što biste rad? — Ma ti govoriš 
upravo kak i mi. — Da, da, dobro! opet će biskup. — 
Kažite, što želite. — Ma baš, kak i mi govori ovaj 
Božji biskup, promrmlja dobri starčić, proplače od. 
radosti, pokloni se i ode“ Jadni ovaj narod hrvatski ne 
či evo, kako rekoh, stoljeća iz biskupskih usta nauka 
Božjega ni svoga jezika. Kad su biskupi ovakvi bili, 
možemo si misliti, da su i niži svećenici istim duhom 
disali. Malo ih bijaše, vele malo, koji su podpuno znali 
hrvatski, i koji su ćutili hrvatski. A nije ni čudo. Od- 
gojeni bijahu u Vidmu na tudjinsku a većina ih i bila 
tudjinska. Jedva se neki naučiše što hrvatski.  Rieč 
Božju čitahu obično prepisanu ili kojekako sastavljenu 
i obavljahu tek izvanjsku službu svećeničku. A kako da 
nijesu ondješnji Hrvati školali svojih sinova za sveće- 
nike ? Ta kako bi školali? Pučke škole bijahu riedke 
pa i ove samo talijanske. Giimnasije ne bijaše takodjer 

u cieloj biskupiji ni jedne. Kako bi dakle mogao siro- 
mah seljak školati diete izvan kuće punih 15—16 go- 
dina ? Zaklada (stipendija) ne bijaše takodjer nikakovih 
za domaću hrvatsku mladež. Predšastnici Dobrilini do- 
bijahu nekoliko mladića iz tudjih biskupija, ali i taj je 
prem nevelik i ne najbolji pomladak deset dvanaest go- 
dina pred Dobrilinim dolazkom posve prestao. Dobrila 
dakle nadje veoma malo radnika u vinogradu Gospod- 
njem, a još manje sposobnih i većini hrvatskoj prija- 
znih. Koje čudo, što je narod sve dublje padao u siro- 
maštvo, u surovost i u razne opačine, pače što je već 
počeo bio zaboravljati i svoje porieklo i svoje ime. Je- 
Zik hrvatski sve se više gubio, a talijanski sve više ši- 
rio. Liepo ime hrvatsko sve više ginulo u narodu, 
koji je krvlju, jezikom, plemenom i starinom narod 
hrvatski. Evo ovako moralno-narodno stanje nadje bi- 
skup Dobrila, kad zasjedne biskupsku stolicu u Poreču. 
Već je bilo skrajnje vrieme, da u onu biskupiju dodje 
biskup Hristova dnha uz to dobar Hrvać 'To oboje bi- 
jaše Dobrila. Tko je god poznavao Dobrilu, u velike 
se radovao njegovu imenovanju za porečko-puljskoga 
biskupa. Svatko dobro želeći ondješnjemu narodu hrvat- 
skomu čestitaše od srdca biskupiji, što je poslie stoljeća 
dobila pravu glavu. Nemamo pri ruci svih čestitaka 
i pozdrava, kojimi su rodoljubivi Hrvati pozdravili bili 
to Dobrilino imenovanje. No pri ruci su nam dvie po- 
zdrav pjesme, kojima srdačno pozdravljaju ,Slavjanska 
djeca“ porečke biskupije dolazećega k njim Dobrilu i 
Slovenci. | 
Slavjanska djeca t.j. Hrvati ovako ga po- 

zdravljaju : 

Tari suze, vrieme j', mili rode! 

Dan nastaje i bolje ti žiće, 

Zaboravi na prošle nezgode, 

Jure ide š njim ti pramaliće. 

Slavska ga je majka porodila, 
I slavskim ga mlikom zadojila, 
Slavsku ćud mu u persa ulila, 
Slavska mu je domovina mila. 


U njega ti majke ljubeznive 
Serce, krepke otčinske desnice, 
Bratske vjere i ljubavi žive, 

A nježnosti k6 u drage sestrice. 


Bogu hvala na milom pohodu, 
Kim izpuni naše blage nade! 

Zdravo Jure u svome narodu, 
Miluj djecu, koju Bog ti dade. 


Ti znaš u nas prosto i pošteno 
Serce, sladke kć rieči nesnuje; 
Velimo Ti zato svjem iskreno | 
Otče! puk tvoj, kog ljubiš boluje. 


Slovenci pak ovako: 


Ti solnce si in zarja naša, 

In pomlad, dika nam si Ti; 

S Tebć6j se krasen dan oglaša, 
Ker duša Ti za nas gori. 


. Pozdravljamo Te v naši sredi 
In kličemo iz dnu serc4: 

Naj živi Bog pri zvesti čedi 
Pastirja roda našega ! 

Navest ćemo još iz lista našega pok. Frana Ku- 
relca, kako se on radovao tomu imenovanju. On piše 
Dobrili iz Karlovca ovako: ,Velika mi je radost na 
srdcu bila dočuvšu, da ste sio na stolicu Porečku. Ako 
ikada ikdč, to je tamo trebalo dobr& pastira. Mnogo je 
one strane Vlah (Talijan) posmradio. Bud na kojega 
gusčda mi se Slovinjani namčrili: svaki nas i dere i 
guli. Poznaju ponekle Istru, prahrvatsku zemlju, nu mi 
se duša smije misleću na onaj radostni dan, kad Vaše 

lice ugledaju, te iz Vaših ustiu dočuju, kako je s našom 
gestricom Istarskom. Ne raduju se onomu, čto mi po- 
včdati budete, er to nemože biti nego žalostno, no ra- 
duju se, čto suditi mogu, da iz Vaših ustiu utčhu za- 
slišu, kako tu žalost po nastojanju Vašem u radost pro- 
mčniti obmišljate . . . .“ Svi se ovako rodoljubi nadahu 
najboljemu plodu od Dobrile, samo zapušteni i potla- 
čeni narod hrvatski ondješnji ne nadaše se ničemu. On 
ne znadjaše: tko je Dobrila, niti mogaše pojmiti, da bi 
mu se pomoči moglo. On bijaše bezćutan i bezsviestan 
 očajnik bez tračka nade u spasenje. Pak doista Dobrila 
iznenadi i najbolje nadaoce, dA isti prosti seljak istarski 
do skoro progleda i uvidi: tko mu je Dobrila, kakav 
mu je on otac, prijatelj i pomoćnik u svemu. 

Svaki glavar, koji hoće da točno izpuni svoje du- 
žnosti, treba da pozna dobro onaj narod, u kom živi i 
komu glavaruje, i njegove potrebe. Uz pisaći stol ne da 
se to postiči. Valja dakle u narod poći i ondje ga 
s bliza motriti, i to _ motriti podulje, odprtih očiju, ali 
bome i iskrena ljubećega srdca. Dobrili bijaše to prvo, 
da je gledao sve potrebe naroda upoznati. Zato je on 
jur prve godine od 9. lipnja do 19. listopada prošao 
svu svoju biskupiju, svagdje sve točno pregledao i sa 
svećenici se svjetovao. Pa tako bi on svake godine za- 
redio bar trećinom svoje biskupije. Po tom je svake 
tri godine opet došao u iste župe. Porečko-puljska bi- 
škupija broji po najnovijem šematizmu 87.613 duša (za 
Dobrile god. 1861. brojaše GO tisuća) 23 kuratna ka- 
nonikata, 64 župe i 13 samostalnih kapelanija. Tko zna, 
kako je Istra bregovita, kako je tegotno doči do svake 
župne crkve, i kako ondje jako prli sunčana žega u 
u ljetnih vrućih mjesecih, kada se obično drže biskupske 
visite, razumjet će, da je to obilaženje po biskupijah 
ondješnjih vele tegotno i mučno. Prvih godina svoga 
biskupovanja bijaše Dobrila jošte čovjek pun snage; no 

on nije samo prvih godina ovako točno bi reči skru- 
pulozno obilazio sve svoje župe već i poslie, pače i u 
tršćansko-koparskoj biskupiji, kad no je bio već daleko 
prevalio 60 godina vieka svoga. U svojih bilježkah za- 
bilježi on, kaka ge više puta od jedne župe do druge 
vozio u »kripici“; kako je opet drugi put morao jahati 
po 2—3 ure, a više puta po tri i četiri ure pješke ići, 
i to tada, kada a8 nije mogao voziti na konjih u kočiji 
zbog strmih i vratolomnih putova. Nema župe ni cr- 
kvice, koje ne bi bio on posjetio jur prve godine svoga 
biskupovanja. Gdje nikada biskupa nije bilo, onamo 
dodje on, ne žaleći ni truda ni muke. Sve htjede da 
sim na svoje oči vidi: kakova je crkva, što je i kako 
je u njoj, kakov je župnički stan, kako je župnik, kako 
on gospodari crkvenom i svojom imovinom, kakova je 
škola, kakov narod i kako živi itd. Da si bolje pred- 
očimo, kakav je bio Dobrila biskup, spomenut ću nešto 
potanje o njegovih visitah. On zabilježi o crkvi: kakovi 
su u njoj žrtvenici, kakovi svetci, da li su liepo sli- 
kani i rezani, kakove su oprave, ima li hrvatskih gla- 
golskih knjiga, koji su joj dohodci; o župniku: kakav 
je čovjek, darovit ili nedarovit, brižan za svoj puk i za 
službu Božju ili nemaran, pjeva li misu hrvatski ili 
latinski, čim se bavi, pače kakav mu je namještaj po 
sobah, kako se odieva, kako živi i tko je kod njega, 
kako vodi službene knjige, kako piše imena i prezimena 
u njih. Na nekih mjestih tuži se, da je župniku jezik 
latinski nepravilan, a na nekih opet, da zlo pišu po 
talijansku imena i pridjevke, kao što se to službeno 
zapoviedalo od vlade pisati u gruntovnih (zemljištnih) 
knjigah. Tim se jamačno htjelo pomnožati broj Tali- 
jana. Zatim pita o puku: da li rado ide u crkvu, i 
ako ne ide rado, zašto ne ide; zabilježio: kako se vla- 
dao puk u crkvi, dok je on ondje bio, kako su djeca 
odgovarala iz kršćanskoga nauka, koju je po najviše 

on s&m pitao, kako puk pjeva kod mise; pitao za mane 
u puku, zabilježio si veće poznane grešnike . imenom, 
zabilježio, kako se narod odieva, je li zdrav ili bolestan 
i koji su tomu ugroci, čim se narod bavi, koji su mu 
običaji, kako obradjuje svoje zemlje, što mu rodi i što 
bi mu valjalo raditi, da bude materijalno bolje stajao, . 
kakove su mu kuće, kakova ciela sela; o svjetovnom 
poglavarstvu bilježio : je li pravedno postupa s narodom, 
je li polazi službu Božju u blage dne narodu za pri- 
mjer, je li se izpovieda i pričešćuje: o školi: kakav je 
učitelji što uči, kakova su školska djeca. A često je i 
zabilježio ime dobru učeniku seljačiću,! koji bi želio poći | 
u latinske škole, te mu ujedno i podporu obećao i 
“ gdjegdje odmah i dao. Za ovake učenike, koje je on 
podupirao,. za čudo uviek se zanimao. On bi znao za 
svakoga: kako napreduje i iz kojega predmeta ima zao . | 
red, ako je koji i zbilja dobio zao red. No. nije Do- | 

brila samo propitivao za sve ovo, već je kao nadpastir . 

i otac svagdje živom rieči i tvorom, gdje je kako tre- 
balo, putio, svjetovao, pomagao, a borme i korio.“ U 
bilježkah ima zabilježeno, što je ovdje ili ondje učinio, 
ili što će učiniti, gdje je opazio kakove mane. Osim 
toga nije on samo dielio sv. potvrde već je u svakoj 
župi sv. misu služio i propoviedao, u povečih mjestih 
i po dva puta. On bi znao sim o svojih propoviedih i 
sud napisati. Bio sam — zabilježi — preoštar u pro- 
poviedi, ili: narod me rado slušao. Sve djelovanje Do- 
brilino pokazuje čovjeka veoma uvidjavna i praktična, 
pa takove mu bijahu i propoviedi, što ih je govorio 
puku na svojih visitah. On govoraše o vječnom spa- 
senju, ali upućivaše ljude i o sadašnjih potrebah jasno 
i shvatljivo. A kako su mu tekle propoviedi iz srdca, 
koje je vazda za dobro naroda kucalo, nije moglo inače 
ni biti, već da su Božjom milošću i narodu u srdce do- 
 pirale. e Dugo -i dugo spominjaše se narod biskupovih 

rieči, i razgovarahu se kmeti o njih i o njegovu bo- 
ravku medju njimi dugo. A ne sjećahu se njegovih pro- 
poviedi samo seljaci već i obrazovani ljudi. Ovakimi 
zgodami posjetio bi on i više kmetskih kuća, te se u 
njihovih kućah š njimi o svem porazgovorio, narod da- 
rivao novcem, dielio im svoj krasni molitvenik ,Otče, 
budi volja tvoja“, što ga je prvi put izdao još godine 
1854., te knjižicami, što ih izdaje naše književno društvo 
sv. Jeronima u Zagrebu i slovensko sv. Mohora u Ce- 
lovcu. Prosti ga puk veoma rado imao. A kako i ne 
bi? Ta biskup ovako prijazno š njimi obći, dobru ih 
puti i pomaže. Zato donašali bi mu timi zgodami što 
kakve male darove, a osobito dječica davala bi mu ko- 
lačića, što su ih od kumova svojih dobila. Kad bi pro- 
lazio selima, cielo bi selo pokleklo, a on bi ih blago- 
slovio, a po tom bi se svi oko kola njegovih i oko 
njega, skupili, te ga nudili svojim vinom. On bi vazda 
kušao vina u njihovo zdravlje, a tada ne bijaše srda- 
čnothu uzhitu i pociku narodnomu ni kraja ni konca. 
Kad su ga u Račjoj vasi i Cici, siromasi pastiri i uglje- 
vari, ponudili vinom, kod kojih ne raste loza, i kad je 
on pio u njihovo zdravlje, zaori urnebesni ,Živio naš 
mili biskup!“ iz svih grla, a pucnjava iz pušaka ra- 
glegaše se po onih golih stienah, dok on nije zamakao 
za Učku. Dobrila se razgovaraše sa seljaci kao brat 
8 bratom, te je tim narod posve za sebe predobio bio. 
Ovih seljačkih posjeta sjećao se vazda i radje bi o 

njih spominjao nego o velikaških. On s&m rodjen u 
u prostoj hrvatskoj kolibici najvolio je boraviti medju 
svojim pukom. Tuj se ćčutio svoj u svojem i Sa svojim. 
Tako su mu bili mili ovakovi razgovori s pukom i po- 
sjeti, da o njih pripovieda i piše prijateljem. On pisa 
svomu prijatelju presv. g. T. Gajdeku (2. nov. 1878): 
Kanonički pohod po selih već put trudan tielu, ali duši 
je prava okrepa. Ima u duši seljačkoj puno blagoslova 

bi bilo po selih, kako je po najviše u gradovih, silna: 
do mala bi nestalo reda i mira u družtvu čovječanskom. 
Nigdje i nigdje mi nije ovako dobro, kao kad sam 
usred seljačkoga puka. Za to pak boli me srdce za nj, 
navlastito, što do skora ne će imati duhovnih pastira. 
Želja moja za malim sjemenišćem ne će se izpuniti, a 
bez njega nema pomoći. Podigli se neprijatelji proti 
mojoj osnovi u novinah; vlada ne zna svoje koristi, ili 
ne mari za nju, a naša je krv ubožka; uzaludan je 
svaki moj napor. Nije mi druge nego da se odam volji 
Božjoj. — Gdje bi opazio, da treba crkvi popravka, 
nagovarao bi liepo ljude, da to poprave; ako bi bili 
siromašni, on bi im i sam obećao i dao podporu u to 
ime. + Gdje nije bilo škole, ondje nagovaraše ljude, da 
si podignu školu, a i sim im pomoć novčanu pružio, 
a gdje opet niesu mogli podići od siromaštva, ondje je 
nalagao svećenikom i nutkao osobito mladje, da oni školu 
drže. Ovim načinom podje mu za rukom na mnogih 
mjestih uvesti školu. Svakom zgodom nagovarao bi 
siladiće i djevojke, neka se i sami na paši i kod kuće 
u dagih zimskih yečerih uče čitati i pisati. Govorio bi 
često: Kad je već to navada na svietu čitanje i pisanje, 
treba da se je i naši ljudi poprime, inače bit će uviek 
tudji robovi.e Ovako“ prolažaše Dobrila narodom kao 
pravi apostol svuda naučavajuć i dobro tvoreć. — Kad 
bi opet dolazio u koju župu, a ljudi ne bi bili jošte 
prionuli svojski uz školu i čitanje, jadikovao bi on 
bolno : A4j3/ aj! Istri nije pomoći . . . I doista naši su 
ljudi tako navikli robstvu, da si drugo šta ni ne žele. 
— Hrvati u Istri su hrdje ni za što dobri: kad nema 
hljeba u kući, tad ajde iskat ga na dug; kad ne gla- 
duju, ne mare djelati i truditi se ni sebi ni drugim. 
Ovako protuži njegovo rodoljubivo srdce, kada opazi, 
da mu narod pouka njegovih i savjeta ne sluša. Žali- 

bože, imao je on u mnogom pravo. No opet se mora 
priznati, da je za neke godine, što je on biskupovao i 
sve to više budio i svećenstvo i narod iz mrtvila, silan 
prekret u tom na bolje nastao. Mnogi su rodoljubivi 
svećenici potaknuti njim u crkvi, u sakristiji ili u svojih 
kućah učili mladež. Ima krajeva, gdje nije koji mladi 
župnik našao nijednoga čovjeka u župi, koji bi znao 
čitati ili pisati, a poslie 4—5 godina bijaše stotina mla- 
deži, koja je iz molitvenika biskupova molila kod službe 
Božje. 

Dobrilina bijaše najveća briga i neprestano nasto- 
janje, da si odgoji hrvatsko svećenstvo; jer je dobro 
uvidjao, da će se narod bez svoga svećenstva težko 
moći otresti nekih mana i risšiti se silnoga talijanskoga 
tlaka. Zato je, čim je samo smogao išto novca, stao 
tražiti dječake po selima i slati ih u hrvatske škole. 
S početka skoro nije puk vjerovao, da bi njegova djeca 
mogla ići u latinske škole, pače u Rakotolah čudiše se 
ljudi, da ima knjiga tiskanih u njihovu jeziku, kad je 
biskup dao svoju prvu poslanicu dječaku iz susjedne 
župe čitati. Videć sve to, radovahu se, što ima tobože 
knjig4 i u njihovu jeziku. U sv. Vincenciju zapita Do- 
brilu neki seljak: Gospodine, vi ste naše krvi, dakle 
je i nama slobodno slati svoju djecu u latinske škole ? 
Kad mu biskup odvrati, da mogu i njihova djeca u latin- 
ske škole, klicahu biskupu glasno: To je naš čovjek! 
U(pučku! školu najradje ih šiljao u Kastav a u gimna- 
siju na Rieku, premda se na jednom mjestu u svojih 
memoarih tuži, da mu se učenici na Rieci ponajviše iz- 
nevjerivaju svećeničkomu zvanju. Ima danas mnogo nje- 
govih gojenaca i vriednih župnika u obijuh biskupijah, 
gdje je on biskupovao, i učitelja i drugih činovnika. 
Niesu mu svi pošli u svećenike, kako bi bilo njega po 
najviše veselilo; ali ih nije zato odsudio, pače ostao im 


je i na dalje prijatelj, samo ako su bili čestiti ljudi i 

dobri rodoljubi. Jednom mu se tako jedan bogoslovac 
iznevjeri i ode učit filosofske nauke na sveučilište. Drugi 
svećenici, a osobito oni, što su bili bliže biskupa, silno 
na nj graknuše zbog toga, te toj svojoj graji dadoše 
lice jeke tobož došle iz biskupovih usta. Taj siromah 
ne dade se nikomu svećeniku na oči a biskupu naj- 
manje. Jednom se zbude, te se Dobrila vozi kroz selo 
toga tobož bjegunca u Pulu, i čuvši da je on kod kuće, 
dade ga k-sebi zvati. Ovaj se već oboruža svom mo- 
gućom odvažnošću, s kojom će podvieti strogi njegov 
pogled, i svom mogućom strpljivošću, s kojom da po- 
nizno primi njegove ukore. Ali gle! On ga tako lju- 
bezno primi, kako bi jedva otac izgubljena sina. ,Misliš, 
ginko, reče mu, da se ja na te srdim, što si ostavio 
sjemenište. Ne ne srdim se. I u drugom zvanju možeš 
biti isto tako koristan rodu i domu svomu kao da si 
svećenik. Budi pošten i sdušno vrši svoje dužnosti i 
pomoć te Božja ne će ostaviti. Ne mari za to, što sviet 
govori.“ Ovako milim govorom do suzi ganu toga mla- 
dića, te mu valjda i za sav život uciepi svoju opomenu. 
Više puta se izjavi pred prijatelji, da Istri treba izo- 
braženih muževa Hrvata u svih strukah. Nema ga skoro 
mladoga Hrvata Istranina, koji bi bio više kakve škole 
izučio, a da ga nije Dobrila podupirao svjetom i nov- 
cem. Veoma ga žalostilo, ako je koji mladi Istranin 
školajuć se po zlu prošao. On željaše, da svaki njih, 
svršivši škole, služi u Istri.* Dok je bio u Poreču, po- 
troši na podupiranje učeće se mladeži 35—40 tisuća * 
forinti, ne računajuć ovamo onu zakladu od 12 tisuća, 
koju je godine 1875. povisio na 20 tisuća forinti." Rado 
podupiraše mladež, ali se kad što na nju i tužijaše: 
E danas — rekao bi on — sve mlado leti povisoko ; 
sve bi hijelo po željeznici tlt po parobrodu ili na ko- 
lima putovati, sjajno se odievati i udobno živiti. A koli 
je koristno, ako mladić za svoga školovanja gdje šta i 

trpi, prem da ne bih rado da trpi, koliko sam ju trpio. 
I pravo sudijaše vriedni biskup. To je istina, da onaj, 
koji je za mlada oskudno živio i što šta trpio, bolje 
znade cieniti život, kada mu podje dobro, nego onaj, 
koji je već za mlada svega u izobilju imao i svega se 
do grla napio. Tko je navikao malim biti zadovoljan, 
te pregarati, bit će jači podnositi tegobe života, znat 
će kao činovnik bolje smilovati se sirotinji, a bit će i 
bolji rodoljub. 

Kad već pripoviedam o Dobrilinu djelovanju na 
visitah, kazat ću odmah i to, kako je on takvimi zgo- 
dami budio narodnu sviest, koja je bila zamrla, tako, 
da hrvatski seljak nije znao, da je on Hrvat. On mu 
svakom zgodom dozivao u pamet, da su oni Hrvati. 
Svakom zgodom pitao bi djecu: Kako ti govoriš? — 
— Diete bi odgovorilo: Hrvatski. —- Dobro! Eto vidiš, 
moje diete, nastavio bi biskup, mi smo dakle Hrvati. 
— Vjere niesmo, reklo bi diete, a ne samo diete već i 
odrasli. A onda bi on jasno i žarko dokazivao, tko hr- 
vatski govori, taj da je Hrvat. Ovako on radijaše i po 
gradovih, pa su Talijani za to na nj u novinah udarali. 
No on_nije zato hajao. Ovako je Dobrila privodio hr- 
vatske seljake u Istri k-hrvatskoj sviesti i udahnjivao 
im pravu hrvatsku dušu. Danas već zovu se svi Hr- 
vatima, te priznavaju, da su s nama ovdje braća. 

Ne samo na visitah nego i drugimi zgodami i jakim 
sredstvom : knjigom pučkom dižaše on tu šaviest i širaše 
prosvjetu u puku.e Kako mu je pučka prosvjeta jako 
ležala na srdcu, dodje mu u tu svrhu dobro književno 
društvo sv. Jeronima, koje se je godine 1868. osno- 
valo u Zagrebu za izdavanje pučkih spisa, pisanih do- 
brim duhom. On to društvo veoma uzhićeno pozdravi, 
pošalje odmah znatnu novčanu pomoć i obeća mu svoju 
svakogodišnju znatnu podporu. Još on toplo preporuči, 
pače naloži svomu svećenstvu, da sabire članove za-nj, 

te je tim njegovim nastojanjem iz Istre razmjerno naj- 
više članova društva sv. Jeronima.* On s4m primaše | 
društvene knjige za cielu biskupiju i razašiljaše ih na 
dotične povjerenike.* No najljepše nam kaže predsjednik 
društva sv. Jeronima, što je bio Dobrila tomu društvu, 
u svom govoru, kojim je otvorio glavnu skupštinu nje- 
govu 26. siečnja 1882. godine u Zagrebu. On tronutim 
glasom a suznima očima ovako veličaše rodoljubivoga 
Dobrilu : ' 

pOtvaram  četernaestu glavnu skupštinu društva 
svetojeronimskoga. Ako sam dosele malo ne svaku od 
trinaest glavnih skupština počimao viestmi za društvo 
više manje radostnimi, ovu mi je početi plačem i tužnja- 
vom. Društvo izgubi svoga najiskrenijega i najžarčijega 
prijatelja! Umrie biskup Dobrila! Ima ovo društvo hvala 
Bogu dobar broj prijatelja, ima hvala Bogu dobročinaca, 
koji su mu u novcu i više udielili nego pokojnik; nu 
više pažnje i to očinske pažnje k društvu, više svete 
revnosti i ozbiljsake trudbe oko njegova procvjetanja, 
više srdačne radosti s njegova uspievanja ne pokaza 
dosele nitko. Čim se drustvo ovo zasnovalo, odmah mu 
pokojnik postade utemeljitelj i pozdravi ga milim pi- 
smom: ,S5 velikom radošću — pisa — pozdravljam po- 
hvalno društvo sv. Jeronima; svet mu je smjer, a i 
potreba velika.“ Ujedno izreče želju, da se i kvjigom 
brani i širi vjera i strah Božji u milome nam narodu. 
Nije mu pak bilo dosta, da u malenoj svojoj porečkoj 
biskupiji počme odmah prikupljati društvu članove, on 
ga je preporučio već tada i po tršćanskoj biskupiji i 
pisao za-nj takodjer krčkomu, sada već pokojnomu bi- 
skupu Viteziću. 

Od onda kada god čitaste, gospodo inoja, u: ljeto- 
pisu društvenom, da je neimenovani dobrotvor — žarki 
prijatelj — neki biskup — učinio što dobra društvu, 
znajte, da je to bio blagopreminuli biskup Dobrila; a 

čitaste to u ljetopisu od svake gotovo godine. Imajući 
pokojnik sa svojim-prijateljem, preuzvišenim gospodinom 
biskupom djakovačkim neki prijateljski obračun, izajde 
im suvišak od 300 for., kojega ne htjede ni jedan od 
njih primiti. Tih 300 for. pokloniše po tom onomu, ko- 
jega su jednako pazili, ovomu društvu te svojemu na- 
rodu. Više puti posla pokojnik po 50 i po 100 for. na 
dar društvu ; a opet drugih 50 ili 100 for., da _mu se 
za njih pošalje knjiga. Osim toga bi svake godine dao 
100 for. za jednogodišnje članove i sveudilj pripošiljao 
prinoske za občine, župe i škole po svoj hrvatskoj Istri, 
da se upišu za stalne članove i kako mi je jučer iz 
Trsta privatno javljeno, zapisao je društvu našemu u 
oporuci tisuću forinti. . 

Nego nije blagopočivajuci biskup tek darežljivom 
rukom podupirao društvo ovo nego i očinskim savjetom. 
Držeći on, da je prosvjeti našega puka osnivati se na 
vjeri i strahu Božjemu, ponukao je odbor, da se po- 
stara za izdavanje ,Života Svetaca“. A opet znajući 
s druge strane za veliki nazadak našega puka u mate- 
rijalnom stanju i za prilično neznanje u svakoj vrsti, 
posla isti biskup 20 dukata za nagradu onomu, koji 
napiše prvu gospodarsku knjigu o ratarstvu, i obeća po 
10 napoleondora za svaku potonju knjigu o drugoj ka- 
kovoj struci gospodarstva. Isto je društvo počelo izda- 
vati opis našozemskih i tudjozemskih životinja; prva 
mu ponuka dodje od pokojnika, koji mu je bio poslao 
slovensku od družbe sv. Mohora izdanu knjižicu: Do- 
maće in tuje živali v podobah, izričući želju, da slično 
djelo počne izdavati i naše društvo. Još je želio po- 
kojnik, da svaki član pristupivši u društvo dobije sliku 
av. Jeronima kao znak i dokaz, da je član, i ujedno 
kao vabilo za druge, da pristupe u društvo, i u to ime 
pokloni 50 for. 

Iz ovih nedostatnih crtica razabrati možete, pošto- , 
vana gospodo, koliku je skrb i koliku ljubav imao biskup 
Dobrila k našemu društvu i koliko je već samo širenjem 
naših knjiga po Istri učinio za tamošnje Hrvate, medju 
kojimi bješe sunce Božje ugledao. On je kao pravi na- 
sljednik apostolski jednako ljubio sve svoje duhovne 
ovce, bilo talijanskoga, hrvatskoga ili slovenskoga ple- 
mena, i jednako se trudio oko svih njih sreće; ali vi- 
deći, kako je upravo. pleme hrvatsko, pleme njegovo u 
Istri: najviše zapušteno, prezreno, pače pobijeno, držao | 
je, da mu je najpreča dužnost raditi, kako će pleme 
svoje oživiti i podići. TA i sAm božanstveni naš Spa- 
sitelj reče, da je poslan prije svega k izgubljenim ovcam 
doma Israelova, plemena svojega. Vidje čovjek Božji, 
kako su hrvatski krajevi u Istri kano polje puno suhih 
kosti, polje, na kojem leže pobijeni. I reče mu Go- 
spodin: Prorokuj, sine čovječji, i reci duhu, neka dune 
u sve pobijene, da ožive. I prorokova, kako mu se za- 
povjedi, i udje u njih duh, i oživješe, i stadoše na noge, 
vojska vrlo velika! (Ezek. 37). 

Za tim krasnikom Božjim plače društvo naše, plače 
sav narod naš hrvatski! Ali ako i plačemo, niesmo bez 
utjehe kao oni, koji nemaju nade. Nije svaka sveza 
medju pokojnikom i nami prekinuta. TA on je iskreno 
ljubio svoj narod i radi njega društvo ovo; a ljubav je 
vječna! Iz ljubavi on će i ondje, kamo se je blažena 
duša njegova preselila, kao ljubitelj braće i naroda svoga 
poput proroka Božjega (II. Mak. 15.14) mnogo moliti 
za narod i za društvo ovo, kojemu je po rieči njegovoj 
svet smjer. U Boga mu plaća, a u nas spominjanje 
vječno!“ 

Tako se često čita u Dobrilinih bilježkah, kako je 
poveće svote šiljao i društvu sv. Mobora u Celovac za 
slovenske knjige. Kad se je u nas koje veće književno 
djelo izdavalo, vazda bi se i na Dobrilu obraćali, da 

ga i on svomu svećenstvu preporuči, što on uviek rado 
učini, pače i sAm predplatnik4_na nj sabra. On se veoma 
radovao našemu književnomu napredku u novije doba. 
Kad se zasnovala u nas akademija znanosti i umjet- 
nosti, u velike se uzradova Dobrila, što će se i u našem 
jeziku pisati znanstvene knjige. Isto tako uzhiti ga liepi 
i blagotvorni rad naše Matice hrvatske. On je veoma 
žalio, što nije mogao po svojoj želji i ovijuh književnih 
zavoda naših pomagali, a nije mogao, što su mu do- 
hodci bili premaleni a silne i goleme potrebe njegova 
prostoga puka u Istri. Kad se otvori sveučilište hrvatsko 
u Zagrebu, bijaše on sav uzhićen od rodoljubiva veselja, 
te je mnogomu protivniku hrvatskoga duševnoga raz- 
vitka znao ovako odrešito začepiti usta, kad mu je hr- 
vatski jezik nazivao barbarski: U Zagrebu imamo 
mi Hrvati svoje sveučilište, na kojem se 
sve znanosti hrvatski predavaju. 

Dobrila, komu je bio svaki kutić u Istri poznan, 
znadjaše, da prosti narod hrvatski ne zna: tko mu je 
prijatelj, a tko neprijatelj, što je po njega bolje i ko- 
ristnije. Zato željaše on, da se csnuje hrvatski list za 
istarske kmete, koji bi im kratko a jasno tumačio: tko 
su oni, tko im je prijatelj i što im valja za svoje dobro 
raditi. U toj ga misli i želji pokriepi i pok. Bleiweis, 
pišuć mu jednoć, da se narodu ničim brže i prije ne 
može pomoći nego dobrimi pučkimi novinami. To je 
Bleiweis iz svoga izkustva govorio. Vraćajuć se Dobrila 
godine 1870. iz Rima, posjeti ga u Trstu više rodoljuba 
i požrtvovnih svećenika. ponajviše njegovih učenika, te 
mu izjave preradostnu viest, da su nakanili izdavati 
novine za istarski hrvatski puk. On se tomu u velike 
oveseli, i zahvali Bogu, što mu se davna želja izpunjuje, 
Tako izadje već 1. lipnja 1870. ,Naša Sloga“ u Trstu, 
koja je za svoga 12. godišnjega obstanka mnogomu 
istarskomu Hrvatu oči otvorila. Češće bi Dobrili nepri- 

jatelji naši spočitavali, da u Istri nema jezika hrvat- 
skoga, a on bi im otvoreno, kako je on to vazda znao, 
odsjekao: Ima u Trstu listić ,Naša Sloga“ 
upravo zalstrane, koja se čitaodjadran- 
skoga mora do Pešte, od Soče do Balkana, 
od Drave i Dunava do egejskoga mora. 
Tkonevjeruje, lasnomuseotomosvje- 
dočiti. Kad su rodoljubi hrvatski u Kastvu osnovali 
»Bratovštinu hrvatskih ljudi u Istri“ za podupiranje 
učeće se mladeži, bijaše Dobrila medju prvimi njenimi 
utemeljitelji i jedan od glavnih njenih prijatelja. 

A tko bi umio i mogao dobro opisati, što je Do- 
brila sve učinio za podizanje crkava i škola za svega 
avoga biskupovanja? Vjerodostojni ljudi, koji su kroz 
nekolike godine bili očevidci i riečim i djelima Dobrili- 
nima, kazuju, da nema gotovo župe u porečkoj bisku- 
Piji, kojoj on ne bi bio ma kakovu pomoć i ma u čem 
pružio. Ovdje valjalo tiesnu crkvu razmaći, ondje onoj 
novi krov dati, ovoj toranj podići, onoj zvona nabaviti, 
ovdje stare, trošne i sv. službe nedostojne žrtvenike no- 
vimi zamieniti, ondje opet oprave misne kupiti itd.: a 
župnik siromah, puk siromah ne smaže sAm, već eto ti 
biskupa, pravoga otca i darivatelja, koji živi, da drugim 
pomaže, i stiče, da slavu Božju promiče, gdje otvara 
svoju desnicu i pruža novčane dare. Primjerice navest 
ću neka mjesta, gdje je znatniju pomoć pružio; to su: 
Sv. Vincencije, Ližnjan, Žbandaj, Gradinja, Jurčići itd. 
Ova posljednja seoca Jurčići raztresena su medju Vo- 
dnjanom i sv. Vincencijem s obie strane puta, koji vodi 
iz Pazin-grada u Pulu. Ona su od svoje župe vodnjan- 
ske udaljena sat i pol hoda, a stanovnici su im, kako 
im već ime svjedoči, zgoljni Hrvati. Puk ovaj hrvatski 
bijaše veoma zapušćen, siromašan, podan raznim opači- 
nam osobito kradji i otimačini, i to zbog toga, što je 
u Vodnjani pretežno talijanski živalj i što su svećenici 

ondje uviek bili sami Talijani, koji niesu znali hrvatski, 
pa zato nijesu mogli spasonosno djelovati medju Jnrčići 
Hrvati. Došavši onamo prvi put Dobrila i uvidivši jadno 
stanje toga biednoga puka, razplaka se nad tim biednim 
i gotovo u glibu svakoga zla tonućim pukom, koga je 
mnogo u tamnicah čamilo i pogibalo, te odluči pod svaku 
cienu spasti taj puk. Što Dobrila jednom odluči, to on 
i izvodi ; nije on oklievalo i samo snovalo. Svojim novcem 
kupi zemljište za crkvu, za župnički štan i za školu. 
Toplimi riečmi, koje mu je kazivalo u pero otčinsko i 
rodoljubno srdce, napisa molbenicu na svietloga cara, 
ocrtari mu jadno stanje biednoga puka, kao i uzroke, 
8 kojih on čami u toj tmini uma i srdca, te zamoli u 
njegove darežljive. desnice za pomoć. Car mu skorim 
o milostivo odpisa, da će on sim sagraditi crkvu, a on 
neka se brini za drugo. Biskup podhvati se posla, sa- 
zida o carevu trošku crkvu, a o svome stan župnički i 
školu. Pošalje onamo mlada, vriedna svećenika Hrvata, 
koji za kratko milošću Božjom Jurčiće zadoji vjerom 
svetom i upitomi ih i uljudi. Sada je onaj puk zkrozim 
drugi — reć bi preporodjen. Doista ovdje se zbude: 
Poslat ćeš duha svoga, i obnovit če se lice zemlji. — 
Ovako je on poslie pomagao crkve i škole i u tršćan- 
škoj biskupiji. Tako je znatnim svojim darom pomogao 
podići novu crkvu u Sežanih, u Vodicah nabavit zvona, 
u Zbandatih novu župnu kuću itd. U porečko-puljskoj 
biskupiji pak i u nekih župah tršćansko-koparske bi- 
skupije jest običaj, osobito po gradovih, da svako diete, 
koje se potvrdjuje, daruje biskupu po jednu voštanicu. 
U Rovinju, u Puli, Vodnjanu itd. nose ove voštanice 
biskupu na stotine forinti. Dobrila pokloni vazda sve 
ove voštanice bilo ondješnjim crkvam bilo siromašnijim. 

Uza sve svoje mnoge poslove išao bi Dobrila u 
svoju stolnu crkvu i izpoviedati. Rano u jutro našao bi 
ga u izpoviedaonici. Na veliku misu dolazio bi takodjer, 

te bi motrio, kako se ljudi vladaju za službe Božje, | 
koliko ih došlo, osobito je li što otmjenijih došlo i kako 

ge u crkvi drže. Sve si ovo vele brižni pastir zabilježi 
u svoju knjigu. Vraćajuć se vojnici poslie rata g. 1866. ' 
iz Italije, bjehu mnogi nastanjeni na koji mjesec po ve- 
čih mjestih istarskih. Tako dobije i Poreč malu posadu 
vojničku. Jednoga blagdana služio je Dobrila svečanu 
misu, te sa svoje stolice opazi nekoga mladoga častnika 
(oficira), kako se nedostojno vlada u crkvi. On ga strogo 
pogleda i pusti za čas, očekujuć, da se častnik dosjeti, 
da je u crkvi. Ali on se i nadalje smijaše i razgova- 
raše, a moj Dobrila poruči mu po svom ceremoniaru, 
da se ili pristojno vlada ili da ostavlja crkvu. Častnik 
ode ljut iz crkve i tuži kapetanu svomu biskupa, da mu 
je povriedio čast. Kapetan dodje k biskupu, a ovaj 
njemu, pošto mu je kazao, zašto je došao: Ja da sam 
povriedto njegovu čast? Ja sam upravo branio njegovu 
čast, kad sam ga dao opomenuti zbog njegova nepristojna 
ponašanja, # branio sam čast svim vama vojnikom. Imao 
sam više puta prigodu viditi našega cara u crkvi. Neka 
8e svaki vojnik onako ponaša u crkvi, pa će biti čast 
Bogu, učinit će čast svomu caru, sebi i junačkoj našoj 
vojsci. Kapetan odobri biskupove rieči i ode. Jednom 
zabilježi o velikom nekom gospodinu, da se je ledjima 
bio okrenuo prema oltaru. Sve on to za to činjaše, 
da tim bolje upozna svoje ovce i da lakše pruži po- 
moć, gdje je u pastvi Božjoj trebalo. Ne bijaše mane 
u gradovih Poreču, Trstu itd. ili kojega većega zločina, 
a da ga on ne sazna i ne zabilježi uz opazku: Sviet 
greza sve to dublje u razne opačine, odkako je počeo 
sve manje hajati za vjeru Hristovu. Znajući on dobro, 
da su za oživljavanje sv. vjere u puku i za izkorjenji- 
vanje raznih mana kad što potrebna i izvanredna sred- . 
stva duhovna, dozivao bi u razno doba, najpače u ad- 
ventu i u korizmi dobre propovjednike, koji bi puku 

držali sv. misije t. j. propovicdali mu i izpovieđali ga, 
te tako ljude sklanjali na pokoru i na: popravak života. 
Isto bi tako dao češće priliku i svomu svećenstvu, da 
se i ono povuče u. zabit na neke dane, da razmišlja o > 
svom životu, čini pokoru, te da se duhom obnovi i tako 
podkriepi za što sdušnije vršenje svojih težkih dužnosti. 
Nije biskup Dobrila propoviedao i izpoviedao samo u 
stolnoj crkvi, nego često u Poreču i u filialnoj crkvi 
bl. dj. Marije Angjeoske (Beata Maria degli Angeli), 
koju hrvatski puk u porečkoj okolici zove ,Svetica“, i 
u koju najradje dolazi na službu Božju, kada dodje u 
Poreč. IJa zgodi se, te je on sam, nemajuć svećenika 
na župi, išao preko mjesec dana u dotičnu župu žu- 
pničku službu vršiti: misu služit, propoviedat, izpoviedat, 
krstit, kršćanski nauk učit, vjenčat i pokapat. Te su 
župe: Fontana i Žbandaj. | 

= Dovle risao sam djela Dobrilina neprekidce kao , 
biskupa, neobziruć se na vremeni red, no sada mi je 
kazati njegov naum iz god. 1861. Premda je on kroz 
tri prve godine svoga biskupovanja. neumorno radio o 
tom, da si biskupiju skroz uredi i da namakne dobrih 
pastira duhovnih, sa. svim time uvidi poslie tri godine, 
da mu je sve nastojanje od male koristi (t. j. kako je 
on sudio ,od male koristi“ a bijaše zaisto od velike i 
neocjenive), dok ne bude imala biskupija dosta hrvat- 
skih svećenika. Razmišljavajuć po dulje o tom, kako bi 
mogla biskupija dobiti više svećenstva, sve u jednu 
smisli: odreći se biskupije porečko-puljske i predložiti 
sv. otcu papi i caru, da se ove biskupije priklope za 
uviek tršćansko-koparskoj biskupiji ili da bar za neko 
vrieme bude stolica porečka upražnjena, i njom da 
upravlja biskup tršćanski, a dohodci biskupski da se 
troše na uzgajanje svećenstva. Ovaj svoj neobični korak 
obrazlaže on u predstavci na cara ovako: ,Vaše c. k, 
apost. Veličanstvo! Previšnjom milošću Vašega Veličan- 

stva i previšnjim dekretom od 12. listopada 1857. god. 
imenovan za biskupa porečko: puljskoga a od sv. stolice 
21. prosinca t. g. potvrdjen, zasio sam na biskupiju 17. 
svibnja 1858., te sam se od toga vremena po svojih 
silah trudio, da zadovoljim svojim težkim dužnostim. 
Posve iznimno stanje moje biskupije sili me na neobi- 
čan korak, koji mogu opravdati mnoge izvanredne Ppri- 
like. Sjedinjene biskupije porečka i puljska imadu 60 
tisuća (sada već i više), od kojih ima 28 tisuća Talijana 
a 32 tisuće Slavena (Hrvata); oni stanuju po gradovih 
a ovi po selih. Za obavljanje duhovnih služaba u ovom 
pučanstvu ustanovljeno je 118 duhovnih mjesta: stolni 
kaptol u Poreču, sustolni kaptol u Pulu, 4 zborno ku- 
ratna kaptola, 44 župnička mjesta, 8 expositura i 32 
kapelanije. Uz to mjesto direktora biskupske kancela- 
rije, biskupskoga kapelana i katehete u Rovinju. Od 
ovih 118 mjesta prazno je zbog nestašice klera 7 kano- 
onikata, 15 župa, od kojih 11 njih upravljaju administra- 
tori a 4 administriraju susjedni župnici po mogućnosti, 
nadalje su prazne tri expositure, od kojih ima jedna 
1300 duša, i 9 kapelanija. Od sadanjih namještenih sve- 
čenika sedam je kanonika slabih i nesposobnih: za službu, 
4 kapelana su umobolna više ili manje, a drugi opet 
neki župnici i kapelani pobolievaju češće, te ne mogu 
težih posala župničkih obavljati. A da stanje biskupije 
po istini vjerno predočim, ne smijem ni toga mukom 
mimoići, da opet neki svećenici za uspješno djelovanje 
nemaju moralnih sposobnosti. Velikom nestašicom pri- 
siljen. predšastnik moj Peteani gledao si pomoči pri- 
majuć kandidate bogoslovja iz tudjih biskupija, te je 
sada od 95 službujućih svećenika njih 48 iz tudjih. bi- 
skupija, od 47 domaćih samo ih 13 Slavena, dočim bi 
biskupija trebala bar TO Slavena. Pred deset godina 
prešta i taj prirast iz tudjine posvema, a domaćega po- 
mladka nema baš nikakova, jer je biskupija premalena a 

puk presiromašan a da djedu:škofa 10—12 godina dru- 
gdje prije nego što stupe u bogoslovje, pošto nema u 
biskupiji nikakove više škole (jedino je u biskupiji 
glavna škola u Rovignu, pa i ta je bez znatne koristi 
po cielu biskupiju). Buduć da nema potrebitih fondova 
ne može se ni misliti na podizanje glavnih škola i gi- 
mnasija, bez kojih zavoda ne će moći nikada biskupija 
napredovati. Ako se ne bude odmah znatnim novcem 
nastojalo naobraziti potrebiti pomladak  svećeničkomu 
stališu, ostat će za deset godina većina vanjskih župa 
bez svećenika. Da se toli veliko zlo sa svojimi pogu- 
bnimi posljedicami od i onako težko potlačena puka od- 
vine, poslao sam ja danas iza zrela razmišljanja apost. 
stolici resignaciju na biskupiju s molbom, neka bi mi 
av. stolica podielila upravo sada upražnjenu  prepoštiju 
u tršćanskom stolnom kaptolu, koju ima ona pravo po- 
dieliti po konkordatu člank. XXII., a uz najmilostivnije 
odobrenje Vašegc. k. ap. Veličanstva biskupiju porečko- 
puljsku sa tršćanskom za uviek sjedinila, ili ju za vrieme, 
koje bi se opredielilo, dala upravljati po tršćansko-ko- 
parskom biskupu, dohodci pak neka se upotriebe za 
izobrazivanje mladića za svećenički stališ, i ako je mo- 
guće takodjer za podignuće zavoda za tu svrhu". Iza 
toga moli svietloga cara, da primi njegovo odreknuče. 
Poslie opet nastavlja: »Ako li bi spojenje ove biskupije 
sa tršćanskom nagazilo na neprevladive zapreke, onda 
je nuždno za ušpievanje ove biskupije, da joj se poveća 
obseg i to tršćanskimi dekanati : pazinskim, pićanskim, 
kršanskim i buzetskim. Ovim razširenim obsegom dosego 
obi broj pučanstva u biskupiji do 100 tisuća duša, pa bi 
tako laglje bilo naći mladića za svećenički stališ. U Pa- 
. ginu je jedna glavna njemačka škola i dolnji gimnasij. 
Kad bi se još njemu četiri gornja razreda dodala, imala 
bi biskupija vlastiti zavod, koji bi branio od velike osku- 
dice svećenstva . .. Veličanstvo! Nepremostive zapreke, 

koje stoje na putu uspješnomu upravljanju ove bisku- 
pije, i koje mene sada sile, da odložim nepodnosivo breme, 
bijahu meni poznane jur prije, nego što sam primio 
upravu ove biskupije. No ja sam se bio sklonio volji 
Vašega c. k. ap. Veličanstva s najdubljim počitanjem, 
da svojoj dužnosti kao vjeran podložnik zadovoljim. 
Buduć da biskup bez dovoljna broja svećenika uz naj- 
bolje nastojanje samo slabo šta učiniti može za dobro 
svoga vjernoga stada, ja sam čvrsto uvjeren, da će moji - 
prepokorni predlozi državi i crkvi veliku i znamenitu 
uslugu učiniti, i s ovoga razloga preuzimljem ja žrtvu 
rado, koja je s izvedenjem rečenih predloga nerazdru- 
živa. U ostalom ja ću svoje kroz četiri godine u Istri 
stečeno iskustvo i sve svoje sile biskupu tršćanskomu 
na razpolaganje staviti, te ću se najrevnije truditi, ma 
gdje me upotriebio, pod njegovim ravnanjem dokazati, 
da imam vazda na umu onu svečanu prisegu, koju sam 
položio u ruke Vašeg c. k. ap. Veličanstva, promicati 
naime iz svih sila dobro države i crkve“. 

Ovu je predstavku napisao Dobrila u kolovozu g. 
1861. Ja sam ju ovdje skoro cielu priobćio, neka se 
znadu razlozi, s kojih on htjede, da se .odreče bisku- 
pije; jerbo su ovi njegovi predlozi našli mnogo pro- 
tivnika u samom svećenstvu porečko-puljske biskupije. 
Iz ove predstavke njegove jasno je svakomu, da Do- 
brila nije imao ništa drugoga pred očima van dobro 
crkve i naroda. Njega vodiše u tom najplemenitiji mo- 
tivi (razlozi, poticaji); to mu mora svatko priznati; jer 
on bijaše pripravan za to, da se može narodu i crkvi 
uzgojiti valjano svećenstvo, ostaviti svoju biskupsku čast 
i vlast i recimo dohodke biskupske, koji su ipak bili 
mnogo i mnogo veći od onih prepoštije tršćanske. Kako 
su zbog ovih predloga protivnici njegovi i svjetovnjaci 
i svećenici na nj prije rogoborili, tako sada svi prizna- 
vaju, da je Dobrila bio biskup, kakova ne će skoro 

imati. I godine 1875., kad no.je prošao u tršćansko- 
koparsku biskupiju, predloži On i opet isto glede po- 
rečko-puljske biskupije, da ostane 10—15 godina prazna, 
a dohodci biskupskimi da se osnuje konvikat u Pa- 
zinu Za uzgajanje svećenstva. U Beču bijahu 
skloni prihvatiti njegove predloge, ali sv. stolica ne 
htjede da ih prihvati. 
| ar 
: Kako je u našoj carevini godine 1860. listopadskom 
diplomom ustav uveden, počeše i u Istri ondješnji rodo- 
ljubi hrvatski nastojati, da što više hrvatskih zastupnika 
dodje u porečki sabor. U Istri ono doba bijahu riedko 
još posijani hrvatski rodoljubi, i oni koji su bili, bijahu 
svećenici. Toj maloj ali vriednoj četi bijaše na čelu bi- 
skup Dobrila. Premda su Hrvati sa Slovenci u Istri u 
većini, ipak imadjahu u saboru tek tri svoja zastupnika. 
A težko je i danas ondje doći do većine, gdje je imet- 
kom i umnom snagom pretežniji živalj talijanski a vla- 
. dajućimi kruzi podupiran na štetu našu. Pak je uz 
to i izborni zakon nepravedan. I sada (god. 1882.) nc- 
maju Hrvati više nego četiri zastupnika na porečkom 
saboru, pa i ti su dični i zaslužni svećenici. Moglo bi se 
Hrvatom i Slovencem preporučiti više bratske sloge u 
. izbornih borbah s Talijani i u borbi za svoja prava, | 
jer samo u slogi svih nas, naš je i svih spas. Uz di- 
čnoga pok. biskupa krčkoga Vitezića i župnika M. Ju- 
rinca bijaše još jedini biskup Dobrila, koji se borio u 
saboru porečkom, pak i u carevinskom vieću za ravno- 
 pravnost i za prava hrvatska. Žalibože nemamo pri ruci 
svih njegovih govora, što ih je u saboru porečkom i u 
carevinskom vieću govorio; no nadjosmo samo jedan 
njegov krasni govor iz godine 1863., koji je rekao, 
kad se je razpravljalo o saborskom pošlovniku u pu- 
rečkom saboru, kojom je zgodom vriedni zastupnik M. 
| 4 

Jurinac, župnik, bio donesao izpravak k dotičnomu pa- 
ragrafu, neka bi se zapisnici i saborski zaključci, do- 
sljedno zakoni, štampali ne samo talijanski, kako je to 
predlagala većina talijanska, nego i lirvatski. Ovaj na 
pravu i pravici osnovani izpravak podupre i biskup Do- 
brila ovim liepim govorom: ,Ja podupirem izpravak 
g. zastupnika Jurinca. Nego moj položaj zahtieva, da 
vam u tom poslu i ja koju napose rečem. Ja sam ujedno 
pastir Slavena i Talijan4, i trsim se, da promaknem 
blagostanje i jednih i drugih. Što ja znam, ne može me 
nitko obiediti, da sam i kada Talijanu krivo učinio a 
da Slavenu ugodim. Zato mi je dužnost, a imam i pravo 
tražiti od Talijana da budu pravedni prama Slavenom. 
Mi nismo u Istri po ničijoj milosti, mi već stanujemo 
ovdje više od dvanaest viekova i pol, imamo dakle je- 
dnaka prava s drugimi. Ta nam je prirodna prava ujam- 
očila i vladareva volja svojom listopadskom diplomom, 
koja podjeljuje jednaka prava svim narodnostim. Ja 
dakle pitam ono, što je stavnim zakonom odlučeno, i 
što je već ušlo u običaj u onih pokrajinah, gdje ima 
više narodnosti. Vrieme, u koje živimo, jest kojekako, 
i zahtieva od svakoga, neka se pametno vlada, da se 
ne zametne kavga medju narodi, koji po Božjoj naredbi 
stanuju jedan do drugoga. Ugledajmo se na druge po- 
krajine, gdje se nalaze dvie ili više narodnosti, kako se 
ondje vladaju, a najpače na mudro i velikodušno po- 
stupanje vlade Nj. Veličanstva. Pražki sabor bude otvo- 
ren nagovorom njemačkim, na koji odgovori podnamje- 
stnik i carski izaslanik na českom jeziku. Na šleskom 
saboru tražio je netko, da se zapisnik vodi samo na nje- 
mačkom jeziku, na što primjeti pokrajinski glavar, da 
su do sada na šleskom zemljištu živili u najboljoj slozi 
Niemci, Poljaci i Česi, te da je bolje i žrtvovati koju 
stotinu forinti, nego uvesti mržnju u narod. Saborski 
odbor gorički odboriše na onom jeziku, na kom mu se 

što podnese: Talijanom odpisuje talijanski; Niemcem 
njemački, a Slovencem slovenski. Tako se drugdje pravda 
kroji, dapače u ime obćega dobra u nekojih se pokra- 
jinah čini i više. Tako u Českoj Niemci iz okružja nje- 
mačkih šalju svoju djecu na nauke u okružja česka, da 
se nauče česki i obratno. Tako su mnogi činili i u Ti- 
rolskoj. Iza ovakih izgleda pravde i opreza pozivam se, 
gospodo, na pravdu i opreznost vašu. Šta biste vi rekli, 
da se uzkrate vam ona prava, koja mi tražimo za dvie 
trećine naše pokrajine? Već ima toliko godina, što se 
pe čuje nijedna njemačka rieč na ovih naših elementar- 
nih školah, pa im se ipak još dan danas veli kao za 
ruglo njemačke škole. Toliko se zazire od nepravde, 
što je bila narodu nanesena, a Slavenom da se ne do- 
pusti ni da se na takav postupak zgroze? Talijanski 
narod istarski ima svoje talijanske svećenike, ima tali- 
janske činovnike, ili barem koji znaju talijanski, ima 
svoje talijanske škole, a da li se je već popeo na onaj 
stupanj naobrazbe, na kojem nalazimo druge narode 
carstva, ako ga š pjimi uzporedimo ? A kako će se na- 
rod slavenski da probudi iz dugoga sna, kako da se 
napried pomakne u uljudbi i naobrazbi, ako mu se ne 
da ni govoriti njegovim jezikom? 'To mu pravo uzkratiti 
jest koliko ga na vječno tamnovanje i surovost odsu- 
diti. Trinaesto teče stoljeće, što u ovih stranah živalj 
slavenski sjedi do romanskoga, pa se još nije potalijan- 
čio, ni mnogo u naobraženosti napredovao, i to ni radi 
čega nego što treba sa svakim narodom prema ćudi mu 
postupati, ako se hoće izobraziti. S toga ja ni najmanje 
ne dvojim, da će slavna skupština prema duhu pravde 
i opreznosti pristati uz izpravak zastupnika g. Jurinca, 
a gdje se to i ne dogodi, ja još nisam zdvojio o ko- 
načnoj pobjedi pravde. Slaveni, koji čine dvie trećine 
istarskih stanovnika, da kakv još spavaju; ali gospodo, 
tko spava, nije još umro, tko spava, taj će se probu- 

diti, a najuspješnije sredstvo, da se probudi, jest gnje- 
čenje i tlačenje njegovih prirodnih prava. Nego kad bi 
tako š njimi postupali, dakako da bi ih probudili, ali 
onako, kako to ne bi bilo ni najmanje po ćudi istarskim 
'Talijanom!“ Na ovo primjeti mu jedan zastupnik, da je 
ta stvar jur riešena na prvom saboru. Na što mu bi- 
skup Dobrila nešto vatrenije odgovori: Bilo je riešeno 
na prvom saboru i to, da. se nitko ne pošlje u Beč, pak 
je ipak ovaj sabor poslao dvojicu onamo. | 
Iza ovoga glasovalo se i Talijani i Taliomani veči- 
nom zabaciše najpravedniji izpravak i zahtjev Jurinčev. 
Samo četvorica glasovaše za nj, a ti su bili: biskupi 
Dobrila i Vitezić, kanonik Favento, Talijan istina ali pra- 
vedan i pošten, i župnik mošćenički M. Jurinac. | 
Govor ovaj Dobrilin odkriva cieli njegov politički 
program, koga se je on po vas život držao, raditi naime , 
o tom, da Hrvati u Istri dodju do svojih prava. ' Tako 
je on opet godine 1863. u porečkom saboru radio o 
tom, da se neke katastralne obćine slavenske odruže 
od mjestnih občina talijanskih; po čem bi se praktično 
ke razdjelba obiju narodnosti. ' 
im je narod samo pregledao, uvidi: tko mu je Do- 
brila, te je u nj imao neograničeno povjerenje. Pripomenut 
ću ovdje o tom samo jednu sitnicu. Kad je g. 1862. Do- 
brila išao u Beč u carevinsko vieće, dodjoše k njemu u 
Poreč dva seljaka, da mu nešto preporuče. Kad je jedan 
njih po više puta opetovao svoju preporuku, reći će mu 
drugi: Ali, kume, ča zabavljaš presvitlomu ? Ta to je čo- 
vik naše vire. Ovako se puk u nj pouzdavao. — U Istri 
bijaše dogana (carinara), koja je mnogo jada zadavala 
siromašnomu puku istarskomu, te je ovaj neprestano 
molio i prosio, da se dokine; ali ne mogaše toga ni- 
kako postići. Dobrila upri se u Beču, te mu god. 18653. 
podje za rukom izhoditi kod ministarstva. Za ovaj čin 
blagoslivljaše ga sav istarski narod, te kad ne bi bio 

kao poslanik u carevinskom vieću ništa drugo učinio, 
gavriedi u svoga naroda već ovim činom veliku hvalu. 
Vazda on .zastupaše u jednom i drugom saboru ono, 
što dobro vjere i naroda traži, pa je zato i vazda gla- 
. sovao proti Talijanom u Poreču a proti Niemcem u 
Beču. Razumije se, da mu je ovo dosta mnogo nepri- 
jatelja pribavilo. Dobrilino sveto načelo bijaše, koje je 
jednom zgodom u Beču odrešito kazao bivšemu ministru 
Ungeru, velikomu neprijatelju slavenskomu, kada je ovaj 
indirektno u svom govoru nišanio na Dobrilu pred mnogo 
velikaša: Gospodo! tri su stvari, o kojih pošten i zna- 
čajan čovjek nikada ne transigira (ugovara): nije rodila 
majka Dobrilu, da transigira što je vjere svete, narod- 
nosti mile i vjernosti stalne prama vladaru! I od ovoga 
Dobrila u svem svom životu nije odstupio. Kao što | 
je on kao pravi katolički biskup vazda vjeru branio i 
za njeno razcvjetanje u svom stadu radio, tako. se i 
mnogo trudio oko dizanja i širenja pučke prosvjete, je- 
zika i narodne sviesti. Švom dušom svojom ljubljaše on 
svoje Hrvate, te bi češće govorio; Daj mi, Bože, da 
budem i na nebu medju Hrvatima. A bivši na liečenju 
u Karlovih varih, znao bi reći prijatelju, koji je bio 
š njim: Kako liepo živi ovaj narod, a moji Istrani kako 
84 ubogi! Ljubio je svoje Hrvate, ali je milovao i Slo- 
vence kao pravu braću, pak i sve Slavene. Veoma se 
veselio, kad je čitao što povoljna po Slavene. A rado 
se sastao i razgovarao s Rusom, Čehom, Poljakom itd., 
kad je došao u zgodu, te bi tada rekao: Svoj sa svojim 
i k svomu voli. Dobrila nije bio baš politik od zanata 
(što no vele ex professo); ali je svoju otvoreno rekao 
i u politici, kad i gdje je trebalo. No pred užimi svo- 
jimi prijatelji znao bi dati oduške svojim rodoljubnim 
mislim i težnjam. Kako Hrvati u Istri imovinom i pro- 
svjetom niesu ravni Talijanom, te motreć kako se ne- 
pravedno izbori obavljaju, rekao-bi on, da bi pravedna ab- 

solutna vlada za Istru bolja bila, vlada, koja bi se očin- 
ski brinila za puk i dozvolila narodni jezik u školi i u 
nredih. Na tu misao privede ga i onaj nehaj našega 
puka za obće dobro te ona nezrelost za javne svoje 
posle. Puk je ondješnji morao doista biti u tvrdu snu, 
kad je Dobrila, koji mu je bio sigurno najveći prijatelj 
o njemu u svojih bilježkah ovo zabilježio: Jao! Jao! 
ovo ljudstvo nesposobno je za izbore; jer je glupo. Za 
nj niesu izbori ni samouprava, nego bič ili batina. Žali- 
bože! 1 ovdje kod nas ne riedko je već koji rodoljub 
ovo isto kazao glede prostoga našega puka. Dobrila iz 
petnih sila radijaše, da Hrvate otme premoći talijanskoj, 
ne bi li se osviestili i suzbili talijanske vale, koji ih u 
svakom pogledu poklopiti radee Tugovaše on — motrečć 
ovo stanje svoga naroda —: Jao si ga našim ljudem 
u Istri potlačenim od dva dušmana. — Naši ljudi te- 
žaju zemlju a trgovinu ostavljaju Talijanom. Koji se od 
naših dadu na trgovinu, odreku se svoje narodnosti i 
pobožnosti. — Mislim, da se naši ne će moći odbraniti od 
talijanstva, uz koje stoji i vlada po svojih činovnicih, ne- 
vještih našemu jeziku i uploške mrzećih na Slavene. Vi- 
deć sve ovo žudnja ga rodoljubna zanosila za sjedinje- 
njem s drugom hrvatskom braćom, bez koga nema istar- 
skim Hrvatom spasenja kao ni Slovencem. Za ovu 
željkovanu misao ne šiljaše on u sviet bučnih izjava ni 
burnih govora, več on gledjaše narod osviestiti, da on 
zna da je Hrvat, te ga duševno diči, kako ne će po- 
dleći Talijanom. On je poput tihe kišice plodio i oplodio 
tlo hrvatsko u Istri, koje će roditi ma s, liepim plo- 
dom hrvatske zajedini. 

Našemu ovdje napredku i svakoj našoj stečevini u 
velike se i njegovo rodoljubno hrvatsko srdce veselilo, 
a raztužilo se, kad nas nesreća ili nepravda zaskočila. 
Veoma se žalostio, kad je vidio, kako Hrvate razteču 
zadjevice, nesloga i medjusobna mržnja. On je želio, 


55 


da se svi Hrvati ljube i medjusobno pomažu; u toj bo 
samo bratskoj slozi i medjusobnom pomaganju naziraše_ 
on naše spasenje. Protuži ne jedanput s pojavA ne- 
sklada i trvenja medju braćom jedne krvi, jednoga je- 
zika i roda zbog dviju crkava, te se moljaše Bogu za 
njihovu slogu i sjedinjenje u jednoj svetoj crkvi. Kad 
bi to htjela razumjeti braća! Molitve iz njegovih usta 
u Božje uši! 

Godine 1862. odlikova ga naš svietli car redom 
željezne krune 2. razreda za izvanredne njegove za- 
sluge, stečene na polju vjersko-prosvjetnom. Car ga je 
dobro poznavao kao odlična biskupa i rodoljuba. Za 
ovo odlikovanje ne preporučiše ga ni moguća velika 
gospoda ni ulagivanje i političko ševrdanje, već prave 
zasluge za crkvu i narod. — Kad je jedan namjestnik, 
manje prijazan Hrvatom pak i Dobrili, došao jednoć u 
Beč k-caru, zapita ga car: Što radi moj biskup Do- 
brili? Ovaj zapanjen nešto izmuca, jer ga nije bio još 
ni posjetio, premda je bio više puti u Poreču. Vrativ 
se kući eto ga za koji dan kod Dobrile. 

* 
* * 

Kad već pripoviedam liepo djelovanje Dobrilino, ne 
smijem mukom mimoići ni njegova književnoga rada, koji 
je tim znamenitiji, što Dobrila živi i počimlje pisati hr- 
vatski u ono doba, kad no je malo bilo književnika i 
u ovoj našoj Hrvatskoj, a kamo li u Istri. Oko godine 
1850. znamo ondje samo za pisca pok. Frana Volarića, 
krčkoga prepošta i kanfanarskog župnika Stuđenca. Uz 
ove uze i Dobrila hrvatski pisati. Što je meni poznano, 
prvo hrvatsko djelo Dobrilino jest hrvatski prievod po- 
slanice talijanske pok. biskupa B. Legata god. 1850. 
Kao ravnatelj u tršćanskom sjemeništu napisao je go- 
dine 1854. i prvi put tiskao molitvenik: ,Otče! budi 
volja tvoja!“ Ova prekrasna knjiga doživila je jur 4 

velika izdanja ; zadnje štampano je godine 1881. u 4 
tisuće otisaka. Svako je izdanje izpravnije, a zadnje 
upravo liep ima jezik i krasan dodatak za mornare. 
Malo je naših knjiga tako milih narodu, kao što je ovaj 
Dobrilin molitvenik. G. V. S. piše u ,Hrvatskoj Vili“ 
o njoj: ,Svaki Hrvat i Hrvatica u Istri, koji zna či- 
tati, ima ju za stalno. Ona je vjerna družica istarskih 
seljaka i seljakinja i uzdana pratilica istarskih mornara. 
Prvi se iz nje Bogu mole kod svete mise, u nju povi- 
ruju, pjevajuć litanije, iz nje se mole kod umirajućih, 
u njoj nalaze molitve u raznih zgodah, da, iz nje se 
mnoge djevojčice, nemajuć prilike ići u školu, nedjeljom 
i blagdanom uče čitati; jer je sramota nemati te knjige 
u crkvi i ne znati bar ,na njoj“ čitati. Drugi mlateć 
more po svih stranah svieta do siede starosti ne zabo- 
ravljaju ni vjere otaca svojih ni jezika, a ,Otče! budi 
volja tvoja“ jest ona, kojom se kriepe u vjeri, ona jest 
uz Kačičeve pjesme, kojom si blaže srca milinom ma- 
terinskoga jezika za mirnih ura svoga trudnoga življenja.“ 
Ja sam potanje pregledao ovaj molitvenik, te mogu reči, 
da mu nema premca u našem jeziku, a najpače za on- 
dješnji puk. Poznavajući Dobrila Hrvata u dušu i nje- 
gove duševne potrebe, uči ga u svom molitveniku jasno 
i liepo upravo milo duhovnomu životu. Pred svakom 
vrsti molitve ima svagdje zgodnu pouku s nekoliko cr- 
tica; molitve su zrnate i uznosite, kod misnih molitava 
ima i obrednih opazaka. Izpoviedna i pričestna pouka, 
najpače o izpitivanju savjesti, jest baš divna. Bogolju- 
bnost za bolestnike i umiruće tako je krasno izradjena, 
da.je niesam našao ovakve u nijednom molitveniku. 
Već radi samih ovih pouka i molitava za vrieme bo- 
lesti i smrti zaslužuje ova knjiga osobitu preporuku. U 
dodatku uči biskup mornare, kako im je vjeru čuvati, 
kako im se ufati u Boga i ljubiti njega i bližnjega, 
kako im biti čistim, trieznim, poštenim i vjernim, te kako 

se čuvati kletava i drugih opačina. Ova liepa pouka, 
koju je biskup napisao za mornare, koji ne čuju svake 
nedjelje rieči Božje, sva je prepletena zgodnimi rečeni- 
cami sv. pisma. Pouku završuje Dobrila upravom ži- 
vota t. j. dnevnim redom, što treba da mornar dnevice 
čini i kako treba da živi. Za šest godina, što je Dobrila 
biskupovao u Trstu, razpačalo se ove liepe knjige 4 
tisuće otisaka a od zadnjega izdanja, izašla god. 1881. 
razpača se jur preko tisuću njih. Treće književno djelo 
Dobrilino jesu njegove krasne poslanice, što ih je svake go- 
dine, od kako je postao biskup, svomu stadu pisao hr- 
vatski. Sve su liepe, sve jezgrovite i nakrcane Božjega 
nauka, načičkane rečenicami sv. pisma; ali najljepše su 
ove: a) kojom je nastupio svoje biskupovanje u Poreču, 
b) kada je polazio na obći crkveni sabor u Rim god. 
1869., c) kojom se oprostio sa porečkom biskupijom i 
d) kojom je nastupio svoje biskupovanje u Trstu. Uz 
ove hrvatske poslanice pisao je Dobrila i talijanske, da 
pruži duševne okrepe i svojim talijanskim ovcam. Ovo 
su Dobrilina štampana djela. U rukopisu ostavi on hr- 
vatski napisan molitvenik za djecu: ,Mladi Bogoljub“, 
prievod ,Fsalama Davidovih“ za puk, nedogotovljen 
prievod ,»Knjige Tobijine“ i nedogotovljenu hrvatski 
napisanu ,FPovjest o posljednjem  obćem crkvenom  sa- 
boru vatikanskom“. Još sakupi više knjižica raznih rieči, 
poslovica, poučnih kratkih pričica iz raznolikih knjiga, 
kojoj nadjenu ime ,,Različno cvieće“. Osim ovoga ima 
on mnogo propoviedi njemačkih, što ih je govorio kao 
njemački propovjednik u crkvi sv. Antonija u Trstu 
oko godine 1842., zatim hrvatskih i talijanskih, a oso- 
bito su mu krasne talijanske homilije, koje je on čitao 
na blagdane kao biskup u stolnoj crkvi. Ovo je pismeni 
rad pok. Dobrile. Dobro bi bilo, kad bi štovaoci nje- 
govi, u kojih je rukama ova njegova pismena ostav- 
ština, izdali ove neke rukopise. Poslanice njegove i pro- 

poviedi mnogo bi poslužile hrvatskomu svećenstvu, ai 
puku bi bile mila uspomena na njegova dičnoga biskupa. 
Isto bi tako ,Mali Bogoljub“ bio liep dar djeci. 
Dobrila je dobom u jeziku hrvatskom znatno na- 
predovao; on je proučavao jezik medju narodom, on je 
usisao duh upravo narodni. Velika se razlika opaža 
medju jezikom, kojim je preveo Legatovu poslanicu 
godine 1850. i onim, kojim je pisana njegova zadnja 
poslanica godine 1881. ili kojim je izašao njegov mo- 
litvenik godine 1881. Naš pokojni Fr. Kurelac pisa Do- 
brili već godine 1854., kad je prvi put tiskom izašao 
njegov molitvenik, ovu liepu svjedočbu glede jezika: 
»Mnogo častni i mnogo učeni gospodine! Prohode Opa- 
tijom svrnuh se k-gospodinu Ujčiću i tuj se namčrih na. 
knjižicu, čto ju Vi ovoga Ičta u Trstu štampaste. Imao 
sam uza se Ivana Fiamina, učenika moga mnogo po- 
hvaljivA, koji sada iz Bečkoga Pazmaneuma kući se 
vratio, te nas dvojica uzesmo probirati pomenutu knji- 
žicu. Premda Vas dobar glas preticaše, itako se začudih 
nada tim, kako Vam je jezik gladak, pravilan i ra- 
zumljiv; začudih se tim večma, čto današnja Istra nije 
ona ista, kojom bijaše za Stčpana Consula ni za Frane 
Glavinića. Vaša je knjižica moje obumrlo ufanje opet 
uzkrsnula, te se tvrdo nadam, da po Vašemu primčru 
i med Išstrijanci ono Ičpo slovinsko slovo opet ožive, 
koje bi zlosini rado lopatom pogrebsti i zagrnuti. Da 
ste Vi, hvaljeno i počtovano lice! otu knjigu onako 
napisali, kao što uzmogu ljudi osrednje ruke — Ičpo 
Vam na počtend trudu zahvalih, ali besčde više nepro- 
govorih (er čto misli tonuti na vrhu neost4), ali zagle- 
dav ja u Vaše pomnjive ruke pero, koje duboko ore, 
pero koje Ičpo vozi — usudjuju se, prečastni gospodine! 
s namčrom našega napredka i uspčha slovinskoga neke 
moje misli pred Vaše lice izvesti tim slobodnije, čto mi 
je g. Bačevski lani napomenuo, da se Vi rado s drugimi 

glede našega jezika pogovarate i tom prilikom dobrd 
svčtu (Raf) uha nezatvarate. Ove molitve tako dobro 
pisane nemogu, da nebudu još koji put preštampane i 
zato Vas iskreno molim i zaklinju, da Vi ovu moju 
današnju Aristarhiu (popravak) u zlo neupišete, nego 
onoliko iz nje u drugu štampu prenesete, koliko se Vam 
uzvidi, jer ja nisam tako bez obraza, da se komu za 
učitelja nametjem, nego sam prijatel svakomu učenomu 
Slovincu, te sam rad, da od sada više u dogovoru či- 
nimo, nego smo do sada činili. Sad prelazim na podu- 
zeto dčlo, te Vam na drugoj strani ono napominju, čto 
mi se bud pogrešno bud čim boljim zamčnivo čini. Za 
sad, se pišu Vaš iskreni počitovatelj, koji se nada, da 
ovaj dopis bez odpisa neostane. Fran Kurelac bivši 
učitelj narodnoga i lat. jezika.“ Sada sliedi izpravak nekih 
jezičnih pogrešaka u biskupovu dielcu. Ako je već god. 
1854. Dobrila dobio takovu svjedočbu iz hrvatskoga 
jezika od Kurelca, kakovu bi istom bio dobio, kada bi 
bio Kurelac čitao najnovije izdanje Dobrilina molitve- 
nika! Dobrila se veoma veselio napredku, što ga je naš 
jezik. učinio u zadnjih 30 godina. S4m bi znao reći, da 
ge stidi svojih prvih poslanica hrvatskih. Kad bismo 
bili u svem tako, napredovali mi Hrvati — rekao bi 
Dobrila — kako smo u jeziku ovo potonjih 30 godina, 
koliko bi već daleko bili i koli bi hepo stajali! Razgo- 
varajuć se s Hrvatom Dobrila bi na svaku rieč pazio 
i izpravljao, kad bi tko šta pogrešna kazao. Čitajuć 
naše hrvatske knjige, često bi klimao glavom i govorio: 
Vidi se da to piše čovjek, koji je iz njemačkih knjiga 
učio: rieči su hrvatske, ali slog i duh po njemačkom 
kopitu. On željaše, da budu rieči, slog i duh hrvatski 
u knjizi hrvatskoj; nikakove tudje primjese ne trpljaše 
on u jeziku hrvatskom valjda zato, što je dosta izkusio 
jada od tudjinstva. Kako se jako zanimao ne samo za 
našu bogoslovsku knjigu nego i za svjetovnu, svjedoče 

nam savjeti, što ih je davao društvu sv. Jeronima. našoj 
Matici, zatim prijateljska pisma, koja je pisao dru. 
Račkomu, dru. Črnčiću, Mrkici Posiloviću, Gajdeku, 
Trnskomu, Fiaminu, Antunoviću, Kukuljeviću, Pavlino- 
viću, Vojnoviću i drugim. Naše pisce cienjaše osobito. 
No kako je god bio veliki prijatelj našoj knjizi, tako bi ga 
vazda u srdcu zazeblo, kad je, bilo u naših novinah bilo u 
naših knjigah, čitđo štogod proti vjeri ili proti moralu. 
Jadikovao bi: E)! ej! natrusit će u narod kukolj bezvjerski, 
koji će ga uništiti. Veoma se veselio sveučilištu našemu, 
kako jur spomenusmo, ali se i bojao, da ne bude poput 
gdjekih drugih sveučilišta razsadnik bezvjerja i njegovih 
pogubnih posljedica. On si pomišljaše sretna Hrvnta samo 
onda, ako je prosvietljen pravom kršćanskom prosvje- 
tom, kao što i jest pravo. On žudjaše, da se narod 
njegov upozna sa znanjem i umienjem svieta ovoga, i da 
se tim okoristi, ali uz to da ne smetne s uma svoje 
vječne sv. svrhe — Boga, ka komu valja da mu teče 
tok ovoga života. Videć kako zače drugdje a i oko 
njega bezvjerje zlo djelovati zabilježi u svojih bilježkah 
ovako: Malo tko poštuje u istinu drugoga, jer nema 
prave ljubavi na Božju .... Sadanja mladež poučava 
se u mnogočem, alt ćud joj je bez uprave kršćanske, pa 
zato mi nema pravca u ljudskom životu van sebičnosti 
svake vrsti . . Sto ljudi više znadu, to su gori i nesre- 
tniji: glava i srdce su si antipodi (protivni). Ovo je 
uzrok, da ga je boljelo, kad je što u našoj knjizi opasno 
proti vjeri. 
* 
* *k 

Godine 1869. početkom prosinca podje biskup Do- 
brila na sveobći sabor crkveni, što ga je bio sazvao 
slavne uspomene pok. papa Pije LX. u Vatikan. Prije 
nego onamo podje, napisa svomu stadu poslanicu: što 

je crkveni sabor i kako je sada potrebno zbog silnih 
neprijatelj», koji se digoše na crkvu Božju, da se ovaj 
crkveni sabor drži. Na saboru samom držaše se s po- 
četka manjine biskupa u nekih stvarih, a kašnje se 
voljno, kako no to dolikuje katoličkomu biskupu, po- 
dloži većini i odluci vrhovne glave crkve. 

Opet g. 1874., kadno je carevinsko vijeće u Beču stalo 
zakidati u crkvena prava i stezati crkvi vlast u uzgajanju 
mladeži, sastadoše se austrijski biskupi (cislajtanski) u 
Beču u vieću, da se sporazumiju, kako će se držati prema 
državi i prema izdanim crkvi nepoćudnim zakonom. 
Ovom zgodom sakupi se 27 biskupa i biskupskih za- 
stupnika. Pod predsjedanjem kardinala Rauschera vie- 
ćahu biskupi nekoliko dana i jedva se u nečem složiše, 
jer su neki kao pok. Rauscher bili odviše veliki skuto- 
noše vladi. Na ove se gorko tuži Dobrila u svojih bi- 
lježkah. Neki biskupi, medju njimi i Dobrila, zahtie- 
vali su, da se složi u vieći zajednička poslanica na sve 
svećenstvo i na sav puk svih austrijskih biskupija, u 
kojoj bi se točno i odrešito kazalo: kako valja da se 
vlada svećenstvo i katolički puk spram ovih nepoćudnih 
državnih zakona. No Rauscher, koga Dobrila zbog toga 
nemilo šiba u svojih bilježkah, suprotne se svom silom 
toj zajedničkoj poslanici, te znajući za sebe predobiti 
većinu biskupa, osujeti posao i ne dodje do te odlučne 
izjave. Jedino napisaše deklaraciju (izjavu) na vladu o 
tih crkvu vriedjajućih zakonih i spomenicu o oskudici 
svećenstva, koje obie svi biskupi podpisaše, i po tom se 
ragidoše. | 

Kad je godine 1875. u travnju posjetio svietli car 
Istru, i izkrcao se u Pulu, dodje onamo i biskup Do- 
brila, da mu se pokloni. Ovom zgodom malo da ne za- 
glavi Dobrila. Prelazeć naime iz carskoga parobroda u 
čamac pade u more i potone do usta, te bi se bio možda 
i utopio, da ga niesu namjestnik barun Pino i Vidulić, 

koji su do njega stajali, umah zgodno uhvatili i sretno 
izvukli. Svietli car čestita sam biskupu, što se sretno 
spasao, a poslie dobi on mnogo čestitaka iz ciele Istre 
od uglednijih lica. 

Pošto je Dobrila već sedamnaest godina neumorno 
radio u porečko-puljskoj biskupiji, razstane se godine 
1815. š njom i prodje za biskupa u Trst. Biskup tr- 
šćanski Bartul Legat umrie 12. veljače 1875. godine. 
Na skoro po njegovoj smrti pisaše neki prijatelji Do- 
brili: bi li htio proći u Trst. On na to odgovori: E 
dobro! ako je to volja Božja. Moćni ministri u Beču 
Unger i Glaser_ veoma sc protiviše premještenju Do- 
brilinu iz Poreča u Trst, jer da je politik fanatik za 
Slavjanstvo. No Kutschiker i neki drugi bijahu za-nj, 
a ponajviše sm svietli car, koji je Dobrilu_ od prvoga 
hipa, čim ga je upoznao, u velike cienio i volio. Stvar 
išla svojim običnim tokom, te je Dobrila bio već 29. 
svibnja iste godine za tršćansko -koparskoga biskupa 
imenovan. Bivši kod cara na audienciji bijaše car š njime 
veoma prijazan i ljubezan. Suze roneč pripoviedaše Do- 
brili, kako su ga liepo: dočekali bili Boduli na otoku 
Krku. Pošali se s Dobrilom, kako je bio pao u Puli u 
more. Još mu tom zgodom obeća, da će mu pomoći 
podići konvikat,u Pazinu. Dne 5. srpnja bješe preko- 
niziran u papinu konsistoriju u Rimu za tršćanskoga 
biskupa. Čim je bio imenovan biskupom tršćansko-ko- 
parskim dodjoše mu čestitat razne deputacije službene, 
mnogi svećenici porečke ali još više tršćanske biskupije. 
17. srpnja 1875. god. preda on upravu biskupije po- 
rečko-puljske u ruke stolnomu kaptolu, pa se stade spre- 
mati za selitbu. Napisa u to vrieme dvie poslanice, jednu 
za oproštaj porečko-puljskoj biskupiji a drugu tršćanskoj 
za pozdrav. Vriedno je, da bar u glavnih crtah pro- 
djemo ovu jednu i drugu poslanicu, jer će nam i one, 

osobito ova oprostna, još bolje razgaliti dušu i srdce 
Dobrilino. On se ovako oprašta sa svećenici i s milim 
stadom: ,Pastirskim listom 16. maja godine 1858. oglasih 
Vam, draga braćo u Isukrstu, da postadoh po božjoj 
milosti vaš duhovni pastir, vaš biskup. Već od sedam- 
naest godin sam bio ja vaš, i vi ste bili moji, i što je 
mene, pravo sam želio ostati s vami do smrti i počivati 
medju vami u hladnom grobu. Biskupska služba bijaše 
vavjek težko breme, a u sadanje vrieme je ovo puno 
težje, pa mi se je zato dogodilo kao i bolestniku, koji 
se obrne na drugi bok, pošto je dugo vremena ležao 
na jednom boku, ako i zna siromah, da mu ni tako 
neće biti bolje. Oni isti premilostivi poglavari, koji me 
poslaše prije u Porečku biskupiju, šalju me sada u Tr- 
šćansku i Koparsku, pa idem u ime božje, odkud dojdoh 
k-vam, u svoju rodnu biskupiju. Kad je sv. apostol 
Paval putovao zadnji put iz Grčke u Jerusolim, dade 
pozvati crkvene starešine i vjernike iz grada Efeza u 
grad Milet, pa im reče: Vi znate od prvoga dana, kad 
dojdoh k-vam, kako sam 8 vami jednako bio i služio 
Gospodinu sa svakom poniznostju i mnogimi suzami i 
u mnogih napastih, koje mi se dogodiše od mojih 
protivnikah, koji su me gledali pogubiti; kako nisam 
ništa koristna propustio, da vam nekažem i da vas na- 
učim pred pukom i po kućah i kako sam vas nagovarao 
da se pokajete i obratite k-Bogu. I sad evo ja idem u 
Jerusolim neznajući, šta će mi se u njem dogoditi, osim 
da mi Duh sveti govori, da me čekaju okovi i nevolje. 
Ali se ničega nebojim niti marim za svoj život, nego 
da s radošću svršim svoje dane i službu, koju primih 
od Gospodina Isusa; da posvjedočim za evangjelje o 
milosti božjoj. I evo sad znam, da nećete već vidjeti 
mojega lica vi svi, s kojimi sam pripoviedao kraljevstvo 
božje (Djela apost. 20, 17—25.). Ovako je veliki apostol 
dao račun o svojoj apostolskoj službi crkvenim starešinam 

i vjernim na koncu svoga poslanstva onih krajih. A kako 
bih-ja mogao dati vam račun o svojem uzvišenom duho- 
vnom poslanstvu, račun prav i čist bez pogrješke ? Bolje 
mi je, da ga ostavim Bogu sveznajućemu, pravednomu 
i vazda milostivomu i vašoj ljubavi, braćo draga! Doista, 
sviest mi svjedoči, da sam mislio i želio učiniti, što 
je pravo i dobro, Bogu prijatno i bližnjemu koristno. 
Ali čovjek je slab i prava nevolja; koji put za- 
mrači mu se um, te nevidi svakda, što je pravo, a koji 
put uzmuti mu se u srdcu, te lahko zajde s pravoga 
puta, kad toga on morda ni neopazi. Zato je i sam 
sv. Paval rekao: Ja neznam, da sam što kriv, ali zato 
nisam opravdan, nego onaj, koji mene sudi, je Gospodin 
Bog (1. Kor. 4, 4.). Ovo samo ja znam pouzdano, ako 
sam načinio što dobra za svoga dugoga biskupovanja, 
da je to dar božji i plod njegove milosti i pomoći, bez 
koje čovjek neopravi ništa dobra; zato budi Bogu hvala : 
srdačna i nekončiva. A hvala i vam, častni svečenici 
svikoliki, koji ste mi drage volje i revno pomagali svojim 
trudom u mojoj težkoj skrbi i službi! Iskreno sam vas 
štovao i ljubio, ako se morda kojemu izmed vas i nije 
svakad to tako činilo, i dokle god budem živ, ljubit ću 
vas kao svoju dragu braču, i zahvalan vam biti kao 
svojim vjernim pomagačem u vinogradu Gospodinovu. 
Ako sam učinio komu koju nepravdu, oprostite mi; vje- 
rujte, nije to bilo s moje zle volje nego sa slaboće i 
neizvrstnosti, koja se duhovnomu poglavaru onda najla- 
glje podkrade u njegovih uredbah, kad ma je želja naj- 
vruća, da odredi i opravi što Bogu na slavu i puku na | 
duhovnu korist. Hvala i vam svim kolikim, ljubezni 
vjernici biskupije Porečke i Puljske, bili vi kojega god 
stališa, koji ste ljubeznivo podnosili i trpili slabosti i 
neizvrstnosti moje, i mnogo put me obradovali, utješili 
i okriepili svojom kriepkom vjerom, koju imamo zajedno 
u Spasitelja svoga Isukrsta, svojom pobožnoštju i bogo- 

ljubnostju i ljubavlju svojom prama meni, koju ste mi 
pokazivali navlastito onda, kad sam putovao po plova - 
nijah. Želio sam od svega srdca učiniti vam, samo što 
je pravo i dobro; ako sam ipak učinjo komu što na žao 
ili što krivo, oprostite mi, kako si želimo da nam Bog 
oprosti! Znam, nekim nisam bio ni malo po volji, i to 
me je vrlo žalostilo, ne samo radi mene nego i radi 
njih samih, a najveće pako zato, što je bilo biskupsko 
i u'obče svećeničko dostojanstvo pogrdjeno. Živiti u 
miru i slogi sa_svimi i sa svakim poje 'inim, toga sve- 
ćenik nemore ni uz najveću svoju želju, navlastito u 
sadanje vrieme, kad toliki hule na vjeru i crkvu Isu- 
krstcvu, te gledaju, kako bi sve već omrazili vjernom 
puku svetu vjeru i svećenički stališ. Što je tih, nema 
mi druge utjehe, van onih riečih sv. Pavla: Kad bih 
gledao ugoditi ljudem, nebih bio sluga Krstov (Gal. 1, 10.) 
Bio Bog milostiv i njim i meni! — Ganutim srdcem 
govori otac svojoj djetci, učitelj učenikom, prijatelj pri- 
jatelju, kad im se razstati, reku im svoje vruće želje, 
svoje žarke prošnje i najsrdačnije preporuke svoje. A 
što bih ja vam, moji dragi, na svojem razstanku s vam 
“mogao želiti boljega i za što vas večma prositi nego: 
da stojite tvrdo i hrabro u vjeri u Boga otca i sina 
njegova jednorodjenoga i Spasitelja našega Isukrsta i u 
sv. katoličku i apostolsku crkvu ? — Tada im biskup liepo 
riše, što je vjera čovjeku, i da im se valja čuvati onih, 
koji bi im htjeli tu vjeru izčupati iz srdca. Upozoruje 
ih, neka čuvaju sebe i svoje od neumjerenosti u pilu. 
Nadalje kaže im, neka se ponose sa svojom sv. crkvom 
katoličkom. Upućuje ih, da se mole gosp. Bogu, da im 
“X dade dobrih svećenika, jer ih ima sada malo, a moglo bi 
doći vrieme, da ih bude i manje; zato neka štuju i slu- 
šaju svoje svećenike. Još pod konac, izručujuć sve Bogu, 
privez uje za dušu osobito mladeži i roditeljem, da stu- 
paju po zapoviedih Božjih, a tada ovako liepo završuje : 

»Za one, koji nemare za tebe, o Bože moj, nego hule 
na tebe, na sina tvoga Isukrsta, i na svetu crkvu tvoju, 
za njih ti se molim: izlieči ih od njihove duhovne slje- 
poće, iznimi nevjerstvo i svaku opačinu iz srdca nji- 
hova i daj milostivo, da se opamete i od svoga pogu- 
bnoga puta da se povrate na spasivi put tvoje istine, 
pravde i milosti o Bože sveti i premilosrdni! — Vam 
koji žalujete, što se razstajemo, vam govorim po pravoj 
istini, da je to i meni kruto žao; nu tješimo se sladkim 
ufanjem, da se neostavljamo za vavjek, nego da ćemo 
se poslie nekoliko vremena opet viditi u blaženom raju. 
U to ime preporučat ću vas u svojih molitvah milomu 
Bogu i prosit ću ga: da štiti malene, čuva nedužne, po- 
dupire roditelje i učitelje u ovršivanju njihovih poglavitih 
dužnostih, da jača i kriepi dobre, a griešnike da pri- 
vede na pokoru i da vam pošalje dovoljan broj dobrih 
i pobožnih duhovnih" pastira. Molite se i vi za svoga 
nekadanjega biskupa, da _ mu Bog da u svem i svačem 
činiti njegovu svetu volju, i blaženo umrieti.“ 

Svećenici porečke biskupije svi, Hrvati i Talijani pre- 
daše ovu zajedničku adresu talijanskuDobrili : ,, Preavietli i 
prečastni gospodine! Bog htjede, da razžalosti porečku i 
puljsku crkvu. Što nam sada drugo van u ovoj tugi, koja 
nas tišti, pokloniti se s priegorom Božjim odlukam, koje 
Vas zovu, da tješite svojom apostolskom trudbom drugu 
obudovjelu crkvu. Sedamnaest godina uzorna života 
svećeničkoga, sedamnaest godina budne pastirske brige, 
upravljajuć i ujedinjujuć dobra crkve, te vršeć mudro 
milostivost, koja dok muče podupire sadašnje potrebe, 
plemenito predvidja buduće, tražeć uviek i svagdje ne- 
pokolebivom postojanošću i žilavošću. slavu Božju i 
svaku dobrobit naroda, ovaj najnježniji predmet Vaše 
pažnje i ponos srdca Vašega: sve ovo morade najuže 
stopiti sa svojim biskupom svećenstvo i sav vjerni puk 
ove čedne, no starinske i žive česti katoličke crkve. I 

doista sliepi ga, presvietli gospodine, nerazriešivim i 
premilim vezom ljubavi i štovanja prema Vam. I nji- 
hovo bijaše ono malo liepih radosti, koje su Vas tješile, 
a njihove bijahu i one grčine, što dopusti Gospodin, da 
Vas njimi ožaloste zlobni i nepošteni nesretnici, izkri - 
vljujući i kudeći neprestano Vaše svete nakane. No 
»plago vama, kad vas budu proklinjali i proganjali i 
govorili na vas sve zlo lažući zbog mene.“ (Mat. 5, 11). 
I evo vama, boriocu newstrašivomu za istinu i pravdu, 
sačuva se polje šire a mjesto odličnije; u Vama samo 
sjediniše se pogledi i skladan glas Najvišega hierarhe 
(glave crkvene), koji čvrsto sjedi u Vatikanu, i Njeg. 
Veličanstva našega premilostivoga vladara uz jednogla- 

i svih, koji imadu sreću poznavati Vas i znati cieniti. 
Rodom sin slavne tršćansko-koparske crkve, gdje ste 
sjao kao uzoran župnik, vraćate se u nju kao nadpastir 
njezin, da ju svojim imenom i svojimi krepostmi ukra- 
site, slava ste ujedno i sjaj ciele Istre, koja u Vama 
vidi prvi put čedna sina svoga puka uzdignuta za upra- 
vljatelja svojih najdrevnijih crkava. Vi nas kanite osta- 
viti, Presvietli, a _ mi u to ostajemo bez otca i pastira. 
Utecite se za nas Vječnomu Pastiru Isusu Hristu, š bi 
nas skoro utješio drugim otcem, takmacem vaših kre- 
posti. Vi ste riešen veza od duhovne uprave biskupije 
porečke i puljske ; ali nije riešen vez naše ljubavi prama 
Vama. Vi ćete nam ostati vazda u uspomeni, a mi se 
nadamo, da ćete se i Vi u velikoj svojoj milosti sjećati 
sinova svoga prvoga apostolovanja. Klečeći pred Va- 
šima nogama, molimo Vas za oprost, ako smo kada 
raztužili Vaše srdce; molimo Vas za očinski Vaš bla- 
goslov za sebe i za sve našoj duhovnoj brigi povjerene.“ 
Ovako se liepo oprosti svećenstvo porečko-puljske bi- 
skupije sa svojim biskupom Dobrilom. Ali kako puk ? 
U Poreču, pak i u Trstu, vazda bilo slobodno svakomu 

pak i najprostijemu kmetu doći k Dobrili. Zato su ga i 
mnogobrojno i često posjećivali seljaci, ovi milići nje- 
govi, da im dade po koju knjigu. Njihovim posjetom 
radovaše se Dobrila više nego velikaškim ; nalazio bo je 
u njih — nizkih i prostih — više iskrenosti nego u 
bogataca i gospode. Kad je začuo puk, da on odilazi 
iz Poreča, težko mu bilo na srdcu; bliži dolazili četi- 
mice, da još jedan put vide ,svoga biskupa“. A jedan 
svih bijaše glas: Jao, ode nam ,naš biskup“. S Bogom 
sada naše knjige! No Dobrila šiljaše i iz Trsta knjige 
u porečku biskupiju i u cielu Istru. Na tisuće Počet- 
nica, Čitanaka, Katehisama i drugih pučkih i školskih 
knjiga kupio je on iz svoga, ili od ministarstva izmolio, 
te darivao po svoj Istri. Najpače na tisuće podieli on 
svojih molitvenika i svetojeronimskih knjiga. 
a * | 

Dne 20. rujna 1875. razsta se Dobrila s Porečem, 
u kom je bio punih sedamnaest godina. Dne 20. rujna 
služio je u stolnoj crkvi porečkoj sv. misu uz izposta- 
vljenc presveto Tielo. Poslie mise pročita kanonik Silić 
njegov govor na razstanku vjernim i svećenikom porečke 
biskupije. Za tim dade on blagoslov i izmoli putničke 
molitve. Na službu. Božju. dodjoše činovnici, zemaljski 
odbor, ebćinska delegacija in corpore, puno gradjana i 
podosta svećenika iz bližnjih plovanija. Rieči njegove 
na razstonku slušahu svi kao u mrtvačkoj tišini. Čino- 
vnikom na čelu bijaše namjestnik barun Pino. On dodje' 
po njega va vladinu parobrodu ,Pelagos-u“. Služba 
Božja započe u 6 .ura a u 8 ukrca se u brod, kamo 
ga odpratiše sva gospoda muče. Na brodu dočeka ga 
Pino, te podje u Trst. Ovdje ga dočekaše kanonici i 
neki drugi svećenici, koji ga odpratiše u stan plovana 
Glavine, u koga je bio do 25. rujna po podne. U Trstu 
posjetiše ga sve ugledne osobe. Dne 26. rujna u nedjelju 

glušaše svetu misu u 8'/, sati u crkvi sv. Antonija sta- 
roga. Poslie mise uputi se k sv. Justu. Sprieda bijahu 
bratovštine i svećenici, a za njim idjahu namjestnik 
Pino, podesta tršćanski, glavari svih carskih ureda i 
nekoliko gradskih zastupnika. U sv. Justu čekaše duka 
(vojvoda) Wirtemberžki, gjeneral Gčrz, viceadmiral 
Petz i mnogi častnici kopne i morske vojske. Sve se 
obavilo u liepom redu bez uzhičenja puk., ali posve 
pristojno. Municipalna palača bijaše liepo nakićena za- 
stavami i sagovi. Po podne bijaše na objedu 36 gosti 
prijaznih i veselih. Prigodom svoga premještenja iz Po- 
reča u Trst i prigodom 'njegove ustolitbe ovdje, dobi 
sa svih strana čestitaka od rodoljuba hrvatskih i drugih 
štovalaca. Sve novine, Slavenom u obće prijazne, po- 
zdraviše njegovo ovo premještenje vele prijazno, a neke 
baš uzhitno. ' | | 

Biskupija tršćansko-koparska sastoji se od četiri 
stare biskupije : tršćanske, justinopolitanske (ili koparske), 
novigradske (stara Aemonia) i pićanske (stara Petena). 
Tršćanska i justinopolitanska polaze iz 6. stoljeća. Ju- 
stinopolitanska spojila se s tršćanskom istom g. 1830., 
pošto joj je biskupska stolica bila 20 godina prazna. 
Novigradska i pićanska imadjahu svoje biskupe takodjer . 
od godine 524., kao i tršćansko-koparska. Prva od njih 
t. j. novigradska stopi se za uviek s tršćanskom godine 
1828. bullom pape Leona XIL, a druga, kad joj je 
zadnji njezin biskup Piccardi bio najprije premješten u 
Trst a poslie godine 1778. u Senj. Po najnovijem še- 
matismu broji tršćansko-koparska biskupija. 312.291 ka- 
tolika,* od kojih su dvie trećine hrvatsko-slovenske. I 
u ovoj biskupiji tršćanskoj najmanje ima Hrvata sveće- 


* Šteta što se u šematismu ne bilježe katolici po na- 
rodnosti. Kako je i zadnji popis godine 1880. u Istri 
pristran i po Hrvate nepravedan, jer se je upisivalo w 
narodnosti po obćevnom (!) jeziku, te su svakoga, koji 

nika, premda bi ih moralo biti najviše. Ako je u obće 
težko biti biskup ma gdje, u Trstu je to po gotovo 
težko ; jer u njemu ima raznih narodnosti, raznih vjera, 
jer je Trst stecište ljudi sa svih strana svieta. U ovakoj 
smjesi ljudi valja da je biskup osobito oprezan i razbo- 
rit čovjek. 

I u tršćanskoj biskupiji započe Dobrila svoje bi- 
škupsko: djelovanje pastirskom poslanicom. U početku. 
te svoje poslanice spominje on veoma pohvalno svoga. 
predšastnika pok. biskupa Legata, te zatim nastavlja: 
»Bog zna, da nisam ja nikada poželio biskupske časti, 
i da sam ju pred 18 godina primio samo s posluha. 
prama svojim zakonitim poglavarom, jer sam mislio, po- 
koravajuć se njihovoj volji da se podlažem Božjoj volji 
i odredbi“. Zatim nastavlja govoriti o tom, kako ljudi, 
koji se tobože drže za sveznalice, ne će da Boga spo- 
znaju i da mu dadu čast, i pripominje, kako bezbožtvo 
zlo radja, ,tko bo sije bezakonje i bezbožtvo, žeti će 
muku“ (Posl. 22, 8.) Zato puti on svoje vjerne, .da se 
drže vjere, toga nebeskoga svjetla, bez koga ne bismo 
znali, ni odkuda smo ni od koga smo došli, ni zašto 





Zna i rieč talijansku pristrani popisači uvrstili medju 
Talijane, pa je broj Talijan& znatno narasao da što na 
štetu našu: dobro bi bilo, kad bi svaki župnik svoje 
župljane bilježio i po narodnosti, kada pošilje konsisto- 
riju izkaz o stanju duša u svojoj župi. Tako bi se dobro 
vidilo: tko je gdje u većini. Trst sa svojom okolicom 
broji do 140 tisuća. U okolici su sami Slovenci, premda 
su se počeli žalostni pretakati u Talijane; no ipak ih 
se računa u Trstu i u okolici skupa do TO tisuća. 
K tršćanskoj biskupiji spada i politički kotar goričke 
prim Sežana, u kom su zgoljni Slovenci na broju 
pm ira o oš su Slovenci u većini u sudbenih 
.kotarih : koparskom, piranskom i podgradskom. Po gra- 
dovih na dnoj obali morskoj sa sriedi po graditih 
mn većini su Talijani. Svagdje su drugdje Hrvati. -. 

smo na svietu, ni što će biti od nas po smrti. Vjera 
nam samo prosvjetljuje razum, posvećuje nam život i 
tješi i kriepi nas u svakoj tuzi i nevolji pak i u sAm 
skradnji čas našega života. Upućuje roditelje: , Vam je 
izručio Bog djecu; više su ona njegova nego li vaša ; 
za njih ćete odgovarati Božjemu sudu ... Zato gle- 
dajte, da ne nestane iz vaših kuća jedne bogoljubne 
navade za drugom. Vaš stan neka se posvećuje zaje- 
dničkom pobožnom molitvom, bogoljubnim ponašanjem 
i mudro upravljenim trudom i poslovanjem ... Sku- 
pljajte se, kako je to bila nekda liepa navada, barem 
u večer sa svojom djecom i družinom na pobožnu mo- 
litvu u svojih kućah, svetkujte blagdane itd.“ Učitelje 
ovako pozdravlja: ,A vi dobri učitelji, morete biti i 
jeste tješitelji i pomagači sv. crkvi. Molim vas, stojte 
tvrdo u katoličkoj vjeri i bogoljubnom ponašanju pak 
će vam biti obilna ploda od mučnoga truda vašega. 
Škola je kći sv. crkve, ona ju je rodila i na svojih 
ljubežljivih prsiju dojila _mliekom Isukrstova nauka. 
Nije ona kod nas od crkve posvema razdvojena, i mnogo 
dobra može se u pjoj učiniti. Gledajte dakle da taj vez 
medj vjerom i školskim naukom urodi što obilatijim i 
boljim plodom na sve veću korist otačbini, mladeži i 
roditeljem, koje zamjenjujete i koji mučnim trudom hrane 
vas i sebe... Liepo, koristno i plemenito je doista zna- 
nje čovječje: mnoge i prave naslade uživa, tko si ga 
pribavlja. Ali uza sve to je ono ipak nepodpuno i dosta 
puta varavo. Pravo je rekao neki mudrac: da je vjera 
miris (mirodija) ili miloduh, bez kojega se pokvari svako 
znanje, pa bude čovjeku i pogubno itd.“ Jošte sokoli 
svoje pomagače svećenike u težkom im zvanju i prosi 
ih, da budu revni u službi i uzorni u svem življenju, 
te završuje preporukom, neka se svi mole za sv. otoa 
papu, svietloga cara i za sve poglavare. 

Kao što je Dobrila blagoslovno radio u porečko-pulj- 
skoj biskupiji, isto:je tako i ako je moguća još revnije po- 
slovao u tršćanskoj. Potrebe su i okolnosti gotovo iste 
u obima biskupijama. On je neumorno obilazio župe po 
svojoj biskupiji, često se vozio u ,kripici“, često jahao 
a& mnogo i pješke hodao. Zapitkivao za sve svuda i sve 
bilježio po svom običaju i svemu lieka donosio. Svuda 
osvješćivaše narod i podizaše ga na dobro. Jednom riečju 
i ovdje promicaše uz spasenje vječno i duševni preporod 
istarskoga puka i materijalno blagostanje. Ovo prerevno 
i tegotno obilaženje po biskupiji ne prekinu ni onda, 
kada su mu već tjelesne sile začele malaksati, pa nema 
dvojmbe, da mu je i ovo za koju godinu dragocjeni život 
prikratilo. 

Kao što u Poreču neprestano nastojaše oko podi- 
 gnuča konvikta za uzgajanje mladeži, koja bi se posve- 
titi kanila svećeničkomu stališu, tako mu to bijaše naj- 
preča briga i u Trstu. U to je ime on štedio i spra- 
vljao od malih svojih dohodaka, te reć bi od usta si 
odkidao. 
> O uskrsu god. 1878. položi Dobrila 40 tisuća forinti 
što u gotovu novcu (10 tisuća) što opet u papirnoj 
.renti za konvikat u Pazinu. Davši tu znamenitu svotu 
tru dom, štednjom i blagoslovom Božjim sabranu domo- 
vini na žrtvenik rekne: Eto sad sam opet siromah! Pa 
hvala Bogu! Siromah sam bio, pa ću siromah i umrieti. 
On sastavi i odbor, koji će dobrovoljne prineske sabi- 
rati za ovaj zavod. Tako se sabra od dobrih ljudi još 
kojih 40 tisuća forinti, a bilo bi se sabralo i više, kad 
ne bilo što kakvih zadjevica glede mjesta tomu dječač- 
komu sjemeništu. On sim bijaše s početka za to, da 
bude sjemenište u Pazinu, drugi opet htjedoše da bude 
u Kopru, a Tršćani da bude u Trstu. Buduć da su se 


pristade napokon uz njih i Dobrila. Neka gospodja da- 

rova u to ime 23 tisuće forinti. Kad mu je podala 15. 
rujna 1877. 15 tisuća, zabilježi vriedni biskup u svojih 
bilježkah : Danas je znamenit i blagoslovljene uspomene 
dan, jer mi gospodje Kalister posla 15 tisuća za malo 
sjemenište po popu M. Debelaku. — Svake godine raz- 
djeljivaše Dobrila i u Trstu znamenite svote kao pod- 
poru učećoj se mladeži, kako nam to svjedoče izvješća 
gimnasija: pazinske, koparske, riečke i obiju tršćanskih. 
A što učini pojedincem mladićem, čega nije nigdje za- 
bilježeno, van u knjigi života — kod Boga i u gdje- 
kojem zahvalnom srdcu dotičnika! U svojih bilježkah 
zabilježi on godine 1877. 18. studenoga ovako o sebi: 
»Da bi me Bog uzeo sad iznenada s ovoga svieta, reklo 
bi se, da sam bio pohlepan i tvrdica, ili kako se go- 
vori u Istri ,žmukljar“. Nu štogod sam nabrao imanja, 
sve je vamienjeno istarskim kmetom, ne bih li kako po- 
mogao im odhraniti kojega dobroga svećenika i urednika 
(činovnika), bez kojih će siromasi propasti još i u veću 
nevolju. Kad se na malo dieli običnim siromahom, ne 
ostane napokon ni slieda_muki i trudima, kojimi treba 
teći i štediti novac za trajna dobra“. Ovo jamačno za- 
bilježi na klevete svojih protivnika. 

Godine 1879 pritisnu i opet ubogu Istru težki glad. 
Komu teže nego očinskomu srdcu Dobrilinu, kad vidi 
svoje skapavati od gladi. On mnogim darova poveće svote, 
a drugim posudi bez kamata novca, da ne padnu u gvo- 
gdene ruke bezdušnih lihvara. On dieli i razdjeljuje ; 
ali tužan svih ne može da nadieli, on lomi gladnim 
hljeb, ali svih ne može nasititi, on briše suze gladnoj 
girotinji, ali ih svim otrti ne može. Zato se obraća to- 
plimi prošnjami na sve strane, te i zbilja dolazi pomoć 
odasvuda, ali ponajviše i najprije cd nas Hrvata, kako 
je i pravo, da se vazda prvi nadje bratu brat u ne- 
volji. pak od Slovenaca, Čeba i drugih milostivih duša. 
I ovaj put se pokaza, kako su visoki ljudi i izvan gra- 

nica istarskih Dobrilu poznavali i vele štovali; jer su 
mnogi stranci upravo njemu, a ne sabirućemu odboru 
svoje milodare pošiljali, neka ih on razdieli, gdje i kako 
najbolje znade. I ova zgoda iznese Dobrila kao najve- 
čega dobročinca stradajućemu narodu, pak zahvalni na- 
rod i njemu najviše hvaljaše za pomoć u težkoj ovoj 
nevolji. i 
Kada Dobrila toliko dobra tvori, vriedno je spome- 
nuti, kakovi su mu dohodci u Trstu. Dohodci biskupski 
u Trstu iznose na godinu 12.600 forinti. No odračunaju 
li se razni porezi, ostaje biskupu godišnjih 11 tisuća 
forinti. Zaista ovo je veoma malena svota za biskupa u 
Trstu, gdje su troškovi veliki i gdje ima sila svakojakih 
»berača“ (prosjaka), koji neprestano dolaze pače nava- 
ljuju k biskupu prosit milostinje. Zato pravom spomenu 
češće sam Dobrila, da biskup u Trstu mora jako raz- 
borito živiti, da ne ugrezne u dugove. Čovjek se mora 
čuditi, kako je mogao Dobrila toliko dobra tvoriti od 
ovakih malih dohodaka. Vidi se u istinu očiti blagoslov 
Božji. Njemu je Bog dodavao kao nekoć onoj udovi 
Sarefćanki, koja je za glada proroka Iliju hranila. 
Pred samu smrt utemelji sa 8000 for. zakladu šti- 
pendijalnu za svoju rodbinu. Oporuka njegova završuje 
i kruni upravo sve njegovo dično poslovanje i nastojanje ' 
o dobru narodnom. Ovom oporukom napisanom 18. 
srpnja 1880. godine., razdjeljuje on ovako svoju osta7- 
štinu. Dies annorum nostrum .... septuaginta anni 
(Dani godina naših... sedamdeset godina Pal. 89.) 
Uvažujuć — veli on — ovu opomenu (bilo je tada bi- 
skupu Dobrili 68 godina prošlo) mislim svomu životu na 
konac. izručujem ovim svoju dušu dragomu Bogu i mo- 
litvam ljubljene u Gospodu braće i svih vjernih bisku- 
pljana, prosim za oprošćenje svakoga, koga sam uvrie- 
dio i komu sam štogod znalice ili neznalice na žao uči- 
nio, te naredjujem svojom imovinom ovako: 1) moje 

tielo neka se sahrani u zemlju, kako to dolikuje mo- 
jemu crkvenomu dostojanstvu no bez svakoga skupo- 
ejenoga sjaja; 2) za izpokoj moje siromašne duše neka 
se očitaju tri stotine misa, za svaku neka se dade 1 for. 
milostinje. Razdjeljujuć ovu milostinju neka se obazre 
osobito na siromašnije svećenstvo ladanjsko; 3) neka se 
plati dug moj vjerozakonskoj zakladi u svoti od 5250 
for., koju sam dobio kao predujam za inventar; 4) Red 
željezne krune sa pravilima neka se preda ovdješnjemu 
c. kr. namjestničtvu; 5) nepokretnine u gruntovnici u 
Pazinu ubilježene na moje ime svojina su obitelji Do- 
brila u Ježnju, i neka predju na zakonite baštinike si- 
novca Pavla Dobrile... G) Baštinik svega moga, osim 
onih legata, koje ću dolje navesti, jest stipendijalna 
učenička zaklada, kojoj valja pribiti i onih 40 ti- 
suća, što sam ih dao za osnovanje dječačkoga sjeme- 
ništa, koje se nije oživotvorilo zbog nedostatnih novča- 
nih sredstva. Štipendijalnu ovu zakladu uredit će moji 
ovršioci oporuke. 

Iz moje ostavštine neka se izplate ovi legati: Ovdje 
a) izbraja poimence najbližu rodbinu svoju: brata, sestru, 
te sinovce, sinovke, sestriće i sestrične, medju koje raz- 
djeljuje 1800 for., a nikomu više od 200 for. Zatim b) 
ostavlja svojoj služinčadi po prilici kojih 700 for. c) 
Siromahom ostavljam i to: x) u Trstu 200 for., što će 
ih razdieliti moj kapelan, 9) u Kopru 100 for., što će 
ih razdielii župnik, y) u Poreču 100 for., što ih neka 
razdieli župnik, i 8) u Tinjanu 50 for., što ih neka 
“ razdieli župnik; d) crkvi župnoj u Tinjanu zadušbinu 
300 for. papirne rente za 4 mise: jednu za pok. otca, 
jednu za pok. majku, jednu za mene i jednu za druge 
moje rodjake i dobročince. Što preteče od pristojbe žu- 
pnikove i zvonarove, to pripada crkvi. e) Liepomu 
»društvu sv. Jeronima u Zagrebu“ ostavljam 1000 for. 
austrijske papirne rente i molim slavno društvo, da 

svake godine za odpadajuće kamate pošalje odgovara- 
jući broj svojih knjiga, koje će se podieliti medju kmete 
istarske, osobito u sudbenom kotaru pazinskom. f) Ka- 
noniku dru. Šustu ostavljam za uspomenu veliki ponti- 
fikalni prsten, momu dragomu prijatelju Ujčiću zlatnu 
uru i lanac na njoj, momu kapelanu Petru Flegu sre- 
brni križ na klecalu, klecalo i tri slike na stieni, koje 
si sim izabere, momu prijatelju župniku u Lovrani 
Andriji Štrku mali prelatni prsten s ljubičastim kame- 
nom. g) Moje knjige neka medju sebe podiele M. Ujčić, 
P. Flego i A. Štrk, zatim medju siromašnije svećenike 
ladanjske i medju istarske kmete. Pristojbe za sve legate 
neka se plate iz moje ostavštine. Za vršioce ove svoje 
oporuke imenujem gg. M. Ujčića, A. Štrka i P. Flega. 
Ako bi koji od njih bio zapriečen iz koga mu drago 
uzroka, ostala dvojica neka na njegovo mjesto drugoga 
koga svećenika izaberu. Oni će mi tu ljubav učiniti, te 
većinom glasova opredieliti, kako će se sav moj po- 
kretni imetak razpačati bez ikakova uticaja koga tre- 
ćega. Unosom čistim uredit će s gora spomenuta stipen- 
dija, a za njihov trud oko toga opunovlašćujem ih, da 
u zakladnici označe, da se kod podjeljivanja stipendija 
mora uz druge jednake prednost dati jednomu iz rod- 
bine ove gospode. 

Zaključujem još jedanput Bogu se preporučujuć. 

M. P. Juraj Dobrila, biskup. 

I ova oporuka pokazuje, kako je Dobrila bio čo- 
vjek zauzet dušom i tielom za svoj narod, iz koga je 
nikao. Kad se izplate svi legati, zapast će astipendi- 
jalnu zakladu kojih 20 tisuća. Po tom je dao on za 
te zaklade u Trstu svega skupa 68 tisuća, kojim ako 
dodamo 20 tisuća, što ih je dao u Poreču, dade on 
za stipendija učećoj se mladeži 88 tisuća forinti. Zaisto 
ogromna je ovo svota gledeć na malene dohodke, 
koje je on imao kao biskup kroz 24 godine, i gledeć 

na druge mnoge darove i milostinje, koje je svake 
godine narodu i u razne druge dobre svrhe davao. Od 
ciele svote utemelji za svoju rodbinu samo 6 stipen- 
dija, a sve ostale za druge Istrane. U svem utemelji 
on sim do 80 stipendija. Uživatelji stipendija po želji 
zakladateljevoj trebalo bi da po svršenih gimnasijskih 
naucih stupe u bogoslovje; no ne će li htjeti, moći će 
zadržati štipendisti od nekih zaklada stipendij i pjeni 
koje druge nauke u sveučilištu. 





Videć ove ogromne svote, koje je Dobrila za na- 
rodne svrhe dao, te one malene, što ih je razdielio 
švojoj rodbini, mogao bi gdje tko pomisliti, da on nije 
volio svojih. No tomu nije tako. Istina, on htjede, 
da mu rod ostane uviek seljački; ali je i za svoj rod 
mnogo za života uradio te mu mnogo i mnogo podielio. 
Izškolao je dva sestrića, od kojih je jedan sada mjernik 
u Srbiji, a drugi bio u Trstu ravnatelj gradjanske škole te. 
umro žalibože 3 dana iza biskupa. Koliko je ljubio svoju. 
majku i druge rodjake, i koliko ih pomagao novcem, po- 
kazuje njegova knjiga o gospodarenju, u kojoj je sve 
primitke i i izdatke točno do novčića bilježio. Tu se vidi, 
koli je mnogo podupirao svoje. Pak i pred samu smrt 
dade rodbini liepu .svotu, da si ju podiele, tako: da je 
rodbina — čini se — posve zadovoljna i njemu za nje- 
govu darežljivu desnicu zahvalna. Primjera radi spo- 
menut ću samo ovo, da se vidi, kako mu je svojad 
draga bila: Kada mu je 8. ožujka 1877. god. umro 
gestrić Mijo Červar, komu je mlinsko kolo smrskalo 
ruku i desno rame, bijaše veoma žalostan, te zabilježi : 
Dokle budem živ, bolis će me srdce za-nj. Dobrila je 
radio i glede rodbine kako valja biskupu raditi. Ne 
htjene on obogatiti samo svojih, već ne zapustiv njih 

smatraše si svetom rodoljubnom dužnosti po najveći dio 
prištede sasuti crkvi i narodu u krilo. Budu li se va- 
ljani svećenici izškolali njegovimi stipendijami, bit će 
velika da neocjeniva korist vjeri i narodu. 





A kako je Dobrila bio sa svojim klerom? Sveče- 
nikom svojim bio je on pravi otac, koji samo dobro 
hoće svojoj djeci. Svećenike svoje ljubljaše on iskreno 
i štovaše ih i podupiraše. Revna i vriedna veoma bi 
hvalio i volio. Bolestne njegovu sielu bliže posjećivao 
bi i tješio, a mrtvim na sprovod išao. Kad bi ga koji 
posjetio, ne bi nijednoga pustio bez prijazna razgovora 
o svem i svačem, ponajviše iz pastve, što je njega naj- 
više zanimalo, i bez objeda. Razumije se, da je ne- 
marna korio i to strogo. Opomenuo bi odmah svakoga, 
čim je u koga kakav nedostatak opazio — a čega ne 
opazi njegovo oštro pronicavo oko? — Takovu bi odmah 
pisao privatno; jer je govorio, da se više opravi pri- 
vatnom bratskom opomenom nego li službenimi dekreti. 
On htjede, da svećenstvo ne daje neurednim ponašanjem 
protivnikom vjere i svećeničkoga stališa prilike i po- 
voda, da još više zamrze na oboje. A znao je oni 
strog biti. Primjera radi napominjem, kako je on za- 
branio bio vanjskomu nekomu kanoniku doći u Trst, 
dok ga ne bude za dozvolu prosio, što je na molu (kraj 
mora) pušio javno pred svjetinom. U svojih bilježkah 
tuži se, da sve više nestaje sloge, pouzdanja i posluha; 
jer da svjetovnjaci siju razdor medju svećenici i pod- | 
kapaju red. Ovo je istina, da je biskup Dobrila iskreno 
ljubio svoje svećenstvo, pak je i svećenstvo po najviše 
tu očinsku ljubav: ljubavlju sinovskom vraćalo. To se 
pokazalo osobito za zadnje mw bolesti i kod sjajnoga 
pogreba. Malo je bilo svećenika, koji ga ne bi bili za 
= bolesti posjetili i tužnim se dosa od njega dielili, vi- 
deći, da će ga do skora morati izgubiti. A stari Tr- 

šćani kažu, da toliko svećenika nije jošte bilo na spro- 
vodu nijednoga biskupa, kao što na sprovodu Dobrilinu. 
.. 


Pošto sam ovako javni život Dobrilin i njegovo 
javno djelovanje slabimi crtami ocrtario, kazat mi je 
gdje šta i iz njegova privatnoga života, ne bi li bio 
ovaj vjekopis ako i slaba slika njegova slavnoga života 
ipak nešto podpuniji. 

Odgojen u strahu Božjem već iz malena, življaše 
Dobrila po vas svoj život u vjeri i iz vjere. Pun 
žive vjere u Boga bijaše on naravski i vele bogolju- 
ban. Sve njegovo djelovanje procjedjivaše sv. motiv 
(poticaj -razlog) vjere: što god radi, što god snuje 
i umuje, što god sbori i tvori, sve mu to nadahnjuje 
viši razlog vjerski t. j. slava Božja, spasenje vječno i 
dobrobit naroda. Sve njegove poslanice, svi govori, što 
ih je govorio bilo na kanoničkih visitah bilo u stolnoj 
crkvi, pokazuju njegovu živu vjeru i pravu nehinjenu 
bogoljubnost.* U pohvaljenom molitveniku njegovu zrcali 
se i ogledava njegova bogoduha duša; u nj reć bi izli 
on svu svoju bogoljubnu dušu i htjede da ju pretoči u 
duše vjerničke. On se Bogu molio mnogo. Najmilija mu 
molitva bila pokornički psalam Davidov: Smiluj mi se, 
Bože, po velikom milosrdju svom! (Miserere). koji je 
više puta na dan molio. Znao bi se toli toplo, toli sr- 
dačno moliti, da bi ga za moljenja često suze polijale. 
Mnogo je on čitao i mnogo radio. Službene stvari rje- 
Šavaše po najviše sim a privatnih pisama napisa kroz 
godinu do 7 stotina raznim osobam. Nema gotovo žu- 
pnika ni svećenika, komu ne bi bio on sam svojom ru- 
kom pisao ma u kojoj stvari. U svojih bilježkah zabi- 
lježi on svakoga, komu je ikada pisao. Tako bijaše 
točan u svem, da je sve zabilježio, što mu se važnijega 
zbilo. A gdje je smogao toliko vremena na sve ovo? 
On bi ustajao dnevice u 6 sati; samo zadnjih godina, 

kada ga je bol više mučiti stao, ustajao bi u 7. Pomo- 
liv se klečeć Bogu, išao bi sv. misu služit. Za tim bi 
pio kavu, a uz nju čitao ili sv. pismo ili Stope Hristove 
od Tome Kempenjenina. Iza toga bi pregledao koje 
novine, a onda bi počeo raditi i radio bi neprekidno 
do objeda. Nikada ga ne biš našao bezposlena. Kako 
je sam vazda radio, tako je i putio na radinost kao 
ravnatelj u sjemeništu svoje pitomce a kao biskup sve- 
ćenike govoreć: Radite neumorno; imat ćete kada poči- 
vati u grobu. Objedovao bi u jedan sat i to posve je- 
> dnostavno kao svaki župnik. Njegovo svagdanje jelo bilo 
juha, meso i komadić pečenke, što je sve zalievao raz- 
vodnjenim vinom. Oglašujuć da će držati potvrdu, na- 
ročito bi nalagao župnikom, da priprave samo ono, što 
je baš potrebito, pišuć: Ne ću da bude moj posjet 
»tuča“ za vas. Za stolom sjedio bi jedan sat. Zatim bi 
se sprošao pol sata po vrtu, a onda opet radio do ve- 
čere do 8. ure. Na večer pojio bi komadić pečena mesa, 
i to zalio čašom vina. Kad bi imao pouzdana dobra pri- 
jatelja u sebe kao gosta, onda bi volio š njime na ve- 
čer uz čašu vina razgovarati i do jedanaeste ure. Kad 
kada, dva ili tri puta u ćednu išao bi se prošetat izvan 
grada, i to obično do svoga imanja u Škeden, da vidi, 
što je i kako se radi, te da dade naputke i naloge, što 
će se raditi. Kada pak nije išao izvan grada, šetao bi 
u večerku po svom vrtu, te ako je bio sAm, čitao bi 
sv. pismo ili Stope Hristove.* Skoro uviek radio je sto- 
jeć, a kad bi sjeo da počine, našao biš ga sa sv. pismom 
ili sa Stopami Hristovimi u ruci. Kad je dakle toliko 
čitao sv. pismo, može zbilja biti istina, što se kaže, da 
je cielo sveto pismo pročitao do trideset puta, a novi 
zavjet i Stope Hristove i do sto puta.“ U svetom 
pismu nalažaše on po najveće slasti i utjehe, kako 
s&m zabilježi: Od nekoliko vremena — zabilježi on 
4. listopada 1874. godine — muči me žalost a utjehe 

nema ni od kuda van od Boga. Qmili mi čitanje sv. 
pisma; u njemu nalazim upravo što osjećam u srdcu : 
borbu izmed vjere i nevjere, dobrote # opačine, duha i 
tiela ili puti. Uzme li tko čitati knjigu Jobovu, nadje po 
istini naslikanu sadašnjost nevjernu i opaku. Kako po- 
kazuju njegove poslanice i govori, bijaše on u istinu 
riedki poznavalac sv. pisma, koji je veoma zgodno znao 
u njih svagdje upotriebiti rečenice sv. pisma. Kako je 
on sm vazda čitao sv. pismo i Stope Hristove, tako 
je to preporučivao i svojim svećenikom. On bi znao 
reći: Uz jutarnju kavu pročitaj koju glavu sv. pisma sli 
Kempenjanina, te ćeš viditi blagoslov od toga čitanja u 
radnji svojoj i u svom ponašanju kroz dan. — Biskup 
Dobrila izpoviedao se češće i to navadno u oči blag- 
dana. Izpovjednici bili su mu obično njegovi najbolji 
prijatelji. U Trstu bio mu s početka izpovjednik Skala, 
duh. pomoćnik kod sv. Antonija novoga; kad je ovaj 
umro, onda mili mu prijatelj Ujčić, a kad mu i ovoga 
Bog uze, tada kanonik Šterk. Kad bi koji od ovih bio 
zapriečen, izpovjedio bi se i svomu kapelanu. 

Svaki čovjek valja da teži na to, kako bi dnevice 
bivao bolji, krepostniji i savršeniji, a svećenik i biskup 
po gotovu mora za time ići. Covječje se naravi drže 
što kakve grešne pahuljice, što kakve mane, koje treba 
da čovjek triebi i izkorjenjuje a u narav si sadi i ucje- 
Pljuje kreposti. Dobrila, kako se vidi iz njegovih bilje- 
žaka, nastojaše vazda o tom. Bez poznavanja šamog& 
sebe ne ćeš izkorieniti man4, bez ponizna duha uciepiti 
si kreposti. 

To je oboje vazda imao na umu bogoduhi naš bi- 
skup. On o sebi svašta zabilježi, što nam svjedoči, da 
je on s&moga sebe proučavao, te išao za savršenijim ži- 
vljenjem, a ujedno odaje njegovu poniznost. Kao što 
je divni Augustin u svojih konfesijah (knjizi, u kojoj 

opisuje sAm svoj život) skrušeno i pokajno priznavao 
svoje mladenačke zablude, tako to čini Dobrila na više 
mjesta. u svojih bilježkah do duše tek nekimi rečeni- 
cami ; ali i te su dostatne, te se vidi, kako je bio sebi 
strog sudac i kako je bio ponizna duha. Neke ću njegove 
izjave o samom njemu tek primjerice spomenuti. Kako 
je Dobrila bio čovjek otvoren, nije se nikada nigdje 
silio ni prečinjao, već je vazda po iskrenoj svojoj duši 
i vanjsko vladanje udesio. Na to svoje vladanje vanj- 
sko, koje da nije imalo po njegovu strogom sudu dosta 
finoće“ i ugladjenosti za njegov visoki položaj, tuži se 
on češće ovako: Ja spoznavam, da mi ne dostaje mnogo 
čega ponašanju 8 ljudima. Odgoja niesam imao za 
8voje mladosti, a za dobi muževne bila je već navada 
prejaka. — Ni mučati ne umijem ili ne mogu, kad treba. 
Druge podnositi mi se ne će, a gnjevim se, što mene ne 
podnosi svaki. Za čudo što me drugi toliko trpe. Zna- 
men je to, da su bolji od mene. Veliko je zlo, što se iz- 
livam van sebe kao u vjetar, ne pazeć na ono, što se 
radja. u srdcu i u pameti ... Ja lahko vjerujem prvomu 
utisku i odkrijem, što mi je na srdcu na škodu dobroj 
svrsi, za kojom idem . .. A malo je komu za obću korist; 
skoro svi gledju samo na sebe # svakojaku svojtu ... 
Šljeparš su : jedno misle, drugo govore i traže. Ovo za- 
bilježi, kad se vratio iz otmjenijega društva. — Os justi 
meditabitur sapientiam et lingua ejus loquetur judicium 
(Usta pravednikova razmatrat će mudrost i jezik nje- 
gov govorit će razborito): zašto mi je toli težko izpu- 


njivati ove zlatne rieči? Zašto sam toliki lajavac ? Jer. 


sam neuman ... Istom pošto sagriešim ovako ili onako 
(ili da odviše govorim ili da sam čemeran i iujedljio), 
jadim se u sebi i pojilam od srama # zle volje, što ste 
smam ništa potrpiti ni razumno se ponašati ... Dosa- 
dan sam i sdm sebi, a kako ne bih bio drugim! .... 
Sto pomaže znanje svetih dužnosti i kreposti, ako st ,čo- 

vjek ne pribavi sposobnosti, da ih vrši ... Povoljan ni- 
sam! skoro nikomu; jer sam takove naravi, da se ne 
znam prečinjati i pretvarati ili kao što sviet govori: ni- 
gam političan. Ma da imam žato uma, ali mi je to mrzko, 
te se ne mogu ni onda svladati, kad bi to koristilo dobru, 
koje bih inače rad postigao ... U obuzdavanju jezika 
sam vrlo malo napredan i besjeda pretiče um # misal ; 
mučati mi je još uviek muka. — Za ravnanje u društvu 
napisa si ovo: U društvu treba (meni) dobro paziti, 
da koja besjeda ne ujde (t. j. ne izmakne) navlastito 8 
toga, što sam najveć doma, pa kad mi je prigode, si- 
pljem begjede kano iz rukava. Ali ne valja si ni sile uči- 
niti naravnoj ćudi prevelikim mučanjem i nekakovom 
mrzlinom. Gospodaru za volju treba jesti pozvaniku, da 
86 ga ne razžali. Pozovnici paze na sve i gledju, kako 
bi pozvaniku bolje ugodili. Kmetski sin kasno nauči 3e 
takovoj uljudnosti. 

Kada je godine 1877. listopada 1. blagoslovio kućnu 
kapelicu nadvojvodi Ljudevitu Salvatoru u Miljah, za- 
bilježi si ovo u svoje bilježke i doda: ,, Veoma je pobožan 
(t. j. nadvojvoda), naobražen, pametan, uljudan i poni- 
zan. Kad sam govorio š njime, stidio sam se, što je nje- 
gova ćud toli plemenitija i već po Božju nego moja. Do- 
bar i pravo kršćanski odgoj velika je milost od Boga. 
Pobožan je klečao na tlih medju pukom s knjigom u 
ruci. U kući mu je sve priprosto bez traga izlihosti i 
velikaške oholije“. Ovako je dični biskup svoje slaboče 
imao pred očima i nastojao ih se otresti. Ovako je strogo 
i prestrogo sudio o svojih pogreškah, on koji je vodie 
tih, svet apostolski život. Ovako je sebi sudio on, čijema 
života ne mogahu i najljući protivnici ništa spočitnuti, 
Ovako sudi o sebi ovaj ugodnik Božji, koji je vasda 
onako živio, kako je to drugim znao toliko puta pre 
poručivati. Živimo, govorio bi on, u svakom obziru tako 
kao da nam je kuća staklena, da je svakomu prolazećemu 

prosto gledati, što u njoj radimo. A i mislimo si, da 
nam je.tielo od stakla. 

A kako je bio skroman i štedljiv, te kako je pri- 
prosto živio! U njegovih sobah ne bijaše skupocjena 
namještaja (posoblja) niti razkošja ikakova. Za goste 
imao bi pristojno uredjene sobe, ali njegova soba, u 
kojoj je on radio i svoje neslužbene ure boravio i 
umro, bijaše skroz priprosto uredjeva. Ovako ju ganu- 
tljivo opisuje g. V. S. u , Hrvatskoj Vili“: ,Dan iza po- 
greba (naime Dobrilina) došao sam u sobu, u kojoj-je 
Dobrila boravio svoje neslužbene ure, u kojoj je i 
umro. Neko osobito bolno čustvo obladalo me. Iz očiju 
vriznule mi suze. Prijatelj sav njimi orošen, jedva mi 
reče: — To ti bijaše njegovo boravište. Sve, što u njoj 
vidiš, kupio je bivši još kapelan. Kasnije nije ništa pro- 
mienio, ništa si dobavio. A što sam tu vidio? Postelju, 
uz nju pisaći stol, na njemu pult za pisanje stojeć. U 
uglu mala knjižnica. Na malenom stolčiću još manje 
zrcalo. Stari naslonjač i dvie stolice. Na zidovih slike 
Isukrsta i majke Božje; sličice Dobrilina predšastnika 
Legata, kanonika Gajdeka i baruna Pina. I to je sve. 
Težkim srdcem ostavljao sam tu sobicu. Moje oko još 
nešto tražilo. Moralo se zadovoljiti sa sličicom, koju sam 
tom prilikom dobio i koju povećanu doniela ,Hrvatska 
Vila“. Gledajuć u nju, govorio sam si: — Ova soba 
te može zaboraviti, al te ne će zaboraviti Hrvati Istre; 
za njih ti nisi umro, u njihovih srcih živit ćeš do vieka“. 
Imao je i drveno klecalo, na kom je Boga molio. Ni- 
kada nije klečao na jastuku osim u stolnoj crkvi. Po 
drugih crkvah u Trstu i u Istri priredili bi mu klecala 
s jastuci, ali on ih s4m na stran _metnuo i klečao na 
golu podu. Odielo mu bilo priprosto, te ga često niesu 
ni držali za biskupa oni, koji ga upravo niesu dobro 
poznavali. On je takove svoje doživljaje pripoviedao više 
puta. Došao jednoć na Rieku i odsio u gostionici. Ka- 

“ pucini, imajući ga veoma rado, dočuli to, i brže bolje 
pošli u gostionicu, te se popitali za biskupa Dobrilu, — 
Nema ovdje nikakova biskupa, već samo neki prosti pop, 
rekoše im. On se nije ni prijavio bio kao biskup. Kad 
je tada na Trsatu htio misiti i kad su ga zapitali: tko 
je on, odgovori : A istarski pop! Tako je on obično bio 
odjeven na putu. Vraćajuć še god. 1881. iz Karlovih 
vara, sasta se u željeznici s nekim Niemcem. Saznav 
ovaj, da su to svećenici iz tršćanske biskupije, navrnu 
razgovor s Dobrilom — o Dobrili. Pitaše ga, da li po- 
znaje biskupa Dobrilu, kako mu je zdravlje! On, kao 
da nije on to bio glavom, odvrati: Poznajem ga dobro; 
zdravlje mu nije najbolje. Tada Niemac začne hvaliti 
i uzvisivati biskupa Dobrilu, i doda: Ja nemam časti 
osobno ga poznati, ali u Beču sam imao više puta pri- 
gedu mnogo i mnogu dobra o njemu čuti. On je pravi 
biskup: on ne živi za sebe nego za svoj narod. Radi 
toga je u carskom dvoru veoma cienjena_ i mila 
osoba. I tako ne presta Niemac Dobrilu hvaliti ave do 
Gradca, gdje se je oprostio s Dobrilom i s njegovim 
pratiocem. Njegov pratilac svećenik obrnu se na stran 
i malo da ne pukne od smjeha za ovoga razgovora Do- 
brilina s Niemcem. A kad ih ostavio Niemac, zapita 
biskupa: A što biste bili činili, da je stao kuditi  Do- 
brilu? — Pomogao bih mu, da čujem, što sviet o meni 
sudi, odvrati on. 

On nije nikada trošio na nikakove zabave ni 
na nikakovo udobje i lagodje. On bi znao reći: Štedi, 
(šparaj) u kutu, da nadješ na putu. Troši malo kod 
kuće, da budeš imao dosta na putu. Na tom putu 
t. j. kanoničkih visitah bijaše on zbilja darežljiv, sipa- 
jući pune pregršti, gdje je trebalo, siromašnomu narodu 
u krilo. — On bi si vazda sam sve uradio, što je samo 
mogao. Kad bi mu na visitah kanoničkih puce (gumb) 
odpalo, prišio bi si ga sim. Njegova je bila, koje se je 

vazda držao: Srami se zapovjediti, da ti drugi što učini, - 
što si možeš sam načiniti. 

Dobrila nije bio pristupan laskanju i kadjenju. La- 
skavaca kao ni ogovaralaca nije trpio. Poznano je svim 
Hrvatom, kako se o njegovih djelih — o djelih zname- 
menitih, nikada nije pisalo mnogo po nuovinah, jerbo on 
toga nije volio. Svjedok je tomu i društvo sv. Jeronima, 
koje upravo na naročitu njegovu prepovied nije smjelo 
javiti, da je on ovaj ili onaj znameniti dar poslao. 

Pok. Dobrila bio je stasa osrednjega. Prema stasu 
bio je poširoka lica i širokih plećiju. Sam se često hva- 
lio svojom zdravom korienikom. Godine 1877. prosinca 
22. zabilježi on sAm o sebi: Osjećam, da sam puno 
onemogao ove godine posebice duhom. Tielo je bolje 
hranjeno nego pred nekoliko godine ali duševna krepost 
je jako provala. Nešto tomu kriva starost, a ne malo 
jesu i svokidanje skrbi i česte žalosti 8 propadanja sve- 
ćenstva. . . Propadam naglo. Valjda su to znaci, da mi 
se približuje preseljenje. A i doista haje mi se sve 
manje za ovaj sviet i što je na njemu. I zaista od ne- 
koliko godina zarodi mu se bol u jetrima, komu se pod 
konac života pridružili i drugi bolovi, koji gai oboriše. On 
polažaše za to po naputku liečničkom Rogatac a poslie i 
Karlove vare; ali ne pomože mu ni jedno ni drugo. 
Bivši lanjske godine (1381. u srpnju) u Karlovih varih 
zabilježi sim sve, što mu liečnik kaza ovako: Liečnik 
mi reče: srdce i pluća zdrava, trbuh napuhnut, jedno 
krilo jetara nabuhlo, slezena zdrava, mjehur razširen i 
nabuhan. Naredi mi, da pijem ,Scklossquelle“ tri kupe, 
da šećem po trećoj kupici jednu uru, poslie da ručam 
tej ili kavu uz malo šećera i bižkota ; vode da ne pijem, 
jer je loša itd. Kako se povratio kući, sve mu bivalo 
gorje. Njegova bolest na jetrima bila je svakako uzrok, 
što je često bio mučaljiv i smrknut, te je gdje kada 
onim, koji su bili blizu njega, bilo dosta muke i pažnje, 
da mu upravo ugode. Koncem studenoga tako mu pozli, 

da su i liečnici svaku nadu izgubili u njegovo ozdra- 
vljenje. Po crkvah se za nj molilo. Njemu mile osobe 
nastojahu oko njega ciele noći. Izpovjednik već gledao, 
kako će mu iz daleka natuknuti, da bi mu podielio 
zadnju pomast. Dobrila ga razumio te mu šaljivo pri- 
mjeti po istarsku: Aj vero, do toga još nismo došli; 
moja je narav jaka! — Toj njegovoj jakoj naravi pak 


velikoj strpljivosti, s kojom je i najteže bolove podnosio, 


pripisivahu liečnici, da se je tako dugo držao uz dvie pače 
tri bolesti. O zadnjih danih i časih života Dobrilina pisa 
presv. g. Gajdek g. P. F. ovo: ,Prvih dana novembra, 
kad smo ga već oplakivali za mrtva, izbavio ga Bog; 
dopustio da se oporavlja i tim n&s napoji veseljem, al 
samo da pokaže, da je uslišao molitve tolikih njegovih pri- 
jatelja, štovatelja i podanika. — I zbilja oporava presv. 
Dobrile bila je o Božiću prava. Molio milost u Boga, da 
se može pričestiti na dan rodjenja Hristova. I Bog ga 
uslišao. Ja sam na onaj svečani dan misio u kući u 
8 sati a oporavljajući se biskup bio već tako jak, da je 
bez ičije pomoći klečao na goloj klečaonici kod podi- 
zanja, kod moje i svoje pričesti. Ko diete plakaše od mi- 
line, kad je očutio neočekivanu snagu tjelesnu. I nije lego 
onaj dan do 9 sati na večer. I na blagdan prvog mu- 
čenika prisustvovao sv. misi. I sliedećih dana kroz 
vas Božji dan bio na nogama, hodio bez podpore po 
sobah, počeo bio već i podulje listove pisati, visite 
primati, ustanovio svečano čestitanje svećenstva na 
mlado ljeto, a po gotovo na Bogojavljenje i s&m u kući 
sv. misu služiti. . . . Kad dne 29. na večer oko 7 sati 
pojavi mu se žestoka groznica, koja ga petnaest dana 
kašnje izkonča. Izprva liečnici varali sebe i nas, da 
groznica ima neki izvanjski a ne nutarnji uzrok, da u 
G dana mora proči itd. al žalibože mi smo na svoje oči 
opažali da propada; a kad sam zapazio da ne može na 
noguh stati, strašno mi srdce zadrhtalo. .... Kad su 
nam napokon i sami liečnici kazali dne 11. u jutro, da 

će nas morati zapustiti, plačnim mu glasom to javismo. 
A on mirno: Hvala Bogu, izpit ću i ovu čašu. Naredi 
odmah svomu izpovjedniku, da mu pročita sve, što na- 
redjuje crkva umirućemu biskupu u Ceremoniale Episco- 
porum. Kad je čitanje svršilo, posve mirno i odano kaže: 
Činite dakle tako. Onog dana veoma malo govorio i za 
nas i za svoje tielo malo mario. Mario za dušu, pripravljao 
se za zadnju izpovied, koju obavi drugog jutra. Oko 
10 sati bje mu donesena sv. pričest poputnica u vječni 
život. Nikad prije niesam takva prizora vidio, a nit ga 
želim više viditi. Sva zvona u Trstu zazvone, kad bje 
presveto tielo uzeto u stolnoj crkvi, kaptol i sve sve- 
čenstvo i mnogobrojni vjernici dugom povorkom tužno 
— svečanim korakom od Sv. Justa uputili se prama 
biskupskomu dvoru. Visoki bolestnik skoro nestrpljivo 
ih čekao. Tako čeznuo da se sa svojim milim Isusom 
sdruži. Napunile se sobe svećenika, a kaptolski članovi 
oko postelje. Prije svete pričesti, obavljene posve točno 
po propisu Ceremoniala, tihim nu krepkim glasom pro- 
govori presvietli po prilici ovako: Nadošlo vrieme da 
se za uviek na tom svietu razstanemo. Nije to ugodno, 
kaštiga je. Bog je velik, mi — ništa. Neka bude njegova 
sveta volja. U tom svečanom hipu ne predbaciva mi 
gavjest, da sam ikomu hotio zlo; nikomu nisam hoteć 
učinio zla. Nu je li tko inače mislio, Za rane Božje ga 
molim da mi oprosti: oprašćam i ja svim. Bio Bog meni 
i svim milostiv! Preporučam svećenstvu i vjernikom 
svoju dušu. Svim žarom svoje ljubavi obuhvaćao sam 
pastire i stado meni nedostojnomu od Boga izručeno. 
Preporučam kaptolu, kad mene ne bude, da si izabere 
vikara krepke sile, djelatna i razumna. Smilovao se Bog 
u svačem siromašnoj biskupiji! Blagoslovio sve Bog! 
S Bogom. — 

Kad su mu zatim pojedini cjelivali ruku,. svakomu 
reče koju milu. Za tim je još jedan kodicil učinio za 

konvikat i za stipendije za rodbinu. Drugog dana (13.) 
odredivši da ga prosto nu pristojno sahranimo med braću 
na obćem groblju primi i ostale utjehe sv. vjere. Oko 3 sata 
poslie podne počne agonija (smrtna borba.) U 61/, poleti 
mu blaga duša u naručje Božje. Po sata prije silom hotio 
da podigne desnicu da nas blagoslovi. To sam ja razumio 
pak sam mu pomogao, i zbilja prekriži nas i sebe, i 
poljubi sveto razpelo. Mi smo na okolo plakali a on 
mirno upirao oči sad na razpelo, koje si dao već u jutro 
postaviti kod nogu uz postelju, sad prama nebu, sad ih 
milo na nas okolo stojeće svrćao, dok ih za uviek za- 
tvorio“. i 

Kako je Dobrila po vas svoj viek bio ponizan i 
skroman čovjek, koji je najmanje za lagodje i udobje 
svoje osobe trošio, tako je i za posmrće svoje naredio, 
da bude što jednostavnije. Na mrtvački sanduk ne dade, 
da mu se vienci meću, željkujući više na nebu neuve- 
hle vience. Dok je ležao :na odru u svojoj kućnoj ka- 
pelici, tiskaše se zahvalni narod dnevnice sa svih strana, 
da si i mrtva vidi ljubljenoga otca. Dne 18. siečnja 
svečano sahranismo cienjene ostatke velikoga biskupa u 
groblju tršćanskom. Na sprovod dodje sila otmjena svieta 
sa svih strana. Sprovod započe u 9 sati a svrši se sa 
zadušnicami tek u 2 sata po podne. Što je god korpo- 
racija, društva i zavodi u Trstu, svi su bili obilno 
zastupani na sprovodu. Prvi idjahu gradski nemoćnici 
i nemoćnice. Za njimi dječačke pučke škole, realka, 
gimnasija, c. kr. trgovačka nautička akademija, tršćan- 
ske bogoljubne bratovštine i vojnička i gradska glasba. 
Za ovimi duga povorka kapucina, klerici, preko 100 
svećenika u roketah, 24 kanonika sa raznih kaptola 
(tršćanskoga, porečkoga, koparskoga i zastupnici gori- 
čkoga), pontifikant Dr. Ivan Glavina, porečki biskup 
ga četiri asistenta-kanonika i dva katedralna kapelana, 
tada lies ljubičaste boje, pokrit grimizno-crvenim i sre- 

brom izvezenim baršunom, nošen po želji samoga pokoj - 
nika osmericom svećenika. Na liesu bila je biskupska kapa 
i misal (misna knjiga). Za lie&om nošahu biskupovi dvora- 
nici na crnih jastucih red željezne krune i biskupski klo- 
buk. Za ovimi stupahu raztuženi pokojnikovi rodjaci u 
priprostoj istarskoj nošnji. Ovo je bilo upravo ganutljivo 
gledati. Za ovimi idjaše osoblje njegove kancelarije, a 
iza njega namjestnik tršćanski barun Pretis, podmaršal 
barun Schčnfeld, barun Kemperle, predsjednik primor«= 
skoga suda, i Dr. Vidulić istarski zemaljski kapetan, 
za ovimi idjahu predstojnici svih tršćanskih oblasti 
sa svojim osobljem, oficiri svake vrsti s generalom ba- 
runom Vilecom i contreadmiralom Pauerom, načelnik 
gradski s poglavarstvom gradskim i zastupstvom, trgo- 
vačka komora, Lloyd austro-ugarski, municipij koparski, 
zastupnici Poreča, Rovinja, Kastva. Milja, Tinjana, Bo- 
ljuna, Izole, Materije i Veprinca, zastupnik senjskoga 
biskupa riečki kanonik Maršanić, znanstveni zavodi, | 
zastupnik naše ,Matice* Ivan Kostrenčić, zastupnik 
društva svetojeronimskoga Dr. Suk i ja, zatim drugi 
hrvatski štovatelji kao poznani dični rodoljub Dr. Vite- 
zić, prof. Špinčić i drugi, politično društvo ,Edinost“ i 
»Slavjanska čitaonica“, tršćanski veterani i drugi štova- 
telji. Sprovod, koji je prolazio glavnimi ulicami, koje su 
bile pune svieta, kao i prozori od kuća, stigao je tek 
oko 11. ure u stolnu crkvu sv. Justa. Uz sprovod idjahu 
još vatrogasci, piloti i mornari austro-ugarskoga Lloyda, 
a vojničtvo s redarstvenici pravilo je špalir i red. Cla- 
novi bogoljubnih bratovština nošahu goreće baklje. U 
stolnoj crkvi odsluži zadušnu sv. misu pontifikant bi- 
skup Glavina, a poslie mise reče krasno slovo kanonik 
Šterk, u kom orisa viek i djelovanje biskupovo. Za: 
mise pjevahu mnogi pjevači us orkestar Riccijev re- 
quiem. Napokon obave i propisane absolucije : biskup 
porečki, Dr. Schneider, preposit stolnoga kaptola tr- 

šćanskoga, Dr. Valussi, preposit stolne crkve u Kopru t 
Cleva dekan porečkoga kaptola. Iz katedrala odnesoše 
= pokojnika u groblje sv. Ane, koje je sat odaljeno od 

Trsta. On željaše medju svojim“ svećenstvom i pukom 
počivati. Još mi je spomenuti, da su sa prozori ođ 

gradske kuće visili crni sagovi, i da su pilovi kate- 
dralne crkve bili crninom prevučeni, a velikomu žrtve- 
niku s obie strane padahu dva crna zavjesa. Svi do- 
stojanstvenici ostaše u crkvi do konca naka na svojih » 
 mjestih. 


Grob Dobrilin zaklopi se. Zemlja ga sakri našlin 
očima. Svi Hrvati, gdje ih god ima, plaču za nenado- 
knadivim svojim otcem, a istarski po najjače. I pravo 
je da oplakuju za velikim Hrvatom i za slavnim bisku- 
pom Dobrilom. On im bijaše poslanik Božji, koji ih 
osviesti i naukom Božjim zadoji. 

Kako je bilo njegovo življenje čisto i sveto, a dje- | 
lovanje sve upravljeno slavi Božjoj i dobrobiti narodnoj, 
čovjek bi mislio, da ovakov muž, kao što je bio Do- 
brila, ne može imati protivnik4 ni neprijatelja. Pak do- 
“ista Dobrila ih je imao dosta, koji su mu svagdje za- 
preke stavljali djelovanju njegovu, ružeči ga raznimi 
zgodami i klevećući u svojih novinah. A bili su to ljude 
bez vjere, neprijatelji slovienskomu narodu u obće a na- 
pose hrvatskomu. Dobrila ih se nije plašio niti se dao 
njihovimi spletkami i pogrdami odvratiti od svoga ple- 
menitoga nastojanja oko procvjetanja sv. vjere i samo- 
sviesti u hrvatskom istarskom puku. Njihova mržnja na 
“nj i na njegov narod podpaljivaše sve to više njega na 
veću ljubav k narodu hrvatskomu. Plemeniti Dobrila 
zabilježi svim svojim protivnikom onu Hristovu: Oprosti: 
sm Bože! I opet na drugom mjestu: Treba vršiti svoju. 
dušnost, a pustiti lajavi sviet neka govori po svojoj ćud; 

. Neka kleveću, a meni budi to za pokoru. Neprija- 
telji njegovi i BArAda njegova moršaliu na nj, što je om 

vruće ljubio svoj hrvatski narod i što ga je osviestio. 
To on sim kaže u svojih bilježkah: ,,Prigovaraju mi, 
da sam Slavjan. Traži se dakle od mene da budem 
dvostruki izdajnik. Težko je čovjeku živiti medju ljudima 
tudjega naroda. Našim se propovieda miroljubivost, po- 
pustljivost i sloga ili pravo i po istini reći, da se damo 
svakomu pod noge. E da, mi smo krivi, što se ne radu- 
jemo, što možemo robovati drugim. I ovo je bio pravi 
uzrok, što su toliko Talijani na nj režali. Drugo ništa 
ne mogoše mu spočitnuti. Radi čvrstoga njegova zna- 
čaja štovahu ga i najveći protivnici uijegovi, pak i oni 
najljući mu neprijatelji, koji su vazda rovali pod njim, 
govorili na njega, pisali proti njemu, ožuhčivali mu ži- 
vot, gdje su samo mogli. G. A. Šterk u svome osmrtnom 
slovu opravda ovako krasno Dobrilu pred mnogobroj- 
nim odličnim slušateljstvom: Najviše mu se zamieralo 
8 nekoje strane, što je tobože izključivo i preveć ljubio 
onaj biedni i siromašni narod, koji ga zadojio i odgojio. 
Gospodo, kad bi koga od vas slučajno prosila milostinju 
dvojica siromaka, jedan bi od njih bio sav u dronjcih, 
blied, suh, sguren, duboko upalih i staklenih očiju od 
glada i svakoga stradanja, a drugi prilično odjeven j 
ugojen : komu biste se od njih prije smilovali, komu od 
njih biste prije pružili pomoćnicu ruku? Jelte onomu, 
koji nam se čini, da je neizmjerno siromašniji i potre- 
bniji? Nekoj se majci razboljela dva jednako draga sina ; 
ali prvi je stopram nešto naloš, dočim se drugi trese od 
neprestane težke groznice, ranav i razmesaren od pete 
do glave: koga će ona skrbnije nastojati. kod kojega 
će postelje noć i dan prosjediti? Ne zapušćaju. onoga, 
nema dvojbe da kod ovoga, kojemu treba veća skrb i 
veće nastojanje. To i ništa drugo jest učinio i pokojni 
biskup Dobrila! Vriedni govornik ovo reče, a nepristrani 
slušaoci razumiše ga i povladiše mu rečenice. Dobrila 
nije ni svoga talijanskoga stada zapušćao, a kamo li 

na nj mrzio. — Bog mi je svjedok, reče zadnjih dana 
avoga življenja svomu pouzdaniku, da ih ne mrzim; 
ako sam više radio za Hrvate nego za njih, jedini jest 
uzrok, što su Hrvati potrebniji nego li oni. | 

Radi Dobrilina čelik-značaja i drugih mu velikih 
vrlina cienjahu ga u velike i protivnici, te govorahu: 
škoda da nije naš! Na smrti njegovoj svi priznaše u 
jedan glas: Nema ni ne bijaše svećenika Dvbrili ravna. 
Namjestnik barun de Pretis reče, da nije nikada nije- 
dnoga svećenika toliko štovao, kao Dobrilu. To je njemu 
čistu kao jarko sunce i svetu i po smrti liepa zadovolj- 
ština a nam velika utjeha. I protivnički listovi dadoše 
zasluženu čast mrtvu Dobrili, koju su mu za života | 
kratili. Naši pako hrvatski listovi svi, da ne spominjemo 
drugih bratskih slavenskih listova javnih, mrtva Dobrilu 
dostojno proslaviše, uspomenu mu milu u grudi srdačno 
sahraniše i njega kao neocjenivi gubitak  oplakaše. 
Neki naši listovi donješe i cieli životopis njegov. , Ka- 
tolički list“ u Zagrebu javljajuć njegovu smrt ovako tu 
crnu viest popraćuje: Naša braća po Istri u tužno se 
zaviše ruho. U pokojniku izgubiše i otca i majku. Uzo- 
ran biskup, gorljiv ko vatra domoljub on je u svom 
životu uprav izlio nad povjereno si stado obilje dobro- 
činstva. Nije bilo potrebe ni vjerske ni domoljubne, a 
da joj on ne bi voljno u pomoć pritekao. Imajući puno 
djelovanju svomu protivnih elemenata, pokojnik ipak 
ni u najtežih okolnostih malaksao nije. Svim žarom 
osvojim on je u posljednje doba živio u tom, kako če 
što više siromašnoga kmeta podići, sviest vjersku i na- 
rodna u njemu probuditi, na vlastite ga noge osoviti. 
U tu svrhu sve je svoje žrtvovao itd.“ , Pozor“ ovako: 
sOvaj tužni dogodjaj (t. j. smrt Dobrilina) razevilit će 
ne samo našu braću u Istri, kojoj je tom smrću na- 
nesen nenaknadiv gubitak, nego i sav hrvatski narod, 
komu je slavni pokojnik bio vjeran i odan sin. Urešen 

svimi krepostmi, koje su ga činile poštovanim i ljublje- 
nim pastirom, gojio je u srdcu iskrenu ljubav za svoj 
narod itd.“ , Narodne Novine“: , .. Postavši biskupom 
u Poreču, pregnuo je jačom snagom, da probudi zamrli 
duh istarskih Hrvata, te je u malo godina neznatnimi 
materijalnimi sredstvi . . ., polučio uspjehe, koji se imaju 
poglavito pripisati njegovoj neumornoj radinosti, nje- 
govu žarkomu rodoljublju i vrućoj ljubavi, s kojom je 
odisao za svoj: narod. Svomu svećenstvu po Istri znao 
je uliti iskru onoga žarkoga rodoljublja, koje njega sa- 
moga nadahnjivalo ... Ako se je danas hrvatski puk 
u Istri dotle osviestio, da može s&m samostalno kora- 
cati stazom napredka, ima to da zahvali svomu dobro- 
tvoru, koji je.u osviešćenu narodu ostavio živ spomenik 
svoga patriotičnoga djelovanja .... Smrt biskupa Do- 
brile oživljuje u narodu uspomenu na plemenita djela, 
a mi ćemo se u matici zemlji tim zahvalnijim prizna- 
njem sjetiti muža, koji je bez ičije podpore, bez sva- 
koga naslona hrvatskomu narodu pomogao povratiti 
. stotinu hiljada čila i zdrava hrvatskoga življa.“ »Hr- 
vatska vila“ donese mu liep životopis sa slikom, ai 
» Vienac“ sliku uz bolnu popratnicu. A tko bi naveo 
sve one suze, što ih proli nad grobom ,,Naša sloga“ ta 
kćerka za roditeljem si Dobrilom, tko posnimao sve 
urese, kojimi ga obsipaše mrtva naši dalmatinski listovi: 
»Narodni list“ i ,Kat. Dalmacija“, a tko bi vjerno po- 
hvatao i nanizao one silne nebrojene uzdisaje i vapaje, 
koje izjada i prosu svaka hrvatska duša, svaki Hrvat, 
. stojeć nad grobom tolikoga svoga dobrotvora, a najpače 
istarski jadni kmet! Spomenuti mi je još, da je društvo 
sv. Jeronima u Zagrebu 26. siečnja 1882. svečanu za- 
 odušnu misu za pok. velikoga biskupa držalo, na koju 
dodje mnogo odličnih Hrvata. U skupštini rečenoga 
društva izrazi predsjednik u ime svoje i svega društva 
veliku tugu, koja je društvo snašla sa smrti Dobriline 

govorom, koji smo sprieda priobćili. Isto tako izpjeva 
žalobnu pjesmu društvo, koju evo doslovce donosimo: 
Tužaljka u smrt biskupa JURJA DOBRILE 1882. 


Umrie, o kom bolnu čusmo rado, 
Da se stade veće oporavljat, 
: Pasat snagom, kako će nam opet 
“ Nastaviti bezamrtna si djela, | 
Služit rodu, duši. 


Nadasmo se, da će milost Božja 
Mnoga njemu još priuštit ljeta 
Blaženoga ovdje radovanja 
S uspjela si naumljena rada 
S postignute cielji. 


Nadasmo se, da: će Istra naša 
Pod toplime svog pastira krilom, 
 Viek li ljudski produlji mu Višnji, 
Još ojačat, Hrvatske se sviesti 
& Podpuno dokopat. 


Al se eto ljuto prevarismo, 
Božja milost dosudi nam ino, 
. Daje smrti prisilit nas većma, 
Ne bi I sami takih bez prvaka 
' | Pokušali napried ! 


Umrie, umrie čovjek s Božje strane, 
 Umnik sjajan pravednoga suda, 

Pravi crkve veledostojnik nam, 

Prijatelj nam i pomagač skromni, 

: | Hrvat vazda sgoljni! 


Umrie, umrie Istarskim Hrvatom 
Zagovornik, uzdanik im carev, 

Otac, majka pučkoj našoj knjizi, 
Svetog Jere radiocem davač 

: Blagoslova Božjeg! 


Hrvat žali: nema nam Dobrile! 

Pjesnik žali, živ spomenik gradi. 
 Puteć svakog, nek je samo Hrvat | 
bo od&č | Ko Dobrila dobar ! 

A ti dragi pokojniče tamo 

Ko što živ si sjećao se svojih, 

Mo! se i sad vječnoj Božjoj pravdi 

Za Hrvate svoje! 

Predajednik Matice hrvatske Iv. pl. Kukuljević iz- 
javi takodjer našu žalost nad smrću Dobrilinom u skup- 
štini 30. srpnja ovako: Dobrila, koji je bio Matičin 
podupiratelj i član, jest. otac i preporoditelj jednoga 
diela hrvatskoga naroda. Što je on bio Istri, koje za- 
sluge ima po onaj naš kraj, komu bijaše zagovornik i 
tješitelj, to već danas nepristrano bilježi povjest. Ko- 
liko je on našu knjigu podupirao, kako je svoj narod 
ljubio, to znamo svi. Budi mu dakle vječna spomen i | 
slava ! | | 
Slovenskoj našoj braći pred neka desetljeća posla 
Bog uz pok. dra. I. Bleiweisa, biskupa A. Slomšeka, 
koji ih i pjesmom i prosom i živim rodoljubnim slo- 
vom osviesti i po tom ote tudjinstvu. Našoj. istarskoj 
braći posla Bog biskupa Dobrilu, koji ih mrtve podiže 
na hrvatski život i upali im luč nebesku, koja im ne će 
prestati svietliti k-vjerskoj i narodnoj sviesti. Čudnih li 
puteva Božjih! Oba ova velika biskupa polaze iz proste 
kolibice, oba nalaze uspavanu svoju braću, ako ne za- 
mrlu i potlačenu od tudjina, oba se težko probijaju 
kroz škole, oba se posvećuju sv. redom i oba budu 
uzorna biskupa i Mojsija svome narodu. Oba ova bi- 
skupa pokazaše, što može rodoljuban i uzoran . biskup 
uz neznatna materijalna sredstva učiniti. Dobrila naš 
osviesti Hrvate u Istri i oni ne mogu više podleći tu- 
djemu življu; oni će doči do svojih prava. On se pre- 
seli k-nebeskomu Otcu; ali njegovo nastojanje, njegova 
djela žive u narodu ; njegov duh nadahnjuje još i danas 
Hrvate; nadahnjuje i vodi k-sv. svrsi mnoge vriedne 
Istrane, koje je on naobrazio, zadojio i kao poslanike 
svoje u narodu ostavio, da nastave njegovo djelo. Ja 

završujem vrsticom iz pjesmice, koju je pok. pjesnik 
P. Preradović Mirku Ožegoviću, biskupu senjskomu 
izpjevao, te koji bi ju jamačno i Dobrili pjevao, kad bi 
bio živ: 
. . blago tebi sada: 

Života si slavna na lovoru 

Sad zemaljskog ne osjećaš jada 

Odmaraš se u nebeskom dvoru. 


Blago tebi! jer blagoslov stada, 
Kom si bio blag u svakom tvoru, 
Spominje te i u slast ti pada 
Više nego spomen u mramoru. 
Bilo Dobrili zahvalno spominjanje u narodu, dok 
bude ijednoga Hrvata, a našlo mu se više naslieda u 
Hrvata najpače u svećenstvu! 


-..t aan u -. 


Izdaje: Istarsko književno društvo ,Juraj Dobrila", 
Pazin 

Odgovara: Antun Hek, Jekićeva 6, Pazin 

Reprint: IKD ,,Juraj Dobrila", Pazin 1985. 

Naklada: 400 komada 

